Raees Solih Huraa council aa badhalu kurahvaifi Raees Solih Huraa council aa badhalu kurahvaifi\nރައީސް ޞާލިޙު ހުރާ ކައުންސިލާއި ބައްދަލުކުރައްވައިފި\nރައީސް ޞާލިޙު، ކ. ހުރާ ކައުންސިލްގެ މެމްބަރުންނާއެކު ބޭއްވެވި މި ބައްދަލުކުރެއްވުމުގެ ތެރެއިން- ފޮޓޯ: ރައީސް އޮފީސް\nކ. ހުރާއަށް ދިމާވެފައިވާ ކަންތައްތަކުގައި، ކަމާގުޅޭ މިނިސްޓްރީތަކާއެކު މަޝްވަރާކުރެއްވުމަށްފަހު އެކަންކަމަށް ޙައްލެއް ހޯއްދަވައިދެއްވަން މަސައްކަތް ކޮށްދެއްވާނެ ކަމަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙު ވިދާޅުވެއްޖެއެވެ.\nރައީސް ޞާލިޙު މިހެން ވިދާޅުވީ، ރައީސް އޮފީހުގައި މިއަދު މެންދުރުފަހު ހުރާ ކައުންސިލްގެ މެމްބަރުންނާއެކު ބޭއްވި ބައްދަލުކުރެއްވުމުގައެވެ.\nރައީސް ޞާލިޙު، ހުރާ ކައުންސިލްގެ މެމްބަރުންނާއެކު ބޭއްވެވި މި ބައްދަލުކުރެއްވުމުގައި އެފަރާތުންވަނީ ގިނަ ކަންތައްތަކަށް އަލިއަޅުވާލައި މިހާރުން މިހާރަށްވެސް ޙައްލު ހޯދަން ބޭނުންވެފައިވާ ކަންކަން ހުރިކަން ފާހަގަކޮށްފައެވެ. އެގޮތުން ހުރާ ކައުންސިލް އިދާރާއާއި، އެރަށު ސްކޫލަށް ދިމާވެފައިވާ ޖާގައިގެ ދަތިކަން ވަނީ ފާހަގަކޮށްފައެވެ. މީގެ އިތުރުން އެރަށަށް ދިމާވެފައިވާ ކަރަންޓުގެ މައްސަލައަށް ޙައްލު ހޯއްދަވައިދެއްވުމަށްވެސް ވަނީ ރައީސް ޞާލިޙުގެ އަރިހުން އެދިލައްވާފައެވެ.\nކ.ހުރާ އަކީ މާލެއާއި ކައިރީގައި އޮންނަ ގިނަ ބަޔަކު ކޮންމެ ދުވަހަކުވެސް ޒިޔާރަތް ކުރަމުން އަންނަ ރަށެކެވެ. އެހެންކަމުން އެރަށުގެ ބަނދަރުގެ ޖާގައިގެ ދަތިކަމާއެކު އެކަމަށް އަވަސް ހައްލެއް ހޯދުމަށް ރައްޔިތުން އެދެމުންދާ ކަމަށް ހުރާ ކައުންސިލުން ވަނީ ފާހަގަކޮށްފައެވެ. އަދި މިހާރު އެރަށުގައި ހިއްކަމުންދާ ސަރަޙައްދު ވީ އެންމެ އަވަހަކށް ނިންމައި ދެއްވުމަށްވެސް ހުރާ ކައުންސިލުން ވަނީ ރައީސް ޞާލިޙުގެ އަރިހުގައި ދަންނަވާފައެވެ.\nމިބައްދަލުކޮށްލެއްވުމުގައި ރައީސް ޞާލިޙުވަނީ ހުރާގެ ކައުންސިލުން އެދިވަޑައިގެންފައިވާ ކަންކަމުގައި ކަމާގުޅޭ މިނިސްޓްރީތަކާއެކު މަޝްވަރާކުރެއްވުމަށްފަހު އެކަންކަމަށް ޙައްލެއް ހޯއްދަވައިދެއްވަން މަސައްކަތް ކޮށްދެއްވާނެ ކަމުގައި ވިދާޅުވެފައެވެ. އަދި މިއަހަރުގެ ބަޖެޓުގައި ހުރާއަށް ކަނޑައަޅާފައިވާ ކަންތައްތައް ވަރަށް އަވަހަށް ފެށިގެން ކުރިއަށްދާނެ ކަމުގައި ވެސް އެމަނިކުފާނު ވިދާޅުވިއެވެ.


އައިލެންޑް އޭވިއޭޝަންގެ އިންޓަރ ޑިޕާޓްމަންޓް ފުޓްސަލް މުބާރާތް ފަށައިފި އައިލެންޑް އޭވިއޭޝަންގެ އިންޓަރ ޑިޕާޓްމަންޓް ފުޓްސަލް މުބާރާތް ފަށައިފި\nއައިލެންޑް އޭވިއޭޝަންގެ އިންޓަރ ޑިޕާޓްމަންޓް ފުޓްސަލް މުބާރާތް ފަށައިފި\nއައިލެންޑް އޭވިއޭޝަން ސާރވިސްގެ ޑިޕާޓްމަންޓްތަކުގެ މެދުގައި ކުރިޔަށްގެންދާ އިން-ހައުސް ފުޓްސަލް މުބާރާތް ފަށައިފި އެވެ.\nކޮންމެ އަހަރަކުވެސް އެ ކުންފުނީގެ ޑިޕާންޓްމަންޓްތަކުގެ މެދުގައި ކުރިޔަށްގެންދާ މި މުބާރާތުގައި މިއަހަރު 17 ފިރިހެން ޓީމާއި5އަންހެން ޓީމު ވަނީ ބައިވެރިވެފައި އެވެ. މުބާރާތުގައި ފިރިހެން ބައިގެ ކުޅުން ކުރިޔަށްގެންދަނީ4ގްރޫޕަކަށް ބަހާލައިގެން ނެވެ. އެގޮތުން ކޮންމެ ގްރޫޕަކުން އެއްވަނަ އަދި ދެވަނަ ހޯދާ ޓީމު މުބާރާތުގެ ކުއާޓާ ފައިނަލަށް ދަތުރުކުރާނެ އެވެ.\nމުބާރާތު އަންހެން ބައިގެ ކުޅުން ކުރިޔަށްދާނީ ލީގު އުސޫލުން ނެވެ. އެގޮތުން އަންހެން ބައިގައި ބައިވެރިވި5ޓީމު ކޮންމެ ޓީމެއް ކޮންމެ ޓީމަކާއި ބައްދަލުކޮށް އެންމެ ގިނައިން ޕޮއިންޓް ހޯދާ2ޓީމު ފައިނަލަށް ދަތުރުކުރާނެ އެވެ. އަންހެން ބައިގެ މެޗުތައް ފެށުމަށް ހަމަޖެހިފައިވަނީ މިމަހުގެ 15 ވަނަ ދުވަހު އެވެ.\nމުބާރާތް ހުޅުވުމުގެ ގޮތުން މިއަދު ހަވީރު ކުޅުނު ފުރަތަަމަ މެޗު ޝަރަފްވެރިކޮށްދެއްވީ އައިލެންޑް އޭވިއޭޝަންގެ މެނޭޖިން ޑިރެކްޓަރު މުހައްމަދު ރިޒްވީ އެވެ.\nމިއަދުން ފެށިގެން މިމަހުގެ 21 ގެ ނިޔަލަށް ހުޅުމާލޭގައި ކުރިޔަށްގެންދާ މި މުބާރާތަކީ، އެ ކުންފުނީގެ މުވައްޒަފުންގެ މެދުގައި އެކުވެރިކަމާއި އެއްބައިވަންތަކަށް އާލާކޮށް، އެންމެ އެއްތަނަކުން ދިމާވެ އެކުވެރިކަން ބަދަހި ކުރުމުގެ މަޤުސަދުގައި ކުރިޔަށްގެންދާ މުބާރާތެއް ކަމަށް އައިލެންޑް އޭވިއޭޝަނުން މައުލޫމާތު ދެއެވެ.\nމިއީ މި މުބާރާތް ބާއްވާ 19 ވަނަ ފަހަރެ އެވެ. އަދި އަންހެން ބައިގެ މުބާރާތް ބާއްވާ7ވަނަ ފަހަރުކަން ފާހަގަކޮށްލެވެ އެވެ.


Mohamed Rasheed Hussain - Majlis Election 2019 Coverage\nAlifushi Dhaairaa Raa Atoll\nމުހައްމަދު ރަޝީދު ހުސެއިން ނުވަތަ އެކުވެރިންގެ ނަމުން ނަމަ ބިގޭ އަކީ ޒަމާނީ މަލްޓި ޕާޓީ ޑިމޮކްރަސީ ރާއްޖެ އަށް ތައާރަފްކުރުމުގަޔާއި އިސްލާހީ މަސައްކަތުގައި ކުރީގެ ރައީސް މުހައްމަދު ނަޝީދުގެ ފަހަތްޕުޅުގައި ދެގޮތެއް ނުވެ ހުންނެވި ބޭފުޅެކެވެ. ބިގޭ ފާހަގެވެގެން ދަނީ ރައްޔިތުންނަށް ދިމާވާ ބޮޑެތި ކަންތައްތަކުގައި ރައްޔިތުންނާ އެކު މަސައްކަތްކުރައްވާ ރައްޔިތުންގެ ލޯތްބާއި އިތުބާރު ލިބިފައިވާ މެމްބަރެއްގެ ގޮތުގަ އެވެ. ވޭތުވެދިޔަ ފަސް އަހަރު ހިންގި އިސްލާހީ މަސައްކަތުގައި ހިތްވަރާއި އަޒުމާއި ކެރުމާ އެކު ބިގޭ އުޅުއްވި އެވެ. ކޮރަޕްޝަނާއި ފަސާދައާ ދެކޮޅަށް ފުރަތަމަ ވެސް ތެދުވާ އެއް ބޭފުޅަކީ ބިގޭ އެވެ.\nބިގޭއަކީ އިސްލާހީ މަސައްކަތްތަކާއި ޒަމާނީ ޑިމޮރޮސީ ރާއްޖެ އަށް ގެންނަން 1985 އިން ފެށިގެން މަސައްކަތް ކުރައްވަމުން ގެންދަވާ ބޭފުޅެކެވެ. ބިގޭ ވަނީ ޕާޓީގެ އިސް މަގާމުތަކުގެ އިތުރުން ސަރުކާރުގެ ވެސް އިސް މަގާމުތައް ފުރުއްވައިފަ އެވެ. އޭގެ ތެރޭގައި އެމްޑީޕީގެ ރ. އަތޮޅު ދާއިރާގެ ރައީސްކަމާއި އަލިފުށީ ދާއިރާގެ އެމްޑީޕީގެ ރައީސްކަން ހިމެނެ އެވެ. އެމްޑީޕީގެ ޝެޑޯ ކެބިނެޓުގެ ވަޒީރުކަން ވަނީ ކުރައްވައިފަ އެވެ. އެމްޑީޕީން 2008 ގައި ކާމިޔާބުކުރި ރިޔާސީ އިންތިޚާބުގެ އިލެކްޝަން އިންޗާޖަކީ ބިގޭ އެވެ. އޭނާ ވަނީ ރައްޔިތުންގެ މަޖިލީހުގެ ރައީސްގެ މެންބަރުކަން 2008 ގައި ކުރައްވައިފަ އެވެ. އެމްޑީޕީގެ ސަރުކާރުގައި ޔޫތު މިނިސްޓްރީގެ ސްޓޭޓް މިނިސްޓަރުކަން ވެސް ކުރެއްވި އެވެ. އަދި 2014ގެ އިންތިޚާބުގައި އަލިފުށީ ދާއިރާގެ ރައްޔިތުންގެ މަޖިލީހުގެ ގޮނޑި ކާމިޔާބުކުރެއްވި އެވެ.\nބިގޭ އަކީ އިޖުތިމާއީ ގޮތުން ގިނަ ޚިދުމަތްތަކެއް ދާއިރާ އަށް ކޮށްދެއްވަމުން ގެންދަވާ ބޭފުޅެކެވެ. ދާއިރާ އަށް ނިސްބަތްވާ ކުލަބް ޖަމާއަތްތަކުންނާއި ޒުވާނުން ބާއްވާ ކުޅިވަރު މުބާރާތްތަކާއި ގުރުއާން މުބާރާތްތަކަށް އަބަދުވެސް އެހީތެރިކަން ދެއްވަ އެވެ. އަދި އަމަލީ ގޮތުން ވެސް އެކަން ކަމުގައި އުޅުއްވަ އެވެ. މީގެ އިތުރުން ކައުންސިލްތަކާއި ކްލަބް ޖަމާއަތްތަކުން ހިންގާ ދީނީ ނަސޭހަތް ދިނުމުގެ ޕްރޮގްރާމްތަކަށް އެހީތެރިކަން ފޯރުކޮށްދެއްވަ އެވެ.\n"އަޅުގަނޑަކީ ސާރުކާރުގެ ކެނޑިޑޭޓަށް ވުމުން އަލިފުށި ދާއިރާގައި ހިމެނޭ އަލިފުށްޓާއި، ވާދު އާއި، ރަސްގެތީމާއި އަދި އަނގޮޅިތީމު ތަރައްގީ ކުރުމަށް ސަރުކާރާ ގުޅިގެން ޝައްކެއް ނެތް މިންވަރަށް މަސައްކަތް ކުރާނަން،" ބިގޭ ވިދާޅުވި އެވެ.\nއޭނާ ކުރައްވަން ރާވާފައިވާ ކަންކަމުގެ ތެރޭގައި އަލިފުށީ ދާއިރާގެ ރަށްތަކަށް ލޯކަލް ޓޫރިޒަމް ތައާރަފް ކުރަން ސަރުކާރުގެ ކަމާ ބެހޭ އިދާރާތަކުގެ އެހީތެރިކަމާ އެކު މަސައްކަތްކުރެއްވުން ހިމެނެ އެވެ.\nJP Gamu Dhaairaa View Profile


Pass Onna Faraithakah Bus Dhathuru Kureveyne - Vaguthu\nފާސް އޮންނަ ފަރާތްތަކަށް ބަސް ދަތުރު ކުރެވޭނެ\nކޮވިޑް-19 ގެ ސަބަބުން ބޭރުގައި އުޅުމުގެ ހުއްދަ ތިބި ފަރާތްތަކަށް އެމްޕީއެލްގެ ބަސް ހިދުމަތް ލިބޭނެ ކަމަށް އެކުންފުނިން ބުނެފިއެވެ.\nދަރުބާރުގޭގައި މިއަދު ކުރިއަށް ދިޔަ ނޫސްވެރިންގެ ބައްދަލުވުމުގައި އެ ކުންފުނީގެ ސީއީއޯ ޝާހިދު އަލީ ވިދާޅުވީ، ސިއްހީ ކުއްލި ނުރައްކަލުގެ ހާލަތުގެ ނިޔަލަށް ޕަބްލިކް ޓްރާންސްޕޯޓްގެ ހިދުމަތް ދިނުން އާންމުކޮށް ހުޅުވާލައިގެން ދެވޭ ގޮތަކަށް އަދި ނެތް ކަމަށެވެ. އަދި އެހުއްދައެއް އެބޭފުޅުންނަށް ދީފަކާއެއްވެސް ނެތް ކަމަށެވެ.\nއެހެން ނަމަވެސް ކޮންމެހެން ބޭނުން ވާ ދަތުރުތައް މާލެ އާއި ހުޅުމާލެ ސަރަހައްދުގައި ކުރަމުން އަންނަ ކަމަށް ޝާހިދު ވަނީ ވިދާޅުވެފައެވެ. އެގޮތުން ދަތުރު ކުރުމުގެ ފާސް އޮންނަ ނުވަތަ ބޭރުތެރޭގައި އުޅުމުގެ ފާސް އޮންނަ ފަރާތްތަކަށް ބަސް ދަތުރުގެ ހިދުމަތް ލިބޭނެ ކަމަށް އޭނާ ވަނީ ވިދާޅުވެފައެވެ.\n"އޭގެ ތެރޭގައި އެބަ ހިމެނޭ ހަމަ ހޮސްޕިޓަލްތަކުގައި މަސައްކަތް ކުރައްވާ ބޭފުޅުން، ފްރޮންޓްލައިންގައި މަސައްކަތް ކުރައްވާ ބޭފުޅުން. އެބޭފުޅުން މަސައްކަތް ނިންމަވާފައި ގެއަށް ވަޑައިގަންނަވަން ނުވަތަ ގެއިން މަސައްކަތަށް ވަޑައިގަންނަވަން" ޝާހިދު ވިދާޅުވިއެވެ.\nޝާހިދު ވިދާޅުވީ، ޝެޑިއުލްއަކަށް ބަހާލައިގެން ހާއްސަ 8 ދަތުރެއް މާލޭގައި ކުރަމުން އަންނަ ކަމަށާއި އައްޑޫ އަދި ފުވައްމުލަކުގައިވެސް ހުއްދަ އޮންނަ ފަރާތްތަކަށް ވަކި ހާއްސަ ދަތުރުތަކެއް ކުރާ ކަމަށެވެ. އަދި ފުވައްމުލަށް، އައްޑޫ، ހުޅުމީދޫ އާއި ދޭތެރޭވެސް ފެރީ މެދުވެރިކޮށް ބައެއް ކާބޯތަކެތި ގެންދިއުމުގެ މަސައްކަތް ކުރަމުން އަންނަ ކަމަށްވެސް ޝާހިދު ވިދާޅުވިއެވެ.


Dhoom4ah Akshay Kumar? | Mihaaru\nއެ ދެ ތަރިން އެއްފަރާތްކޮށްފައި މިހާރު މި ފިލްމާ ބެހޭ ގޮތުން ދެކެވޭ އެންމެ ހޫނު ވާހަކަ އަކީ "ދޫމް 4" އަކްޝޭ ކުމާރަށް ހުށަހެޅި ވާހަކަ އެވެ. އެކަމަކު މިއީ އަދި ތޯތޯ ވާހަކައެކެވެ. ވައިއާރްއެފާއި އަކްޝޭ ވެސް ފިލްމާ ބެހޭ ގޮތުން މިހާތަނަށް އެއްވެސް ވާހަކައެއް ނުދައްކަ އެވެ.\nބައެއް މީޑިއާތަކުން ބުނިގޮތުގައި "ދޫމް 4" އަކްޝޭ އަށް ހުށަހެޅީ މިދިޔަ އަހަރު ރިލީޒްކުރި ރަޖްނީކާންތުގެ ސައިންސް ފިކްޝަން ފިލްމު "2.0" ގައި އަކްޝޭ ކުޅުނު ވިލަންގެ ކެރެކްޓާ ވައިއާރްއެފްގެ ޓީމަށް ވަރަށް ބޮޑަށް ކަމުގޮސްފައިވާތީ އެވެ.\n"ދޫމް" ފިލްމުތަކުގައި އަބަދު ވެސް ފިލްމުގެ ހީރޯ އަކީ ފިލްމުގެ ވިލަން އެވެ. އެހެންވެ ހަތަރު ވަނަ ބަޔަށް އަކްޝޭ ކުމާރު ގެންނަން މިއީ ރަނގަޅު ދަނޑިވަޅެއް ކަމަށް ޕްރޮޑިއުސަރު އަދިތިޔާ ޗޯޕްޅާ ވެސް ގަބޫލުކުރާ ކަމަށް މީޑިއާތަކުން ބުންޏެވެ.\nމިޑް-ޑޭ އިން ބުނެފައިވާ ގޮތުގައި "ދޫމް 4" އިން އަކްޝޭ ފެނުމުގެ ފުރުސަތު ވަރަށް ބޮޑެވެ. އަދި އޭނާއާ އެކު ފިލްމުގެ ބަތަލާގެ ރޯލުން ފެންނާނީ 2017 ގެ މިސް ވޯލްޑްގެ ތާޖް ހާސިލުކުރި މަނޫޝީ ޗިލާރް ކަމަށް ވެސް ބުންޏެވެ. މީގެ ކުރިން ވެސް ވަނީ އަކްޝޭއާ އެކު، މަނޫޝީ ބޮލީވުޑަށް ތައާރަފުކުރަން އުޅޭ ވާހަކަތަކެއް ދެކެވިފަ އެވެ.\nއަކްޝޭގެ އަތުގައި މިހާރު ވެސް ވައިއާރްއެފްގެ ފިލްމެއް އެބައޮތެވެ. އެއީ އެ ސްޓޫޑިިއޯގެ ބިޔަ ޕްރޮޖެކްޓްތަކުގެ ތެރޭގައި ހިމެނޭ ތާރީހީ ފިލްމު "ޕްރިތުވީރާޖް" އެވެ. އެ ފިލްމަކީ އަންނަ އަހަރުގެ ދިވާލީ އަށް ތާވަލުކޮށްފައިވާ ފިލްމެކެވެ.\nAkshay Kumar ge "Prithviraj" anna aharuge Diwali gai\n"ދޫމް" ސީރީޒްގެ އެންމެ ފަހުގެ ފިލްމު ގެނެސްދިނީ 2013 ގަ އެވެ. އޭގައި އާމިރު ޚާން ޑަބަލް ރޯލެއް ކުޅުނު އިރު، ބަތަލާއަކީ ކެޓްރީނާ ކެއިފެވެ. "ދޫމް 2" 2006 ގައި ގެނެސްދިން އިރު، އެ ފިލްމުގެ މައިގަނޑިު ތަރިންނަކީ ރިތިކް ރޯޝަނާއި އައިޝްވާރިޔާ ރާއީ އާއި ބިޕާޝާ ބާސޫ އެވެ. ޖޯން އަބްރަހަމް ވިލަންގެ ރޯލް ކުޅުނު 2004 ގެ "ދޫމް" ގެ ބަތަލާއިންނަކީ އީޝާ ޑިއޯލް އާއި ރިމީ ސެން އެވެ.\nމިއިން ކޮންމެ ފިލްމެއްގެ އާންމު ދެ ތަރިންނަކީ ފުލުހުންގެ ރޯލް ކުޅޭ އަބީޝެކް ބައްޗަނާއި އުދޭ ޗޯޕްޅާ އެވެ. "ދޫމް" ގެ ފުރަތަމަ ދެބައި ސަންޖޭ ގަދްވީ ޑައިރެކްޓްކުރި ނަމަވެސް "ދޫމް 3" ޑައިރެކްޓްކުރީ ވިޖޭ (ވިކްޓާ) ކްރިޝްނާ އަޗާރިއާ އެވެ.\nބޮލީވުޑް އާމިރު ޚާން ސަލްމާން ޚާން ކެޓްރީނާ ކައިފް ދޫމް3ދޫމް ރިތިކް ރޯޝަން އައިޝްވާރްޔާ ރާއީ އީޝާ ޑިއޯލް ޖޯން އެބްރަހަމް ޔާޝްރާޖް ފިލްމްސް ބިޕާޝާ ބާސޫ އަކްޝޭ ކުމާރު


Kulhudhuffushi Online - Fathuruverikamah 45 aharu – hdh ah sumeh\nފަތުރުވެރިކަމަށް 45 އަހަރު – ހދ އަށް ސުމެއް\nއަބްދުލް ވާހިދު ޙަސަން - 1 އަހަރު ކުރިން - 27 ސެޕްޓެމްބަރ 2017\nހދ ގައި ރިސޯޓް ތަރައްގީކުރަމުން އަންނަ ހޮނޑާފުށީ. މިރަށް ތަރައްގީކުރާތާ 10 އަހަރަށްވުރެ ގިނަ އަހަރުވަނީވެ--\nހދ އަތޮޅުރައީސް ޔާމިންފަތުރުވެރިކަން\nމިއަދަކީ ބައިނަލް އަގުވާމީ ގޮތުން ފާހަގަކުރާ ފަތުރުވެރިކަމުގެ ދުވަހު އެވެ. ރާއްޖޭގެ ފަތުރުވެރިކަމަށް 45 އަހަރުންވެގެންދަނީ އެވެ. ދުނިޔާގައި އެންމެ ހަލުވިކަމާއެކު ބާރަށް ކުރިއަރަމުން އަންނަ ސިނާޔަތަކީ ފަތުރުވެރިކަމެވެ. ފަތުރުވެރިކަމުގެ އުފާ މުޅި ދުނިޔޭގައި ފާހަގަ ކުރާއިރު އެކަމުގެ ފޮނިމީރުކަމުން ހދ އަތޮޅުގެ ރައްޔިތުން ވަނީ މަޙުރޫމްވެފައި އެވެ.\nދިވެހި ރާއްޖެއަށް ފަތުރުވެރިކަން ތަޢާރަފް 1972 ވަނަ އަހަރު އެވެ. އެއަހަރު އޮކްޓޯބަރ މަހު މާލެ އަތޮޅު ވިހަމަނާފުށި ނެވެ. މިހާރުގެ ނަމުންނަމަ ކުރުނބާ އައިލެންޑް ރިސޯޓެވެ.\nމަސްވެރިކަމަށް މުޅިންހެން ބަރޯސާވެފައި އޮތް ރާއްޖޭގައި ހުޅުވުނު ފުރަތަމަ ރިސޯޓާއިއެކު މުޅިން އާ ސިނާއަތެއް ފެށިގެންދިޔަ އެވެ. މިއަދު ފަތުރުވެރިކަން ވެފައިވަނީ ރާއްޖޭގެ އިޤްތިސާދުގެ މައިނާރު ކަމުގަ އެވެ. ވަށައިގެންވާ ރަށްތައް އާރޯވެ މާލެ ސަރަޙައްދަށް މީހުން ޖަމާވާން ފެށީ އެހިސާބުންނެވެ. ވަޒީފާގެ ފުރުޞަތުތަކާއި ސީދާ ގޮތުންނާއި ނުސީދާ ގޮތުން ފަތުރުވެރިކަމުގެ ނަފާ ރައްޔިތުންނަށް ކުރަންފެށި އެވެ. ނަތީޖާއަކަށްވީ ފެންއޮތްތާކަށް މަސްދާންފެށުމެވެ. ނަމަވެސް ހިތާމައަކީ މަސްވެރިކަމާއި ދަނޑުވެރިކަމަށް އަދި ސިވިލްސާރވިސްގެ ވަޒީފާއަކަށް ބަރޯސާވެފައި ހދ. އަތޮޅުގެ ނިކަމެތި ރައްޔިތުން ތިބެންޖެހުމެވެ. އެގޮތް ބޭނުންނުވާ މީހުން އާއިލާއާއި ދުރަށް ވަޒީފާ އަދާކުރުމަށް ދާންޖެހުމެވެ. ކިރިޔާވެސް ފޯރާ އާއިލާއެއްނަމަ އާއިލާއާއެކު ހިޖުރަކުރި އެވެ..\nރާއްޖޭގެ ތިން ވަނަ އެންމެ އާބާދީ ބޮޑު އަތޮޅަކީ ހދ ވީއިރު ޒުވާނަން އަތޮޅުގައި ތިބެގެން ވަޒީފާއަދާކުރެވޭނެ ގޮތެއް ނެތެވެ. ޒުވާނުންގެ ބޮޑު އާބާދީއެއް އޮންނައިރު ފަތުރުވެރިކަމުގެ ފޮނިމީރުކަން ހޯދުމަށް ދާން ޖެހެނޭ އާއިލާއާ އަނބި ދަރިން ދޫކޮށް މާދުރުގައި އޮންނަ އަތޮޅަކަށެވެ.\nހދ އަތޮޅުގައި ރިސޯޓް ހެދުމަށް ނާގޯޓާއި ހޯނޑާފުށި އަދި ކުޑަމުރަދޫ ދޫކޮށްފައި އޮންނަތާ 10 – 15 އަހަރާ ދެމެދުގެ އަހަރުތަކެއް ވެފައިވާއިރު އަދިވެސް އެތަނުން އެއްވެސް ރަށެއް ހުޅުވޭނެ ދުވަހެއް ނޭނގެ އެވެ. ހޮނޑާފުށީގެ ގިނަ މަސައްކަތްތަކެއް ނިމިފައިވާއިރު ދެން ހުރި ދެ ރަށުގެ މަސައްކަތް ހުއްޓިފައި އޮންނަތާ އެތަށް އަހަރުތަކެއްވަނީ ވެފައި އެވެ. އަދި އޭރު އެތަނުގައި ހެދި މޫދުކޮޓަރިތަކާއި ކުރި ބައެއް އިމާރާތްތަށް މިއަދު ވަނީ ވީރާނާވެ ގޮސްފަ އެވެ.\nރައީސް ޔާމީންގެ ސަރުކާރަށް އެއް އަހަރުވުމުގެ މުނާސަބާ ފާހަގަކުރުމަށް ބޭއްވި ޖަލްސާއެއްގައި ވާހަކަފުޅު ދައްކަވަމުން ވިދާޅުވެފައިވަނީ ކުޅުދުއްފުށީ ސަރަހައްދުގައި އަލަށް ރިސޯޓް ހެދުމަށް އިއުލާން ކުރި5ރަށް ހުޅުވިގެންދާއިރު އާ 8000 ވަޒީފާ އުފެދިގެންދާނެ ކަމަށެވެ. އެ ވިދާޅުވި ރަށްތައް އިއުލާންކުރުން ފިޔަވާ ސަރުކާރު ކުރި އިތުރުކަމެއް ނޭނގެ އެވެ.\nބޮޑު ތިލަދުންމައްޗަށް މިދިޔަ އަހަރު ރައީސް ޔާމީން ކުރެއްވި ދަތުރުފުޅުގައިވެސް އެންމެ އަޑު ހަރުކޮށް ދައްކަވާފައިވަނީ ހދ ގެ ފަތުރުވެރިކަމުގެ ވާހަކަ އެވެ. ސަރުކާރުން ހދ އަތޮޅަށް ފަތުރުވެރިކަން ގެންނަ މަސައްކަތް ކުރާ ވާހަކަ އެވެ. ހދ އަތޮޅުގައި ފަތުރުވެރިކަން ތަރައްގީ ނުވެ އޮތީ ދަތުރުފަތުރުގެ ދަތިކަން ހުރެގެން ކަމަށް ވިދާޅުވެ، ކުޅުދުއްފުއްޓާއި ށ ފުނަދޫގައި އަޅައި އެއާޕޯޓާއެކު ކުޅުދުއްފުށީ ސަރަހައްދުގައި ފަތުރުވެރިކަން ފައްކާ ވާނެކަމުގެ ފޮނި ވައުދުތައް ރައީސް ޔާމީނާއި ޓޫރިޒަމް މިނިސްޓަރުވަނީ ދެއްވާފަ އެވެ.\n2018 ވެސް އެބަ އާދެ އެވެ. ހދ ރިސޯޓެއް ހުޅުވިފައެއް ނެތެވެ. ވަޒިފާއެއް ނެތެވެ. ނިމިދިޔަ ސަރުކާރުތަށް ފަދައިން މިސަރުކާރުގައިވެސް ހދ ގައި ރިސޯޓް ހެދުމުގެ ޝައުގުވެރިކަމެއް ނެތްކަން މިހާރު ޔަގީންވެފަ އެވެ. އަނެއްކާވެސް ވޯޓަށް އައިސް މޮޅުވާހަކަ ދައްކާލާނެ އެވެ.\nހދ ގައި ބާއްވާ އެންމެ ބޮޑު ވޮލީބޯޅަ މުބާރާތް ސްޕޮންސަރކުރުމަށް ހުޅުވާލައިފި\nމަކުނުދޫ، ނެއްލައިދޫ އަދި ނޭކުރަންދޫގައި ނަރުދަމާ ނިޒާމު ގާއިމްކުރަނީ\nޖޫނިއާ އެތްލެޓިކްސް ޗެމްޕިއަންޝިޕްގައި ހދ އަތޮޅުގެ6ސްކޫލަކު ބައިވެރިވެއްޖެ\nހދ ގެ ސިއްހީ މަރުކަޒުތަކުގައި މަސައްކަތް ކުރާ މުވައްޒަފުން ތާޒާކުރުމަށް ވޯކްޝޮޕެއް ބާއްވައިފި\nmuhanmadhu 10 މަސް ކުރިން\nIts not kurunbaa island resort .. Its now kurunbaa maldives\nކަލާސް އެވޯޑުގެ ގަދަ4ވަނާގައި ނަޝާ ހިމެނިއްޖެ\nކުޅުދުއްފުށީ އެއާޕޯޓްގެ އަމަލީ މަސައްކަތް 2017 ވަނަ އަހަރު ފެށިދާނެތަ ؟


ލޯބީގެ ހައްގުގައި 20 | Esfiya - Dhivehi Vaahaka Site\nލޯބީގެ ހައްގުގައި 20\nއިމްރާން ފޮޓޯ ނަގަން ތިބި މީހުން ކައިރީ އިރުކޮޅަކު މަޑުކޮއްލުމަށް ބުނެފަ ގޮނޑިއެއް ގެނެސް އަހަރެން ބޭންދިއެވެ. އަހަރެން ދެން ވަށައިގެން ހޯދާ ބެލި އިރު ފެންނަ ހަމައިގަވެސް އެމީހާ ނެތެވެ. އެވަގުތު އިމްރާން ފެންތައްޓެއް ގެނެސް އަހަރެންނަށް ދިއްކޮއްލިއެވެ.އަހަރެން ފެންތަށީގައި ހިފި އިރުވެސް އަތް ތުރުތުރު އަޅައެވެ. އެއް ނޭވާއިން އަހަރެން ފެންތަށި ބޯލީމެވެ. އެވަގުތު އިމްރާންގެ މަންމަ އަހަރެމެން ފެނިގެން އެތަނަށް އައެވެ. އެހެން މީހުންވެސް ކަންބޮޑުވެފައި އެތަނަށް ޖަމާވާންފެށިއެވެ.\nއަހަރެންނަށް އަދިވެސް ބެލެނީ ވަށައިގެން ތިބި މީހުންނަށެވެ. އަނެއްކޮޅުން ގިނަ މީހުން ތިބުމުގެ ސަބަބުން އަހަރެން ދިޔައީ ނޭވާ ހާސްވަމުންނެެވެ. އިމްރާން އަށް އެކަން އެނގިގެން އެތާ ތިބި މީހުން ކައިރީ ތަންކޮޅެއް ފަހަތަށް ޖެހިލުމަށް ބުނެލާ އަހަރެންގެ ބުރަކަށީގައި ފިރުމަމުން ދިޔައެވެ.\n“ކިހިނެއް ވީ ރީމް” އިމްރާންގެ މަންމަ ކަންބޮޑުވެފައި އެހިއެވެ.އަހަރެން ނޭވާ ހަމައަކަށް އެޅިލަމުން ވާހަކަ ދެއްކީމެވެ.\nމާ ބޮޑު ކަމެއް ނުވެޔޭ މަންމާ، މިއަދު މާ ބުރަކޮށް އުޅުނީމަ އެއްޗެއް ނުކެވޭތީ ބޯ އަނބުރާ ގޮތްވީ” އަހަރެން ގަސްތުގައި ކަން ވީ ގޮތް ސިއްރު ކުރީމެވެ. އެއީ މިހާރުވެސް އެމީހުންގެ މޫނުމަތިން ހާސްކަން ފެންނަމުންދާތީއެވެ\nއަދި މިފަދަ ރެއެއްގައި އެމީހުންގެ މޫނުމަތިން އުފާވެރިކަން ނޫން އެހެން އެއްޗެއް އަހަރެން ދެކެން ބޭނުން ނުވާތީއެވެ.އަހަރެން އެހެން ބުނުމުން އިމްރާން އެއްޗެކޭ ބުނަން އުޅުނެވެ.އެހެންނަމަވެސް އަހަރެން އެކަން ހުއްޓުވީމެވެ.\n” ދެން ހިނގާ، މިހާރު ރަނގަޅު” އަހަރެން އިމްރާންއަށް ބުނެލީމެވެ. އަހަރެން އެހެން ބުނުމާއެކު އެމީހުންގެ މޫނުމަތިން އުފާވެރިކަން ފެނުނެވެ.އިމްރާން އިތުރު އެއްޗެކޭ ނުބުނެ އަހަރެން އަތުގައި ހިފާ ނެގިއެވެ.\nވަގުތުތަށް ފާއިތުވަމުން ގޮސް ޕާޓީ ނިމުމާ ކައިރީވީއެވެ. ފަހަރަކު ބައެއް ނިކުންނަމުން ގޮސް ޓެރަސް އެއްކޮށްހެން މީހުން މަދުވިއެވެ. މިހާރު ތިބީ ހަމަ އެކަނި ގޭ މީހުންނެވެ. އެމީހުންވެސް ސަލާން ކުރުމަށްފަހު ނުކުމެގެން ދިޔައެވެ.\n” ދަރިފުޅު ހޯދަން މީހަކު އައިސަ އެބަހުރި، ގޮސް ބަލަ ތިރިއަށް” މަންމަ އެހެން ބުނުމާއެކު އިމްރާން އެބަ އަންނަމޭ ބުނެ ދިޔައެވެ.\n” ދަރިފުޅުވެސް ދޭ ކުޑަކޮށް ޖައްސާލަން، ކޮޅަށް ހުރެ ހުރެ ވަރަށް ވަރުބަލި ވެފައެއްނު ތިހިރީ” މަންމަ އެހެން ބުނުމުން އަހަރެން ހިނިތުންވެލީމެވެ.އަދި ކުއްލިއަކަށް އެއްޗެއް ހަނދާންވާ ފަދައިން އީތަން ކޮބާތޯ އަހާލީމެވެ.\n” ދަރިފުޅާ ހާސް ނުވެބަލަ، އެސޮރަށް މިހާރު ނިދިފަ އޮތީ، ދެން ދޭ އަވަހަށް ކުޑަކޮށް ޖައްސާލަން” މަންމަ އެހެން ބުނުމުން އަހަރެން ދިޔައީ ވެފައި ހުރި ވަރުބަލިންނެވެ.ކޮޓަރިއަށް ވަތްގޮތަށް ފުރަތަމަވެސް ފާހާނާއަށް ވަދެ ލާފައި ހުރި ހެދުން ބަދަލުކޮށް ގޭގަ ލާ ކަހަލަ ހެދުމެއް ލީމެވެ.އަދި އެއަށްފަހު މޫނު ދޮވެލީމެވެ.އަދި އަމިއްލަ ސޫރައަަށް ބަލާލީމެވެ.\n” އަހަރެންމީ މިހާރު އިމްރާންގެ އަނބިމީހާ، މި ކައިވެންޏަކީ ލޯބިން ކުރެވުނު ކައިވެންޏަކަށް ނުވިޔަސް އަހަރެން މަސައްކަތް ކުރާނަން އިމްރާންދެކެ ލޯބިވެވޭތޯ، ކޮންމެ ގޮތެއްވިޔަސް އިމްރާންއަކީ އަހަރެންގެ ހަލާލު ފިރިމީހާ،އަހަރެން އިމްރާންއަށް ބޭނުންވާ އެއްވެސް ކަމެއްގަ ފަސްނުޖެހޭނަން، މިދިރިއުޅުން އާރާސްތު ކުރާނަން،އެއްވެސް މީހަކު މި ދިރިއުޅުމަށް ވަނަކަ ނުދޭނަން” އަހަރެން އަމިއްލަ ނަފްސާ ވާހަކަ ދައްކަމުން އަމިއްލަ ނަފްސަށް ވައުދުވީމެވެ.\nކުއްލިއަކަށް އަހަރެންގެ ލޮލަށް ސިފަވީ މިރޭ އެފެނުނު މީހާއެވެ.އެހާ އަވަހަށް އެމީހާ ދިޔަތަނެއްވެސް ނޭނގެއެވެ. ޔަގީނުންވެސް އެއީ އަހަރެންނަށް ހީވި ގޮތެއް ނޫނޭ އަހަރެންގެ ހިތް ބުނަމުންދިޔައެވެ.\nމޫނު ދޮވެލުމަށްފަހު އަހަރެން ފާހާނާއިން ނިކުތް އިރުވެސް ވަށައިގެން ބެލެނީ މީހަކު ހުރި ކަމުގެ އިހްސާސް ކުރެވިގެންނެވެ. އަވަހަށް ގޮސް ކޮޓަރި ހޮޅިބުރި ދިއްލާ އެއްކޮށް ކޮޓަރި އަލި ކޮއްލީމެވެ.އަދި މަޑުމަޑުން އައިސް އަހަރެން އެނދުމަތީ އިށީނދެލާ ހަށިގަނޑު ދަމާލީ އުނަގަނޑަށް އަރާފަ ހުރި ތަދަކުންނެވެ. އިރުކޮޅަކު އެހެން އިނުމަށްފަހު އަހަރެން ވެފައި ހުރި ވަރުބަލިން ޖައްސާލީމެވެ. އޭރު ކޮންމެސް ވަރަކަށް އަހަރެންގެ ބޮލުގައި ދިޔައީ ރިއްސަމުންނެވެ. މާ ގިނައިރެއް ނުވެ އަހަރެންގެ ލޮލަށް ނިދި ސަވާރުވިއެވެ.\nއިރުކޮޅެއް ނުވެ އަހަރެންނަށް މީހަކު އަހަރެންގެ ގައިގައި ބީހޭ ކަމުގެ އިހްސާސް ކުރެވުނެވެ. އަހަރެންގެ ހިތް އަހަރެންނަށް ނުބައި އިންޒާރެއް ދިނެވެ.އަހަރެންގެ ހިތްވެސް ތެޅެންފެށީ ބިރެއް ފެނިގެން އުޅޭހެންނެވެ.އެއީ އަހަރެންގެ ހަވަނަ ހިއްސު އަހަރެންނަށް ބުނެދެމުން ދިޔައީ ނުބައެއް އެބަ އުޅޭ ކަމުގައެވެ އަހަރެން ގަދަކަމުން ދެލޯ ހުޅުވާލި އިރު މުޅި ކޮޓަރިވަނީ އަނދިރި ކޮށެވެ.އަހަރެން ކުއްލިއަކަށް އެމީހާ ކޮއްޕާލީ އިމްރާން އަހަރެންގެ ހުއްދަ ނުހޯދާ އެވަރުކަމެއް ނުކުރާނެ ކަން އެނގޭތީއެވެ.\nއަހަރެން ދުވެފަ ގޮސް ހޮޅިބުރި ދިއްލާލީ ގަތްފަ ހުރި ބިރެއްގެ ބޮޑުކަމުންނެވެ. އެނދު ކައިރިއަށް ވެއްޓިފައި އޮތް މީހާ ފެނިފައި އަހަރެންނަށް ހީވީ އަހަރެންގެ ފައިދަށުން ބިންގަނޑު ދެމިގަތްހެންނެވެ. އަހަރެންގެ ހަށިގަނޑުގައި ތުރުތުރު ލުމެއް އުފެދުނެވެ.މާޒީގެ ސޮފްހާތަކުން ސޮފްހާއެއް ލޯ ކުރިމަތީ ސިފަވާންފެށިއެވެ.އަދި ދެވަނަ ފަހަރަށް އެކަން ތަކުރާރު ވާން އުޅެނީއޭ ބުނެ އަހަރެންގެ ހިތް އަހަރެންނަށް އިންޒާރުދިނެވެ.\n“އިމްރާން، މަންމާ..” އަހަރެންގެ އަޑުގެ ނެތްތަނަށް ހަޅޭލަވައިގަނެ ދުއްވައިގަތީ މާނިއުގެ ކިބައިން ސަލާމަތްވާށެވެ. އެހެންނަމަވެސް ދޮރާ ހަމައަށް ނުދެވި އުޅެނިކޮށް މާނިއު އަހަރެންގެ ފުރަގަހުން އުނަގަނޑުގައި އެއްއަތުން ހިފަހައްޓައި އަނެއް އަތުން އަހަރެންގެ އަނގަމަތީ އަތް އަޅާ ދަމަމުން ކަހަލަ ގޮތަކަށް ގެންގޮސް އެނދުމައްޗަށް ވައްޓާލިއެވެ. އަހަރެންނަށް އަޑުން އަޑުނަގާ ރޮއެގަނެވުނެވެ.\n” މާނިއު،ޕްލީޒް، އަހަރެންނަށް ތިހެން ނަހަދާ، އަހަރެން މާނިއުއަށް ދިނީ ކޮން ދެރައެއް،އަހަރެންގެ ފަހަތުން ނެއްޓެން ނޭނގިގެން ތިއުޅެނީ ކީއްވެ،އާދޭސް މިކުރީ އަހަރެން ދޫކޮއްލާ” އަހަރެން ފަހަތަށް ފަހަތަށް ޖެހެމުން ބުނީމެވެ.އެހެންނަމަވެސް މާނިއުގެ ހިތަށް އެއްވެސް އަސަރެއް ނުކުރިއެވެ.އަަހަރެންގެ ފައިގައި ހިފާ ދަމައިގަތެވެ.. އަދި އަހަރެންގެ މޫނުގައި ހިފަހައްޓާ މޫނު ކައިރި ކުރަމުން ދިޔައެވެ.\nއަހަރެން މާނިއުގެ ބަނޑުގައި ފައިން ޖަހާ ކޮއްޕާލީމެވެ.އެއާއެކު މާނިއު ވެއްޓުނެވެ. އަހަރެން ދުވެފަ ގޮސް ތަޅުލާފަ ހުރި ދޮރުގައި ހިފާ ތަޅު ހުޅުވީމެވެ.އެހެންނަމަވެސް ނުކުތުމުގެ ފުރުސަތު ނުލިބެނީސް މާނިއު އަހަރެން އަތުގަ ހިފާ ދަމައިގަތެވެ.އަދި ކޮޓަރި ތެރެއަށް ހޫރާލިއެވެ.އެއާއެކު އަހަރެން ވެއްޓުނު ގޮތުން ނިއްކުރި ގޮސްޖެހުނީ އެނދުގެ ކަނުގައެވެ. ވަގުތުން ނިއްކުރި ފަޅައިގެން ދިޔައެވެ. އެއާއެކު ފަޅައިގެން ދިޔަ ތަނުން ލޭ އަންނަން ފެށިއެވެ.މުށިތަށް މައްޗަށްވެސް ލޭ ތިކި ތަޅަންފެށިއެވެ. އެތަންފެނި އަހަރެންގެ މޫނުމައްޗަށް އަނދިރި ވާންފެށިއެވެ.\n” ކަލޭ ހީކުރީ އަހަރެންގެ ކިބައިން ސަލާމަތްވާނޭ ދޯ، ދުވަހަކުވެސް ނުވާނެ،އަހަރެންނަށް ދައުވަތު ދިނީ ކަލޭގެ ފިރިމީހާ، އިމްރާންއަކީ އަހަރެންގެ ބޭބެއެއް،އިމްރާންގެ މަންމައާ އަހަރެންގެ މަންމައާ އެއީ އެއްބަނޑު ދެމީހުން، އަހަރެން މިތަނަށް އައި އިރު ނޭނގެ އިމްރާން އިނީ ކަލެއާ ކަމެއް، ފޮޓޯ ނަގަން ހުރިތަނުން އަހަރެންނަށް ކަލޭ ފެނުނީ، މިރޭ އަދި އަމުދުން ކަލޭ ދޫކޮއްލާނީ ކިހިނެއް،ހާދަ ރީއްޗޭ، އަހަރެންގެ މި ކަރުހިއްކުން ނުފިލަނީހެއް މައިތިރި އެއް ނުވާނެ” މާނިއު އެހެން ބުނުމާއެކު އަހަރެންގެ ދެލޯ ބޮޑުވިއެވެ. ހިފެހެއްޓުމެއްނެތި ކަރުނަ ފައިބައިގަތެވެ. ފަޅައިގެން ދިޔަ ތަނުގައި ހިފަހައްޓަމުން ފަހަތަށް ޖެހުނީމެވެ.\nއަޑުގެ ނެތްތަނަށް އަނެއްކާވެސް އިމްރާންއަށް ގޮވާލީ ރޮމުންނެވެ. އެހެންނަމަވެސް އިމްރާންގެ އެެއްވެސް ހަބަރެއް ނުވިއެވެ.\n” އިމްރާންއެއް ނާންނާނެ، އޭނަ އެބަހުރި އަހަރެން އަންނަންދެން ތިރީގަ، މިފަހަރުދެން އަހަރެންނަށް ފުރުސަތު ދީ،2 އަހަރު ކުރީގެ އެ ރޭގެ މަތިންވެސް އަދި ހަނދާން ނުނެތޭ، ހަނދާން ނެތޭނީ ކިހިނެއް މޭ މަތީގައި އެބައިން އަދިވެސް އެ ލަކުނު” މާނިއު އެހެންބުނެ އަހަރެންގެ ގައި މައްޗަށް އަރާ ހެދުމުގެ ކަރުވަޅާ ދިމާލުގައި ހިފާ ދަމައިގަތެވެ އެއާއެކު ހެދުމުގެ މޭ މަތިން ވީދައިގެން ދިޔައެވެ. ނަސީބަކުން އަޑިން ލާފަ ހުރި ބޮޑީ ޝޫޓްގެ ސަބަބުން ގައިވަނީ ނިވާވެފައެވެ.\nއަދި އަހަރެންގެ ދެ އަތުގައި ހިފެހެއްޓިއެވެ.މާނިއު އަހަރެންގެ ދެ އަތުގައި ހިފާފައިވަނީ އަހަރެންނަށް ގުޑި ނުލެވޭ ވަރަށެވެ. މާނިއު އާ ދެކޮޅަށް ހަނގުރާމަ ކޮށް އަހަރެން ވަރުބަލިވިއެވެ.ގައިން ވަރު ދޫވެ،ދެލޯ މެރެމުން ދިޔައެވެ. އޭރު އަހަރެންވަނީ ރޮއެ ރޮއެ ވަރުބަލިވެފައެވެ.\nކުއްލިއަކަށް ބާރު ގަދަ އަތަކުން މާނިއު ނަގާ ހޫރާލިތަން އަހަރެންނަށް ފެނުނެވެ.އަދި ދުވެފަ އައިސް އަހަރެންގެ ކޮލުގައި މަޑުމަޑުން ތަޅަންފެށިއެވެ. އަހަރެން ގަދަކަމުން ދެލޯ ހުޅުވަން އުޅެ އުޅެ ނުހުޅުވުނެވެ. ފުސް ވެފައިވާ ލޮލުގެ ތެރެއިން އަހަރެންނަށް ފެންނަމުންދަނީ ފެންކަޅިވެފައިވާ އިމްރާނެވެ. އިރުކޮޅެއް ނުވެ އަހަރެންނަށް އެއްކޮށް ދެލޯ މެރުނެވެ.\nއަނެއްކާވެސް އަހަރެންނަށް އިހްސާސް ކުރެވެންފެށީ މީހަކު އަހަރެންގެ ގައިގަ ބީހޭ ކަމުގެ އިހްސާސެވެ. ހަޅޭލަވައިގަންނަން ބޭނުންވި ނަމަވެސް އެމީހާ ވަނީ އަހަރެންގެ އަނގަމަތީގައި ހިފަހައްޓާފައެވެ.އަހަރެން ވަގުތުން އެމީހާގެ އަތުގައި ދަތްއަޅާ ފުރުސަތުގެ ބޭނުންކޮށް މަންމާއޭ ކިޔާ ހަޅޭލަވައިގަނެ ތެދުވެވުނެވެ. މުޅި މީހާ ވަނީ ދާހިއްލާ ފޯވެފައެވެ. އަހަރެންނަށް އެއީ ހުވަފެނެއްކަން އެނގުނެވެ.\nއަހަރެން ވަށައިގެން ބަލާލީމެވެ.އަދި މިރޭ ވީ ކަންތަކުން އަނެއްކާވެސް އަހަރެންނަށް ރޮއެގަނެވުނެވެ. އޭރު ނިއްކުރިއާ ދިމާލުން ބޮލުގައި ވަރަށް ވޭން އަޅަމުންދެއެވެ.\n” އިމްރާން، މާނި،މާނިއު އަހަރެންގެ އިތްފަތް…….އަހަރެންނަށް ޖުމްލަ ފުރިހަމައެއް ނުކުރެވުނެވެ.އަދި މޫނުމަތީގައި އަތް އަޅާ ރޯންފެށީމެވެ. އިމްރާން އަހަރެންގެ ބޮލުގައި ފިރުމާލަމުން އެނދުގައި އަހަރެން ބޭއްވިއެވެ. އަދި އަހަރެންނާ ޖެހިގެން އިމްރާން އިށީނދެ އެނދުގެ ހެޑް ބޯޑުގައި ލެގިލައިގެން އިނެވެ. އަދި އިމްރާން އަހަރެން ކައިރީ އެއްވެސް ވާހަކައެއް ނުދައްކާ ނިދާލުމަށް ބުނެ މަޑު މަޑުން އަހަރެންގެ ބޮލުގައި ފިރުމާލަ ފިރުމާލަ އިނެވެ.އިސާހިތަކު އަހަރެންނަށް ނިދުނެވެ.\nހެނދުނު އަހަރެންނަށް ހޭލެވުމާއެކު ވަށައިގެން ބަލާލެވުނެވެ. އަހަރެންނަށް އޮވެވުނީ އިމްރާންގެ ކޮނޑުގައި ބޯ އަޅައިގެންނެވެ.ރޭގަ އެ އިން ގޮތަށް އިމްރާނަށް އިނީ ނިދިފައެވެ.އަހަރެން މަޑުމަޑުން ބޮލުގައި އަތްއަޅާ ތެދުވެވޭތޯ މަސައްކަތް ކުރީމެވެ.އަހަރެން ތެދުވަން އުޅެނިކޮށް ހެދުމަށް ވާން ވެގެން އަހަރެން ވެއްޓުނީ އިމްރާންގެ ގައިމައްޗަށެވެ.އެއާ އެކު އިމްރާނަށް ސިއްސައިގެން ގޮސް ހޭލެވުނެވެ.\nއަހަރެންނާ އިމްރާންގެ ހަތަރު ކަޅި ހަމަވިއެވެ. އިމްރާންގެ މޫނު އެހާ ކައިރިން ފެނުނު މީ ފުރަތަމަ ފަހަރެވެ. ކަޅި ޖަހާނުލާ އަހަރެންނަށް އިމްރާންގެ މޫނަށް ބެލެމުންދަނީ އެ މޫނުމަތީގައިވާ ހިތާމައިގެ އަސަރުންނެވެ.އިމްރާންވެސް އަހަރެންގެ މޫނަށް ބަލަމުން ދިޔައެވެ.އަދި އަހަރެންގެ މޫނާ ކައިރި ވެލިއެވެ.އަހަރެންނަށް ދެލޯ މަރާލެވުނީ ކުރެވުނު އިހްސާސަކުންނެެވެ.އޭރު އަހަރެންގެ ހިތުގެ ހިނގުންވަނީ އަވަސްވެފައެވެ. ނޭވާވެސް ލެވެމުންދަނީ އަވަހަށަ ފުންކޮށެވެ.\nއިމްރާން އަހަރެންގެ މޫނާ ކައިރިވެލުމަށްފަހު އަހަރެންގެ ނިތުގައި ބޮސްދިނެވެ.އަހަރެންގެ ގައިން ދިޔައީ ހީބިހި ނަގައިގަނެވެ. އިމްރާންގެ އެއްވެސް ކަމެއް އަހަރެން ހުއްޓުވާކަށް ގަސްތެއް ނުކުރަމެވެ. އެއީ އަހަރެންގެ މައްޗަށް އިމްރާންއަށް އެ ހައްގު އޮތީމައެވެ.\nކުއްލިއަކަށް އަހަރެންނަށް ދޮރާ ދިމާލަށް ބަލާލެވުނީ ދޮރުގެ ތަޅުގައި މީހަކު ހިފުމުންނެވެ.އަހަރެން ބިރެއް ފެނިގެން އުޅޭހެން އިމްރާންގެ އަތުގެ ތެރޭގައި ބޮނޑިވެގަތީމެވެ.އިމްރާން އަހަރެން ހަމަޔަކަށް އަޅުވަމުން ކަމެއް ނުވާނޭ ބުނެ މަޑުމަޑުން ގޮސް ދޮރު ހުޅުވިއެވެ.ކުރިމަތީ ތިބި ޕޮލިހުން ފެނިފައި އަހަރެންނަށް ވީ ގޮތްވެސް ބުނާކަށް ނޭނގުނެވެ\nv ufaavey komme part evves avahah up kolladheythee\nMassha allah vvvv reethi ❤❤❤❤❤❤❤ next part pls\nMasha Allah varah reethi mi part ves\nThank you so much maany❤❤\nWow mi part ves vrh sali ❤❤\nMasha Allah keep it up❤❤❤\nPis Pis mioh maaniu eh dhw ladeh hayaatheh ves nei huh 😠😠😠😠😠😠😡😡\nNow I think at last reem aa Imraan hen guleynee❤❤❤\nKeeveebaa police aeee😲😲😲\nStay safe, ❤❤❤❤\nThank you so much Ril♥♥ lets see dhw kaakah thw libheynee😊\nMi prt vx obi 💙💙💙💙\nShރ nރ alhunn comment nukure vunass Hurihaa baeh kiyamey 💛💛💛💛\nDon’t feel bad 💚💚💚💚\n❤❤❤❤ whn nxt\nThank you so much Anaaya anaa, varah ufaavehje comment kohleema❤❤😘😘\nOh😣kon polihunneh neh tha😥😥\n❤❤By the way varah reethi\n😍🤗Keep it up my dear\nThank you so much shabakko 😘❤❤❤\nVrh reethi mi part ves……… curiously waiting for the next part……….. stay safe and sound………..\nThank you so much Naako❤😘❤\nއަބަދަށް އެކުގައި 5\nހިތާމަ މަޖާ ލޯބި March 2, 2022\nއެހެނިހެން މަޖާ ލޯބި December 3, 2018\nޢަޞްރު (ފަންސާސްފަސްވަނަ ބައި)\nދީނީ ލޯބި March 19, 2017


ދައުލަތުގެ ތަންތަނާއި ތަކެތި ކުއްޔަށް ދޫކުރުން | ދައުލަތުގެ މާލިއްޔަތުގެ ގަވާއިދު\n11.30 ދައުލަތުގެ ތަންތަނާއި ތަކެތި ކުއްޔަށް ދޫކުރުން\nދައުލަތުގެ ތަނެއް ނުވަތަ އެއްޗެއް އާންމުކޮށް ކުއްޔަށް ދޫކުރަންވާނީ، މި ގަވާއިދުގެ ބާބު 10 ގައިވާ ގޮތުގެމަތިން ބީލަމުގެ އުސޫލުން އިޢުލާނުކޮށްގެން ކުއްޔަށް ހިފާނެ އެންމެ އެކަށީގެންވާ ފަރާތެއް ހޯދައިގެންނެވެ. މިގޮތުން ހޮވޭ ފަރާތްތަކަށް ދައުލަތުގެ ތަނެއް ނުވަތަ އެއްޗެއް ކުއްޔަށް ދޭންވާނީ، ކުއްޔަށް ހިފާ ފަރާތާ ކުއްޔަށް ދޫކުރާ ފަރާތާ ދެމެދު ވެވޭ އެއްބަސްވުމެއްގެ ދަށުންނެވެ.\nމި މާއްދާގެ (ހ) ގައިވާ އެއްބަސްވުމުގައި ތިރީގައިވާ މަޢުލޫމާތު ހިމަނަންވާނެއެވެ.\nކުއްޔަށް ދޫކުރާ ތަނުގެ ނުވަތަ އެއްޗެއްގެ މަޢުލޫމާތު.\nކުއްޔަށް ހިފާ ފަރާތުގެ ފުރިހަމަ މަޢުލޫމާތު.\nކުއްޔަށް ދޫކުރާ މުއްދަތު.\nކުލި ދައްކާނެ ގޮތް.\nމުއްދަތުގައި ކުލި ނުދައްކައިފިނަމަ ޢަމަލުކުރާނެ ގޮތް.\nއެއްބަސްވުން ބާޠިލުނުކޮށް ޖޫރިމަނާގެ ގޮތުގައި އެންމެ ގިނަވެގެން ނެގޭނެ މިންވަރު.\nކުލި ރިވިއުކުރާނަމަ، ރިވިއުކުރާނެ ގޮތް.\nކުއްޔަށް ދޫކުރަނީ ތަނެއްނަމަ، އެ ތަނުގައި އިންވެސްޓްކުރުމަށް އެއްބަސްވާ ގޮތް.\nކުއްޔަށް ހިފާ ފަރާތުގެ އިންވެސްޓްމަންޓަށް ބަދަލުދެވޭނެ ގޮތް.\nއެއްބަސްވުމުގައިވާ ގޮތަށް ކުއްޔާއި ޖޫރިމަނާ ނުދައްކައިފިނަމަ، އެއްބަސްވުން ބާޠިލުކޮށް ކުއްޔަށް ހިފި ފަރާތުން އެ ތަނެއް ނުވަތަ އެ އެއްޗެއް އަތުލެވޭނެކަން.\nކުއްޔާއި ޖޫރިމަނާގެ ފައިސާ ނުދައްކައިގެން ކުއްޔަށް ހިފާ ފަރާތުން އެ ތަނެއް ވަކިކުރާއިރު، އެހާތަނަށް ނުދައްކާހުރި ކުއްޔާއި ޖޫރިމަނާ ފައިސާ ހޯދާނެ ގޮތް.\nކުއްޔަށް ދޫކުރާ ތަނުގައި ކުރާނެ މަސައްކަތް.\nވަކި ބާވަތެއްގެ މަސައްކަތެއް ކުރުމަށް ތަނެއް ކުއްޔަށް ދޭނަމަ، އެކަމަކުން އެ މުއްދަތުގައި ހާސިލުކުރަން ބޭނުންވާ މަޤުޞަދު، އަދި އެ މަޤުޞަދު ހާސިލުނުވެއްޖެނަމަ އަޅާނެ ފިޔަވަޅު.\nވަކި ބާވަތެއްގެ ކަމެއް ކުރަން ދޫކުރާ ތަނެއްނަމަ، އެ ތަނެއްގައި އެނޫން ކަމެއް ނުކުރެވޭނެކަން.\nވަކި ބާވަތެއްގެ ކަމެއް ކުރަން ކުއްޔަށް ދޭނަމަ، އެތަނުގައި ކުރާ މަސައްކަތް ބެލުމަށް ނުވަތަ ދިރާސާއެއް ކުރުމަށް ކުއްޔަށް ދޫކުރި ފަރާތަށް އެތަނަށް ވަދެވޭނެކަން.\nކުއްޔަށް ހިފި ތަނެއް ނުވަތަ އެއްޗެއް ދެވަނަ ފަރާތަކަށް ކުއްޔަށް ދެވޭނެ ގޮތް.\nކުއްޔަށް ދޫކުރާ ތަނެއް ނުވަތަ އެއްޗެއް ދެމެހެއްޓުމަށްޓަކައި އަޅަންޖެހޭނެ ފިޔަވަޅު.\nކުއްޔަށް ހިފި އެއްޗެއް ނުވަތަ ތަނަކާ ގުޅިގެން އެއްވެސް ފަރާތަކަށް ފައިސާއެއް ދައްކަންޖެހޭނަމަ، އެ ފައިސާ ދައްކާނެ ފަރާތެއް.\nކުއްޔަށް ހިފި އެއްޗެއް ނުވަތަ ތަނަކާ ގުޅޭގޮތުން އެއްވެސް ޤާނޫނަކުން ކުރަން ލާޒިމުވާ ކަމެއް އޮތްނަމަ، އެކަމެއް ކުރާނެ ގޮތަކާއި، އެކަމެއް ކުރާނެ ފަރާތެއް.\nއެއްބަސްވުމުގައި ނުހިމެނޭ ކަމެއް ދިމާވެއްޖެނަމަ، އެކަން ހައްލުކުރާނެ ގޮތަކާއި، އަޅާނެ ފިޔަވަޅު.\nކުއްޔަށް ދޫކުރި އެއްޗެއް ނުވަތަ ތަނެއް، މުއްދަތު ހަމަވެގެން އަނބުރާ ހަވާލުވުމުގައި އަދި ހަވާލުކުރުމުގައި ޢަމަލުކުރާނެ ގޮތް.\nކުއްޔަށް ދޫކޮށްފައިވާ ތަނެއް، މުއްދަތު ހަމަވުމުގެ ކުރިން ދައުލަތުގެ ބޭނުމަކަށް ނަގަން ބޭނުންވެއްޖެނަމަ، ބަދަލު ދިނުމުގެ ކަންތައް ހަމަޖައްސާނެ ގޮތް.\nވަކި ބާވަތެއްގެ މަސައްކަތެއް ކުރަން ޝަރުޠުކޮށް ކުއްޔަށް ދޫކުރާ ތަންތަނުގައި ކުރަމުންދާ މަސައްކަތް ހިނގަމުންދާ ގޮތުގެ ރިޕޯޓެއް ކަނޑައެޅޭ މުއްދަތެއްގައި ތައްޔާރުކޮށް ކުއްޔަށް ދޫކުރި ފަރާތަށް ހުށަހެޅުމަށް އެއްބަސްވުމުގައި ހިމެނުން.\nމި މާއްދާގެ ނަންބަރު 1 އިން 24 އަށް ބަޔާންކުރެވުނު ކަންތައްތަކުގެ އިތުރުންވެސް ކުއްޔަށް ހިފާ ފަރާތާއި ކުއްޔަށް ދޫކުރާ ފަރާތަށް ފެންނަ މުހިންމު ކަންތައްތައް.\nކުއްޔަށްދޭ ފަރާތުން އިންޝުއަރަންސް ނަގާފައިވާނަމަ، އެ އިންޝުއަރަންސްގެ ފުރިހަމަ މަޢުލޫމާތު.\nދައުލަތުގެ އޮފީސްތަކުން ދުވަހުކުލި ކަނޑައަޅައިގެން ކުއްޔަށް ދޫކުރާ ތަންތަނާއި ތަކެތި ކުއްޔަށް ދޫކުރާނެ އަގުތައް އެ އޮފީހަކުން ކަނޑައެޅުމަށްފަހު، އެ އަގުތައް ފާސްކުރުމަށްޓަކައި މިނިސްޓްރީ އޮފް ފިނޭންސްއަށް ހުށަހަޅައި އަގުތައް ފާސްކޮށްފައި އޮންނަންވާނެއެވެ. އަދި އެ އަގުތައް އާންމުކޮށް ފެންނާނެހެން އެ އޮފީހެއްގެ ނޯޓިސްބޯޑުގައި ބަހައްޓަންވާނެއެވެ.\nދުވަހުކުއްޔަށް ދޫކުރާ ތަންތަނާއި ތަކެތި، ކުއްޔަށް ދޫކުރުމަށް އާންމުކޮށް އިޢުލާނުކުރާކަށް ނުޖެހޭނެއެވެ.


ނިއު އަށް ދެ ވަނަ ޑިވިޝަނުގައި ވާދަކުރެވުމުގެ އުންމީދު ބޮޑު: ވާސިފް\n23 ޖޫން 2022 - 16:12 0\nނިއުގެ އިންތިހާބު ކާމިޔާބު ކުރުމަށް ފަހު ވާސިފް ވާހަކަ ދައްކަވަނީ.--\nދެ ވަނަ ޑިވިޝަން ފުޓްބޯޅަ މުބާރާތުގައި ވާދަކުރަން ނިއު ރޭޑިއަންޓް ސްޕޯޓްސް ކްލަބުން ކުރާ މަސައްކަތް ކާމިޔާބުވުމުގެ ފުރުސަތު ބޮޑު ކަމަށް އެ ކްލަބްގެ ޗެއާމަން އަހުމަދު ވާސިފް ވިދާޅުވެއްޖެ އެވެ.\nކުޅުންތެރިންނަށް މުސާރަ ނުދޭ މައްސަލައިގައި ސަސްޕެންޝަނެއްގައި އޮތް ނިއު އިން ބިދޭސީ ކުޅުންތެރިންނަށް ދޭން ޖެހޭ މުސާރައިގެ ކަންކަން ނިންމުމަށް އެފްއޭއެމާ ވަނީ ފައިސާ ހަވާލުކޮށްފަ އެވެ. އެ ގޮތުން ނިއު އިން ހަވާލުކުރި 215،000 ޑޮލަރު (3.3 މިލިއަން ރުފިޔާ)، ފީފާ މެދުވެރިކޮށް ކުޅުންތެރިންނަށް ފޯރުކޮށްދިނުމުގެ މަސައްކަތް ކުރަމުން އަންނަ ކަމަށް އެފްއޭއެމުން ވެސް ވަނީ ބުނެފަ އެވެ.\nނިއުގެ ޗެއާމަން ވާސިފް، މިއަދު "އަދަދު" އަށް ވިދާޅުވީ އެފްއޭއެމުން ކުޅުންތެރިންނަށް އެ ފައިސާ ހަވާލުކޮށްދިނުމުން އެ ކުޅުންތެރިން އެކަން ފީފާ އަށް އަންގާނެ ކަމަށާއި އެ ހިސާބުން ފީފާ އިން ނިއު އަށް ދީފައިވާ ޓްރާންސްފާ ބޭން ނަގާނެ ކަމަށެވެ. އަދި ފީފާގެ އަދަބުން ސަލާމަތްވާއިރު، އެފްއޭއެމްގެ ސަސްޕެންޝަން ވެސް އުވާލާނެ ކަމަށް ވާސިފް ވިދާޅުވި އެވެ.\nނިއުގެ ސަސްޕެންޝަން އުވާލުމުގެ ބާރު މިހާރު ދީފައި އޮތީ އެފްއޭއެމްގެ ހިންގާ ކޮމިޓީ އަށެވެ. ނިއު އިން އެ ކްލަބްގެ ދަރަނި ދެއްކިހާ އަވަހަށް އެފްއޭއެމްގެ އެކްސްކޯ އިން އެ ކްލަބްގެ ސަސްޕެންޝަން އުވާލާ ގޮތަށް، އެ ކޮމިޓީ އަށް ބާރު ދިނީ މި މަަހު ކުރީކޮޅުގައި ބޭއްވި އެފްއޭއެމް އަހަރީ ކޮންގްރެސްގައި ބައިވެރިވި ކްލަބްތަކުގެ މެޖޯރިޓީންނެވެ.\n"އަޅުގަނޑުމެންނަށް ދެ ވަނަ ޑިވިޝަންގައި ބައިވެރިވެވޭހާ ތަނަށް ކަންކަން ނިންމަން މި އޮތީ ވަރަށް ކުރު މުއްދަތެއް ހަގީގަތުގައި. އެކަަމަކު، ވެސް ވަރަށް ގިނަ ފަރާތްތަކެއްގެ އެއްބާރުލުމާ އެކު އަޅުގަނޑުމެންނަށް ވަގުތު އޮއްވައި ކަންކަން ފުރިހަމަ ކުރެވޭނެ ކަމުގެ އުންމީދު ބޮޑު، އެހެންވުމުން، އަންނަ މަހު ހަތަރު ވަނަ ދުވަހު ފަށަން ނިންމާފައިވާ ދެ ވަނަ ޑިވިޝަން ފުޓްބޯޅަ މުބާރާތުން ނިއު ފެނުމުގެ ފުރުސަތު ބޮޑު،" ވާސިފް ވިދާޅުވި އެވެ.\nސަސްޕެންޝަން މައްސަލަ އަށް ހައްލު ލިބި ނިއު އަށް ދެ ވަނަ ޑިވިޝަން ފުޓްބޯޅަ މުބާރާތުގައި ވާދަކުރެވޭނެ ކަމަށް ބަަލައި، ނިއު އިން އަންނަނީ ސޮބާހު މުހައްމަދު (ސޮބާ)ގެ އިރުޝާދުގެ ދަށުން ޕްރެކްޓިސް ކުރަމުންނެވެ. ވާސިފް ވިދާޅުވީ ޕްރެކްޓިސް ފެށީ ތައްޔާރީ ހާލަތުގައި ތިބުމަށް ކަމަށާއި ދެ ވަނަ ޑިވިޝަންގައި ވާދަކުރެވޭނެ ކަމުގެ އުންމީދު ބޮޑުވުމުން ބިދޭސީ ކުޅުންތެރިން ވެސް ހަމަޖައްސާފައިވާ ކަމަށެވެ.\nއެ ގޮތުން ނިއު އިން ގެންނަން ނިންމާފައިވަނީ ގާނާ ދެ ކުޅުންތެރިންނާއި މިސްރާއި އުޒްބެކިސްތާނުން ކުޅުންތެރިއެކެވެ.\n"ފީފާގެ މި ބޭން ނިމޭނެ ކަމަށް މި ބަލަނީ ކުރިއަށް އޮތް ދެތިން ދުވަހެއްގެ ތެރޭގައި، އެހެންވީމަ، ބިދޭސީ ކުޅުންތެރިން ގެންނަން ތައްޔާރަށް މި ތިބީ،" ވާސިފް ވިދާޅުވި އެވެ.\nދެ ވަނަ ޑިވިޝަން ފުޓްބޯޅަ މުބާރާތް މިހާރު ޝެޑިއުލްކޮށްފައި އޮތީ އަންނަ މަހު ހަތަރު ވަނަ ދުވަހު ފަށާ ގޮތަށެވެ.\nވާސިފް އަކީ ނިއުގެ ބޯޑުގައި ކުރިން ވެސް މަސައްކަތް ކުރެއްވި ފަރާތެކެެވެ. ނިއު ސަސްޕެންޝަނުގައި އޮއްވައި، މީގެ ތިން މަސް ކުރިން ނިއުގެ ސަޕޯޓަރުން އިސްވެ، އުފެއްދި ރޭޑިއަންޓް ސްޕޯޓްސް ކްލަބްގެ އިންތިހާބީ ޗެއާމަނަކީ ވާސިފް އެވެ.\nރޭޑިއަންޓުން ސޮބާގެ ކޯޗުކަމުގައި ތިން ވަނަ ޑިވިޝަން ފުޓްބޯޅަ މުބާރާތުގައި ބައިވެރިވުމަށް ޓީމެއް އެކުލަވާލުމުގެ މަސައްކަތުގައި އުޅެނިކޮށް ރޭޑިއަންޓްގެ ކަންކަން ހުއްޓާލަން ޖެހުނީ ރޭޑިއަންޓަކީ ނިއުގެ ސްޕޯޓިން ސަކްސެސާގެ ގޮތުގައި އޭއެފްސީން ކަނޑައެޅުމުންނެވެ. ރޭޑިއަންޓަށް ކުރިއަށް ދެވެން އޮތީ ނިއުގެ ދަރަންޏާ ހަވާލުވެގެން ކަމަށްވާތީ، އެ ޓީމުގެ ކަންކަން ކުރިއަށް ނުގެންގޮސް ރޭޑިއަންޓްގެ ގިނަ މެމްބަރުންތަކެއްގެ މަސައްކަތާ އެކު ނިއު ރޭޑިއަންޓްގެ ކަންކަން އަލުން ފަށައިގަތީ އެވެ.\nވާސިފް މީގެ ކުރިން ވިދާޅުވީ ނިއުގެ ކަންކަން ހަމަޖެހިގެން ކްލަބް ހިނގައިގަންނަން ފެށުމާ އެކު ނިއުގެ ދެ ވަނަ ޓީމުގެ ގޮތުގައި ރޭޑިއަންޓް ވެސް ކުރިއަށް ގެންދިއުމުގެ ވިސްނުން އެބައޮތް ކަމަށެެވެ.\nވިކްޓަރީގެ ސަސްޕެންޝަން އުވާލައި، ނިއު އަށް ފުރުސަތު ފަހިކޮށްދީފި\nނިއުގެ ދެ ވަނަ ޓީމުގެ ގޮތުގައި ރޭޑިއަންޓް ކުރިއަށްދާނެ: ވާސިފް


Fuluhun massala thahugeegu kuranikoh Fandiyaaru Didi raajje in beyrah furaavadaigenfi | Mihaaru\nސުޕްރީމް ކޯޓުގެ ފަނޑިޔާރު އަބްދުﷲ ދީދީ މި މަހުގެ 20 ވަނަ ދުވަހު ޖޭއެސްސީގެ ތަހުގީގަށް، ގާނޫނީ ވަކީލުންނާ އެކު ވަޑައިގަންނަވަނީ.---ފޮޓޯ: ނިޝާން އަލީ/މިހާރު\nފުލުހުން މައްސަލަ ތަހުގީގު ކުރަނިކޮށް ޑީޑީ ރާއްޖެ އިން ބޭރަށް ފުރައިފި\n28 ޖޫން 2019 - 22:07 76 comments\nމޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރުސީ) ގެ ހިޔާނާތުގެ މައްސަލައިގެ ތަހުގީގުގެ ތެރެއިން ފަނޑިޔާރު ޑީޑީއާ ގުޅޭ ކަމެއް ފާހަގަވެގެން އެ މައްސަލަ ބަލަމުންދާ ކަމަށް ފުލުހުން ޖުޑީޝަލް ސާވިސަސް ކޮމިޝަން (ޖޭއެސްސީ) އަށް އަންގާފައި ވީ ނަމަވެސް އެކަމުގައި ފުލުހުން ޑީޑީއާ މިހާތަނަށް ސުވާލުކުރި ކަމެއް ނޭނގެ އެވެ. ޖޭއެސްސީގެ ތަހުގީގުގައި ވެސް ޑީޑީ ވަނީ އެކަން ފާހަގަކުރައްވައިފަ އެވެ. އަދި ޕާސްޕޯޓު ވެސް ހިފަހައްޓާފައި ނެތް ކަމަށް ވެ އެވެ.\nޖޭއެސްސީން މިރޭ ބުނީ ފަނޑިޔާރު ޑީޑީ ފުރާވަޑައިގަތީ އެކަން އެ ކޮމިޝަނަށް އެންގެވުމަށް ފަހު ކަމަށެވެ. އަދި ޑީޑީގެ ގާނޫނީ ވަކީލުންގެ ޓީމުގައި ހިމެނިވަޑައިގަންނަވާ އާދަމް ޝަމީމް ކުރެއްވި ޓުވީޓެއްގައި ވިދާޅުވީ، ކުރިން ވެސް ހަމަޖެހިފައިވާ ދަތުރެއްގައި ޑީޑީ ރާއްޖެ އިން ބޭރަށް ފުރާވަޑައިގަތީ ޖޭއެސްސީގެ ހުއްދައާ އެކު ކަމަށެވެ. އަދި ފަނޑިޔާރު ޑީޑީ އެނބުރި ވަޑައިގަންނަވާނެ ތާރީޚު ވެސް އެ ކޮމިޝަނަށް އެނގޭނެ ކަމަށް އާދަމް ޝަމީމް ވިދާޅުވި އެވެ.\nޑީޑީ އަށް ކުރާ ތުހުމަތުތަކާ ގުޅިގެން ޖޭއެސްސީން ވަނީ މި މަހުގެ 12 ވަނަ ދުވަހުން ފެށިގެން ސުޕްރީމް ކޯޓުގެ ފަނޑިޔާރުކަމުން ޑީޑީ ސަސްޕެންޑު ކޮށްފަ އެވެ. އަދި ރާއްޖެ އިން ބޭރަށް ފުރާވަޑައިގަންނަވާ ނަމަ، އެކަން އެންގެވުމަށް ޖޭއެސްސީ އަށް ހާޒިރުކުރި ފުރަތަމަ ރޭ ވަނީ ވަނީ އަންގައިފަ އެވެ.\nފަނޑިޔާރު ޑީޑީ އަށް ކުރާ ތުހުމަތުތަކާ ގުޅިގެން ޖޭއެސްސީ އަށް ލިޔުމުން ޖަވާބުދާރީވެވަޑައިގަތުމަށް އެ ކޮމިޝަނުން ދިން ފަސް ދުވަހުގެ މުއްދަތުގެ ތެރޭގައި އެކަން ކުރައްވާފައިވާ ކަމަށް ޖޭއެސްސީން އިއްޔެ ވަނީ ބުނެފަ އެވެ. ޖޭއެސްސީ އަށް ފަނޑިޔާރު ޑީޑީ ޖަވާބުދާރީވެވަޑައިގަތީ އިއްޔެ އެވެ.\nޑީޑީގެ މައްޗަށް ކުރާ އެންމެ ބޮޑު އެމްއެމްޕީއާރުސީގެ ޚިޔާނާތުގެ މައްސަލައިގެ ތުހުމަތު ކުރެވޭ މީހަކު ވަކި ގޮތަކަށް ހުކުމްތައް ނެރުމަށް ފަނޑިޔާރުންނަށް ފައިސާ ދިންއިރު ޑީޑީ އަށް ވެސް ފައިސާ ލިބިފައި އޮތުމެވެ.\nޖޭއެސްސީގެ ތަހުގީގު ކޮމިޓީގެ ފަސް މެމްބަރުން ބަލަމުން އަންނަ މި މައްސަލައިގެ ފުރަތަމަ އަޑުއެހުމުގައި ފުލުހުން ފޮނުވި ސިޓީއަކާ ހަވާލާދީ އެހެން މައްސަލައެއްގައި ވަނީ ނޫސްވެރިޔާ އަހުމަދު ރިލްވާން ގެއްލުވާލި މައްސަލާގައި ކުރިން ހައްޔަރުކުރި ދެ މީހަކު ދޫކޮށްލުމާ ބެހޭގޮތުން މީހަކު "ސަސްޕެކްޓް 1" އާ މުއާމަލާތް ކުރަމުން ދިޔައިރު، ހައްޔަރުކުރި ދެ މީހުންގެ މައުލޫމާތު "ސަސްޕެކްޓް 1" އެކަން ފަނޑިޔާރު ޑީޑީއާ ހިއްސާކުރި ކަމަށެވެ.\nފުލުހުންގެ ސިޓީގައިވާ ގޮތުން ފަނޑިޔާރު ޑީޑީ އެދިވަޑައިގެންފައިވާ ބޭފުޅަކަށް މެލޭޝިއާގައި ހުންނަ ރާއްޖޭގެ އެމްބަސީގެ ޑެޕިއުޓީ އެމްބެސެޑަރުކަން ހަމަޖައްސައި ދެއްވުމަށް އެދިވަޑައިގެން، ސަސްޕެކްޓް 1 އަށް މެސެޖް ކުރައްވާފައި ވެ އެވެ. ބެލެވޭ ގޮތުގައި އެ ސިޓީގައި އިޝާރާތް ކުރަނީ ދާދިފަހަކާ ޖެހެން އެ މަގާމުގައި ހުންނެވީ ފަނޑިޔާރު ޑީޑީގެ އަނބިކަނބަލުން ޣާނިއާ އަބްދުލްޣަފޫރަށެވެ.\nއިތުރު ލިޔުންތައް ގާޒީ އަބްދުﷲ ދީދީ ސުޕްރީމް ކޯޓް ފަނޑިޔާރުން ޖުޑީޝަލް ސާވިސް ކޮމިޝަން ޕޮލިސް އެމްއެމްޕީއާރްސީގެ ކޮރަޕްޝަން މެލޭޝިއާ


"Fenunu iru heevee dhemafirin ekugai nidhaafai thibihen!" | Mihaaru\nމ. ލައިޓް ސިގްނަލް ގެއިން މަރުވެފައި އޮއްވައި ފެނުން ޝާހިދު( ކ) އަދ އޭނާގެ އަންހެނުން ރަޒީނާ.\n"ފެނުނުއިރު ހީވީ ދެމަފިރިން އެކުގައި ނިދާފައި ތިބިހެން!"\n08 ޖެނުއަރީ 2017 - 21:37 37 comments\nރޭ ނިދަން ވަން ގޮތަށް، މިއަދު މެންދުރުވި އިރު ވެސް ގާސިމް ޝާހިދާއި އޭނާގެ އަންހެނުން ރަޒީނާ އިބްރާހިމްގެ ހަބަރެއް ނުވި އެވެ؛ ކޮންމެ ރެއަކު ވެސް ދަމު ނަމާދުކޮށްގެން ނިދާފައި ފަތިސް ނަމާދަށް ދެމަފިރިން ހޭލަ އެވެ. ނަމަވެސް މިއަދު ދަމަކަށް އިރު އެރި އިރު ވެސް ނުފެނި ގިނަ އިރު ވާތީ، ދޮރުގައި ތަކުރާރުކޮށް ޓަކި ޖެހުމުން ވެސް ނުހުޅުވި އެވެ.\nމެންދުރު 12 ޖަހާކަށް ހާއިރު، ކޮޓަރީގެ ތަޅުދަނޑިއެއް ހޯދައިގެން ދޮރު ހުޅުވި އިރު ހީވީ، އޭރު ވެސް ދެމަފިރިން ތިބީ އެކުގައި ނިދާފައި ހެންނެވެ. ރަޒީނާ 40، އެނދުގައި އުއްޑުން އޮތް އިރު، ޝާހިދު 50، އޮތީ ރަޒީނާގެ ބޯދޮށަށް އެއް އަތް ލައްވައިގެން އަރިއަކަށެވެ.\nދެ މީހުން ހޭލައްވަން ފުރަތަމަ ފޮނުވީ ދެމަފިރިންގެ ހަތް އަހަރަށް ދާ އަންހެން ދަރިފުޅެވެ.\n"ދެމަފިރިންވީމަ، ކޮޓަރި އަށް ނުވަންނަންވެގެން، ދޮރު ކައިރީގައި ހުރެ ގޮވާފައި ހަބަރެއް ނުވީމަ، [ދަރިފުޅު ގާތު] ބުނީީ މަންމަ އާއި ބައްޕަ އަށް ގޮވާބަލާށޭ. ދެން ނުހޭލިއޭ ބުނީމަ، އަނެއްކާ ވެސް ބުނީ ގިލިގިލި ކޮއްޓާލާށޭ، އެވަރުން ވެސް ނުހޭލީމަ ދެން ވަދެ ބެލީ،" އާއިލާއާ ގާތް ގުޅުމެއް އޮންނަ މީހަކު "މިހާރު" އަށް ކިޔައިދިނެވެ.\nދެ މީހުންނަށް ގޮވަން ވަން މީހުން ފުރަތަމަ އަތްލީ ރަޒީނާ 40، ގެ ކޮނޑުގަ އެވެ. އާދަޔާ ހިލާފު ގޮތެއްހެން ހީވެގެން ރަނގަޅަށް ބަލައިލި އިރު ދެމަފިރިން ވެސް ނޭވައެއް ނުލަ އެވެ. ފުލުހުންނަށް އެންގީ އެ ހިސާބުންނެވެ.\n"ދެމަފިރިން ފެނުނުއިރު ހިއެއް ވެސް ނުވޭ އެއްވެސް ކަމެއް ވެފައި ތިބިހެން. ދެ ލޯ މެރިފައި ތިއްބަސް ހިނިތުންވުމުގެ އަސަރު ދެ މީހުންގެ މޫނުމަތިން ވެސް ފެންނަން ހުރީ. ބޭރު ފުށުން އެއްވެސް ކަހަލަ އަނިޔާއެއް ވެސް ފެންނާކަށެއް ނެތް،" އޭނާ ބުންޏެވެ.\nދެމަފިރިން މަރުވެފައި އޮއްވާ ފެނުނު މ. ލައިޓް ސިގްނަލް ގޭގެ ކުރިމަތީގައި ފުލުހުން ހަރަކާތްތެރިވަނީ.-- ފޮޓޯ: ނިޝާން އަލީ/ މިހާރު\nތ. ވިލުފުއްޓަށް ނިސްބަތްވާ ދެމަފިރިން، ސުނާމީ އަށް ފަހު މާލެ ބަދަލުވެ، ތިން ދަރިންނާ އެކު ދިރިއުޅުނީ ކޯރުކެނޑި މަގުގައި ހުންނަ މ. ލައިޓް ސިގްނަލް ގޭގެ ފަސް ވަނަ ބުރީގަ އެވެ. ތިން ދަރިންގެ އިތުރުން އެގޭގައި ދެން އުޅެނީ ރަޒީނާއާ ގާތް ތިމާގެ އަންހެނެކެވެ.\nހަގީގަތް އަދި ނޭނގޭ، އާއިލާ ޝޮކެއްގައި!\nބޭރު ފުށުން އަނިޔާއެއް ފެންނަން ނެތަސް، އާއްމު އުސޫލުގެ މަތިން، އައިޖީއެމްއެޗަށް ދެމަފިރިންގެ ހަށިގަނޑު ގެންގޮސް މިހާރު ވަނީ ތަހުލީލުތައް ހަދައިފަ އެވެ. އެކްސްރޭ އާއި ސީޓީ ސްކޭނާއި އެ ނޫން ވެސް، ޑޮކްޓަރުން ބޭނުންވާ ޓެސްޓުތައް ހަދައިފި އެވެ. މިއަދު އިރު އޮއްސެނިކޮށް ހެދި ޓެސްޓުތަކުގެ ނަތީޖާ ލިބޭނީ ހަތަރު ގަޑިއިރު ފަހުން ކަމަށްވާތީ، އާއިލާއާ ވާހަކަ ދެއްކުމަށް ފަހު ދެ ހަށިގަނޑު ފުލުހުން މިހާރު ވަނީ މޯޗަރީ އަށް ލައިފަ އެވެ.\nހިތްހެޔޮ، އޯގާތެރި، އަބަދުވެސް އެހެން މީހުންނަށް އަޅާލާ އެ ދެމަފިރިންގެ މަރުން އާއިލާ އަށް ވަނީ ފުން ހިތާމައެއް ލިބިފަ އެވެ. މަރުވި އިރު ދެމަފިރިންގެ ދެ ފިރިހެން ކުދިންނާއި އަންހެން ކުއްޖަކު ދުނިޔޭގައި ތިބި އިރު 18 އަހަރު ފުރުނީ އެންމެ ދަރިއަކަށެވެ.\nކުޑަ އަންހެން ކުއްޖާ ސްކޫލަށް ފޮނުވަން، ބޭނުންވާ ހުރިހާ ސާމާނެއް ވެސް ރަޒީނާ އިއްޔެ ވަނީ ރައްޓެއްސަކާ އެކު ބާޒާރަށް ގޮސް ހަމަކޮށްފަ އެވެ.\nއާއިލާ އިން ވާހަކަ ދެއްކި ބައެއް މީހުން ބުނި ގޮތުގައި، ދެ މީހުން ވެސް ދާއިމީ ނުވަތަ ސީރިއަސް އެއްވެސް ބައްޔަކަށް ފަރުވާއެއް ހޯދާ ކަމެއް އެނގިފައެއް ނުވެ އެވެ. އެހެންވެ، ދެ މީހުންގެ މަރުގެ ސަބަބާ މެދު އެއްވެސް އެއްޗެއް އަދި ބުނަން ނޭނގޭ ކަމަށް އާއިލާ އިން ބުންޏެވެ.\n"ހިތްހަމަނުޖެހުމެއް ނެތް، ރޭ ވެސް ތިބީ އުފަލުން"\nދެމަފިރިންގެ ގާތް މީހުން ބުނާ ގޮތުގައި، އާއިލާ ތެރޭގައި އެއްވެސް މައްސަލައެއް ނެތެވެ. ރެއާ ހަމަ އަށް ވެސް ދެ މީހުން ފެނުނީ ވަރަށް ހިތްހަމަޖެހިގެން އުޅުނު މަންޒަރެވެ. އެއްވެސް ކަމެއްގައި ހިތްހަމަނުޖެހުމެއް ޝަކުވާއެއް ކޮށްފައެއް ނުވެ އެވެ.\nޝާހިދު ވަޒީފާ އަދާކުރީ ކުރުނބާ މޯލްޑިވްސް ހިންގާ ޔުނިވާސަލް އެންޓަޕްރައިސަސްގެ ޗެއާމަން މުހައްމަދު އުމަރު މަނިކުގެ ލޯންޗްގެ ކެޕްޓަނެއްގެ ގޮތުގަ އެވެ. އެ ތަނުގައި އޭނާ ވަޒީފާ އަދާކުރާތާ 27 އަހަރު ވެއްޖެ އެވެ.\nޝާހިދު ވަޒީފާ ނިންމައި ރޭ މާލެ އައީ، 6:30 ހާއިރު ކަމަށް ވެ އެވެ.\n"ޝާހިދު ނިޔާވި ހަބަރު ލިބިގެން ރައްޓެއްސަކު ގުޅާފައި ބުނި، ރޭ 9:00 ހާއިރު މަގުމަތިން ދިމާވިއޭ. ވަރަށް ގިނަ އިރު ވާހަކަ ދައްކަން ވެސް ހުރެފައޭ ދިޔައީ. އެހެން ދުވަހެކޭ ވެސް މާ ބޮޑު ތަފާތެއް ފެންނަ ފެނުމަށް، އަދި ވާހަކަ ދެއްކިއިރު ވެސް ނެތޭ،" ޝާހިދާ އެކު ވަޒީފާ އަދާކުރި އޭނާގެ ރައްޓެއްސަކު ކިޔައިދިނެވެ.\nވަޒީފާގައި 27 އަހަރު ވީ ޝާހިދުގެ އެންމެ ހާއްސަ އެއް ސިފައަކީ، ގާތް މީހުން ބުނާ ގޮތުގައި، ވަޒީފާ އަށް ފަރުވާތެރިވުމާއި އެހެން މީހުންނަށް އިހްތިރާމްކުރުމެވެ.\n"ވަރަށް ހިތްހެޔޮ، ރަނގަޅު މީހެއް އެއީ،" ގާތް މީހަކު ބުންޏެވެ.\nއިތުރު ލިޔުންތައް އައިޖީއެމްއެޗު މަރު ޕޮލިސް ތ. ތިމަރަފުށި\nމަރުވި ދެމަފިރިންގެ ޓެސްޓުގައި މައްސަލައެއް ނެތް:ޕޮލިސް


Muvazzafunnah dhirey mahaai kukulhuge ley boan dheefi | Mihaaru\nމުވައްޒަފުންނަށް އަދަބެއްގެ ގޮތުން ދިރޭ މަހާއި ކުކުޅުގެ ލޭ ބޯން ދީފި\n16 އޯގަސްޓް 2019 - 09:40 1 comment\nޗައިނާގައި އިމާރާތް ކުރުމުގެ ސާމާނު ވިއްކާ ކުންފުންޏެއްގައި މަސައްކަތްކުރާ މުވައްޒަފުންތަކަކަށް ކުންފުނިން ކަނޑައެޅި ސޭލް ކޯޓާ އަށް ވާސިލު ނުވެވެމުން އަދަބެއްގެ ގޮތުން، ދިރޭ މަހާއި ކުކުޅުގެ ލޭ ބޯންދިން މައްސަލަ ހޫނުވެ، އެތައް ބައެއްގެ ފާޑުކިޔުން އަމާޒުވެއްޖެ އެވެ.\nކުންފުނީގެ ނަން ހާމަނުކޮށް ބައެއް މީޑިއާތަކުން ބުނީ އެތަނުން ޗައިނާގެ ގުޒޯގައި ހިންގާ ފިހާރައެއްގައި މަސައްކަތްކުރާ މުވައްޒަފުންތަކަކަށް ދިރޭ މަހާއި ކުކުޅުގެ ލޭ ބޯން ދިނީ މި މަހުގެ4ވަނަ ދުވަހު ކަމަށެވެ. އަދި މިކަން ކުރީ މިދިޔަ މަހު އެ ފިހާރަ އިން ކަނޑައެޅި ވިޔަފާރީގެ ޓާގެޓް ހާސިލު ނުވުމުން މުވައްޒަފުންނަށް އަބަދު ދިނުމުގެ ގޮތުން ކަމަށް ބުނެފައިވެ އެވެ.\nމި މަންޒަރު ފެންނަ ވީޑިއޯއެއް ވެސް ސޯޝަލް މީޑީއާގައި ދައުރުވެފައިވެ އެވެ.\nމިކަމާ ބެހޭ ގޮތުން ކުންފުނީގެ ތަރުޖަމާން މީޑިއާތަކަށް ބުނީ ދިރޭ މަހާއި ކުކުޅުގެ ލޭ ބޯންދިނީ މަޖުބޫރުން ނޫން ކަމަށެވެ. އަދި އެއީ މުވައްޒަފުން ވޮލަންޓިއާކޮށް ލިބިގަތް އަދަބެއް ކަމަށް ވެސް ބުންޏެވެ. އޭނާ ބުނީ ކަނޑައެޅީ ކޯޓާ ސޭލް އަށް ވާސިލު ނުވެވުނު 20 މުވައްޒަފުން އަދަބު ލިބިގަތް ކަމަށެވެ.\n"މިއީ އެ މީހުންނަށް ބޮޑު އަދަބެއް ދިނުމުގެ ބޭނުމުގައި ކުރި ކަމެއް ނޫން. ބޭނުމަކަށްވީ ކުރިއަށް އޮތް ތަނަށް ވެސް އެ މީހުން މޯޓިވޭޓް ކުރުން،" ތަރުޖަމާނު ބުންޏެވެ. "ކުންފުނީގެ ޓާގެޓްތައް ހާސިލްކުރަން މުވައްޒަފުންނަށް ހިތްވަރު ދިނުން."\nޗައިނާގެ ކުންފުނިތަކުން މިގޮތަށް މުވައްޒަފުންނަށް އަދަބު ދިނުމަކީ އާންމު ކަމެކެވެ. އެގޮތުން މިދިޔަ އަހަރު ވެސް ކުންފުންޏަކުން ކަނޑައެޅި އާމްދަނީ ނުލިބުމުން މުވައްޒަފުންތަކެއް މަގުމައްޗަށް ނެރެ ގަންހިންގުވާފައިވެ އެވެ.\nކުންފުނިތަކުގެ އާމްދަނީ އަށް ބޮޑެތި ކުރިއެރުން ހޯދައިދޭ މުވައްޒަފުންނަށް ބައެއް ކުންފުނިތަކުން އާދަޔާހިލާފު ހަދިޔާ ވެސް ދެ އެވެ. އޭގެ ތެރޭގައި ކުންފުނީގެ ވެރިން މުވައްޒަފުން ގޮވައިގެން ބޭރު ގައުމުތަކަށް ޗުއްޓީ އަށް ދިއުން ވަރަށް އާންމެވެ.


ރައްޔިތުންގެ މަޖިލީހުގެ ޢިއްޒަތްތެރި ރައީސް އޮނަރަބަލް ޢަބްދުﷲ ޝާހިދަށް އެމް.ޑީ.ޕީ ޕާރލަމެންޓްރީ ގްރޫޕުން މަރުޙަބާ ދެންނެވުން – Maldivian Democratic Party\nރައްޔިތުންގެ މަޖިލީހުގެ ޢިއްޒަތްތެރި ރައީސް އޮނަރަބަލް ޢަބްދުﷲ ޝާހިދަށް އެމް.ޑީ.ޕީ ޕާރލަމެންޓްރީ ގްރޫޕުން މަރުޙަބާ ދެންނެވުން\nތާރީޚް:18 އޭޕްރީލް 2013\nރައްޔިތުންގެ މަޖިލީހުގެ ޢިއްޒަތްތެރި ރައީސް އަދި ކެޔޮދޫ ދާއިރާގެ ޢިއްޒަތްތެރި މެމްބަރ އޮނަރަބަލް އަލްފާޟިލް ޢަބްދުﷲ ޝާހިދު ދިވެހިރައްޔިތުންގެ ޑިމޮކްރެޓިކް ޕާރޓީ (އެމް.ޑީ.ޕީ) އާ ގުޅިވަޑައިގަތުމާގުޅިގެން، އެމަނިކުފާނަށް އެމް.ޑީ.ޕީ ޕާރލަމެންޓްރީ ގްރޫޕުން ނުހަނު މަރުޙަބާ ދަންނަވަމެވެ.\nރައްޔިތުންގެ މަޖިލީހުގެ ޢިއްޒަތްތެރި ރައީސް އޮނަރަބަލް އަލްފާޟިލް ޢަބްދުﷲ ޝާހިދު އެމް.ޑީ.ޕީއާއި އަދި މި ޕާރޓީގެ ޕާރލަމެންޓްރީ ގްރޫޕާ ގުޅިވަޑައިގަތުން ޝައްކެއްނެތްގޮތުގައި ވެގެންދާނީ މިޕާރޓީއަށާއި މި ޕާރޓީގެ ޕާރލަމެންޓްރީ ގްރޫޕަށް ލިބިގެންދާ މުޅިން އާބާރަކަށެވެ.\nއޮނަރަބަލް އަލްފާޟިލް ޢަބްދުﷲ ޝާހިދަކީ ދިވެހިރާއްޖޭގެ ބަރުލަމާނީ ޙަޔާތުގައާއި ސިޔާސީ މައިދާނުގައާއި ބައިނަލް އަޤުވާމީ ގުޅުންތަކުގެ މައިދާނުގައި ނުހަނު ކުޅަދާނަ، ހުށިޔާރު، ތަޖުރިބާކާރު އަދި މަގުބޫލު ޝަހުސިއްޔަތެއްކަން ފަހުރުވެރިކަމާއެކު ފާހަގަކުރަމެވެ.\nރައްޔިތުންގެ މަޖިލީހުގެ ޢިއްޒަތްތެރި ރައީސް އޮނަރަބަލް އަލްފާޟިލް ޢަބްދުﷲ ޝާހިދުގެ ސިޔާސީ ޙަޔާތްޕުޅަށް މި ޕާރޓީއާއެކު ކާމިޔާބާއި ކުރިއެރުން އެދެމެވެ.\nބަޔާން ނެރުނީ: އެމްޑީޕީގެ ޕާލަމެންޓަރީ ގްރޫޕ


Raneysh dhuniyege volley raees aa bahdhalu kurahvaifi\nރަނޭޝް ދުނިޔޭގެ ވޮލީގެ ރައީސާ ބައްދަލުކުރައްވައިފި\nވީއޭއެމްގެ ރައީސް މުހައްމަދު ރަނޭޝް، ދުނިޔޭގެ ވޮލީބޯޅައިގެ މައި އޮފީސް -- އެފްއައިވީބީގެ ރައީސް އަރީ ގްރާސާ އެކު ބޭއްވި ބައްދަލުވުމުގެ ތެރެއިން\nވޮލީބޯޅަ އެސޯސިއޭޝަން އޮފް މޯލްޑިވްސް (ވީއޭއެމް) ގެ ރައީސް މުހައްމަދު ރަނޭޝް، ދުނިޔޭގެ ވޮލީބޯޅައިގެ މައި އޮފީސް -- އެފްއައިވީބީ އަށް ޒިޔާތް ކުރައްވާ އެތަނުގެ ރައީސް އެފްއައިވީބީގެ ރައީސް އަރީ ގްރާސާއާ ބައްދަލު ކުރައްވައިފި އެވެ.\nސްވިޒަލެންޑްގައި ގާއިމުކޮށްފައިވާ އެފްއައިވީބީގެ މައި އޮފީހަށް ޒިޔާރަތް ކުރައްވާ ރަނޭޝް ވަނީ އެފްއައިވީބީގެ އެހީތެރިކަމާއެކު ރާއްޖޭގައި މިހާރު ކުރިއަށްދާ ވޮލީގެ ހަރަކާތްތަކުގެ އެންމެ ފަހުގެ މައުލޫމާތު ހިއްސާކުރައްވާފަ އެވެ. އެގޮތުން ބްރެޒިލަށް ނިސްބަތްވާ އެފްއައިވީބީގެ ރައީސް އަރީގެ އެހީތެރިކަމުގައި ރާއްޖޭގެ ގައުމީ ބީޗު ވޮލީ ޓީމަށް ހަަމަޖައްސައިދީފައިވާ ބްރެޒިލްގެ ކޯޗު ވިނީޝިއުސް މާޓިންގެ ބެލުމުގެ ދަށުން ޓީމުގެ ފަރިތަކުރުންތައް ކުރިއަށްދާ ގޮތް ހިއްސާކުރެއްވި އެވެ.\nމީގެއިތުރުން ބީޗް ވޮލީބޯލް ޓުއާގެ ތިން ބައިގެ ތެރޭގައި ހިމެނޭ ޗެލެންޖާސްގެ ބައި ރާއްޖޭގައި ހޯސްޓް ކުރަން އެފްއައިވީބީން ފުރުސަތު ދީފައިވާތީ ރާއްޖެ އިން އެކަމަށް ތައްޔާރުވުމަށް ކުރަމުންދާ މަސަައްކަތްތަކުގެ މައުލޫމާތު ވެސް ހިއްްސާކުރެއްވި އެވެ. ޗެލެންޖާސްގެ ބައި ކުރިއަށްދާއިރު ވައިލްޑްކާޑް އެންޓްރީއެއްގައި ރާއްޖޭގެ ކުޅުންތެރިންނަށް ފުރުސަތު ލިބޭނެ އެވެ.\nރަނޭޝްގެ މިދަތުރުގައި ވަނީ އެފްއައިވީބީގެ ޓެކްނިކަލް އެންޑް ޑިވެލޮޕްމަންޓް ޑިޕާޓްމެންޓްގައި މަސައްކަތް ކުރައްވާ ބޭފުޅުންނާ ބައްދަލުކުރައްވާ ރާއްޖެ އަށް އިތުރު ފުރުސަތުތައް ހޯދައިދިނުމަށްވެސް މަޝްވަރާ ކުރައްވާފަ އެވެ.\nއެފްއައިވީބީގެ ރައީސް ގްރާސާ މިދިޔަ އަހަރު ވަނީ ރާއްޖެ އަށް ޒިޔާރަތް ކުރައްވާ ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހާއި ރާއްޖޭގެ ވޮލީގެ ރައީސް ރަނޭޝްއާ ބައްދަލުކުރެއްވި އެވެ. ގްރާސާގެ މިދަތުރުފުޅުގައި ރާއްޖެ އަށް ތަފާތު ފުރުސަތުތައް ހޯދައިދެއްވާ ބައެއް ކަންކަން މިހާރު ވަނީ ފަށާފަ އެވެ.


Quarter final ge furathama leg gai Sevilla in Barca balikohfi\n5 މަސް, 1 ދުވަސް, 18 ގަޑި,7މިނެޓް, 16 ސިކުންތު ކުރިން 2630އިދުހާމް ނައީމް\nބެންޔެޑާ ސަލާއަށް ދިން މެސެޖާއެކު\nސްޕެނިޝް ކަޕްގެ ކުއާޓާ ފައިނަލުގައި ސެވިއްޔާއާއި ބާސެލޯނާ ބައްދަލުކުރި މެޗުގެ ފުރަތަމަ ލެގު ސެވިއްޔާއިން ކާމިޔާބުކޮށްފިއެވެ. ރޭގެ މެޗުގައި ސެވިއްޔާއިން ބާސެލޯނާގެ މައްޗަށް ކުރި ހޯދާފައިވަނީ 2-0ގެ ނަތީޖާއިންނެވެ.\nސެވިއްޔާގެ ދަނޑުގައި ރޭ ކުޅުނު މެޗުގައި އެ ޓީމަށް ލީޑުނަގައިދިނީ މެޗުގެ 58 ވަނަ މިނިޓްގައި ޕަބްލޯ ސަރަބިއާ އެވެ. އޭގެ ފަހުން މެޗު ނިމެން 14 މިނެޓަށް ވެފައި ވަނިކޮށް ސެވިއްޔާގެ ދެ ވަނަ ގޯލު އެ ޓިމަށް ކާމިޔާބުކޮށްދިނީ ވިސާމް ބެންޔެޑާ އެވެ.\nމެޗަށްފަހު ސެވިއްޔާގެ ކޯޗު ޕަބްލޯ މަޗީން ބުނީ އެ ޓިމަށް ލިބުނު ފުރުސަތުތަކަށް ބަލާއިރު އިތުރު ގޯލު ޖެހޭނެ ކަމަށް ގަބޫލު ކުރާ ކަމަށެވެ. އަދި މިހާރު ލީޑު ލިބިފައިވީ ނަމަވެސް ބާސާއިން މީގެ ކުރިންވެސް ނަތީޖާ ބަދަލުކޮށްފައިވާ ކަަމަށާއި އެހެންކަމުން ސެވިއްޔާއިން އަދި ސެމީއިން ޖާގަ ޔަގީންވި ކަމަށް ނުބަލާނެ ކަމަށްވެސް މަޗީން ބުންޏެވެ.\nރޭގެ މެޗުން ބާސާ ބަލިވެފައިވާއިރު އެ ޓީމުގެ އެންމެ މޮޅު ކުޅުންތެރިޔާ ލިއޮނަލް މެސީ ރޭގެ މެޗުގައި ނުކުޅެއެވެ. އޭނާ ނުކުޅުމަކީ ބަލިވުމުގެ އުޒުރެއްގެ ގޮތުގައި ނުދެކޭ ކަމަށް އެ ޓީމުން ވަނީ ބުނެފައެވެ.\nރޭގެ މެޗަށްފަހު ސެވިއްޔާގެ ދެވަނަ ލަނޑު އެޓީމަށް ކާމިޔާބުކޮށްދިން ބެންޔެޑާ ވަނީ ގެއްލިގެން ހޯދަމުންދާ ކާޑިފް ސިޓީގެ ކުޅުންތެރިޔާ އެމިލިއާނޯ ސަލާއަށް ހިތްވަރު ކުރުމަށް އެދި މެސެޖެއް ދީފައެވެ.\nއެންމެ ފަހުން ބޭއްވި ހަތަރު ސްޕެނިޝް ކަޕް ވެސް ބާސާއިން ކާމިޔާބުކޮށްފައިވީ ނަމަވެސް މި ފަހަރު އެ މަގާމު ދިފާއު ކުރަން ބޭނުން ނަމަ ބާސާއިން ޖެހޭނީ އަންނަ ހަފްތާ ކުޅޭ ދެވަނަ ލެގުގެ މެޗުން ސެވިއްޔާގެ މައްޗަށް ތިން ގޯލުގެ ތަފާތަކުން މޮޅު ހޯދާށެވެ.\n8 ގަޑި ކުރިން 57 0\n8 ގަޑި ކުރިން 144 0\n9 ގަޑި ކުރިން 243 0\n9 ގަޑި ކުރިން 80 0


Raees ge gai kolhugai jehssevumah bayaku ahnnanee massaikkai kuramun: Gasim\nގާސިމް އިބްރާހީމާއި ރައީސް އިބްރާހީމް މުހައްމަދު ސާލިހު-- ފޮޓޯ: މިހާރު\nރައީސްގެ ގައިކޮޅުގައި ޖެއްސެވުމަށް ބަޔަކު އަންނަނީ މަސައްކަތް ކުރަމުން: ގާސިމް\nރައީސުލްޖުމްހޫރިއްޔާ އިބްރާހީމް މުހައްމަދު ސޯލިހުގެ ގައިކޮޅުގައި ޖެއްސެވުމަށް ބަޔަކު މީހުން މަސައްކަތް ކުރަމުން ގެންދާ ކަމަށް ސަރުކާރު ކޯލިޝަންގައި ހިމެނޭ ޖުމްހޫރީ ޕާޓީ (ޖޭޕީ)ގެ ލީޑަރު ގާސިމް އިބްރާހީމް ވިދާޅުވެއްޖެ އެވެ.\nޖޭޕީގެ މައި ޖަގަހަ ކުނޫޒުގައި ރޭ ބޭއްވި ހަފްލާއެއްގައި ވާހަކަދައްކަވަމުން ގާސިމް ވިދާޅުވީ ރައީސް ސޯލިހުގެ ސަރުކާރަށް ގޯނާ ކުރުމުގެ ފުރުސަތު އެއްވެސް ފަރާތަކަށް ނުދެއްވާނެ ކަމަށެވެ. ގާސިމް ވިދާޅުވީ ރައީސް އިބްރާހީމް މުހައްމަދު ސޯލިހުގެ ސަރުކާރު ދެމެހެއްޓުމަށް ކުރަންޖެހޭ ކޮންމެ ކަމެއް ޖޭޕީން ކުރާނެ ކަމަށެވެ.\nރައީސް ސޯލިހުގެ ސަރުކާރަށް ގޯނާ ކުރަން ކިތަންމެ ވަރަކަށް މަސައްކަތް ކުރެއްވި ނަމަވެސް އެކަން ކާމިޔާބު ނުވާނެ ކަމަށް ވެސް ގާސިމް ވިދާޅުވި އެވެ.\n"އަޅުގަނޑަކަށް އެއްގޮތަކަށް ވެސް ނޭނގޭ އެ ބޭފުޅުންގެ އެތެރޭގައި ދެކޮޅުވެރިކަން އޮތް މިންވަރެއް،" ރައީސް ސޯލިހާއި ރައީސް ނަޝީދާ ގުޅުމަށް ނިސްބަތް ކުރައްވާ ގާސިމް ވިދާޅުވި އެވެ.\nރޭގެ އެ ހަފްލާގައި ގާސިމް ވަނީ އެމްޑީޕީގެ ޕީޖީ ލީޑަރު އަލީ އާޒިމަށް ވެސް ފާޑު ވިދާޅުވެފަ އެވެ. އެގޮތުން ގާސިމް ވިދާޅުވީ ސަރުކާރާއި އެކުގައި ކަމެއް މަޝްވަރާ ކުރަން ބޭނުންވި ނަމަވެސް، އެކަން މީޑިއާތަކަށް އަންގައިގެން ބޮޑު "ކަންތައްގަނޑެއް" ހިންގާލާކަށް ނުޖެހޭނެ ކަމަށެވެ.\nމި ހަފްލާގައި ގާސިމް ރޭ ވަނީ އަންނަ ރިޔާސީ އިންތިހާބުގައި ޖޭޕީގެ ކެންޑިޑޭޓެއް ނިކުންނަވާނެކަން އިއުލާން ކުރައްވާފަ އެވެ.\nޖޭޕީ ރައީސް ނަޝީދު ރައީސް ޞާލިޙް ގާސިމް އިބްރާހިމް


MTCC AGM: Sarukaaruge director innah ithuru dhaureh, aanmunge faraathun Imran aai Nasrath - One Online\n19 މޭ 2022: އެމްޓީސީސީގެ 2021 ވަނަ އަހަރުގެ އަހަރީ އާއްމު ޖަލްސާގެ ތެރެއިން-- ފޮޓޯ: އެމްޓީސީސީ\nއެމްޓީސީސީގެ ޑިރެކްޓަރުންގެ ބޯޑަށް އާންމު ހިއްސާދާރުންގެ ފަރާތުން ނަސްރަތު މުހައްމަދާއި މުހައްމަދު އިމްރާން އަދުނާން އައްޔަނުކޮށްފިއެވެ.\nކުރުނބާ މޯލްޑިވްސްގައި މިރޭ ބޭއްވި އެމްޓީީސީސީގެ 2021 ވަނަ އަހަރުގެ އަހަރީ އާންމު ޖަލްސާގައި ހިއްސާދާރުން ނިންމީ، މިހާރުވެސް ސަރުކާރުގެ ފަރާތުން އެމްޓީސީސީގެ ބޯޑުގައި ތިބި ފަސް ޑިރެކްޓަރުންނަށް އިތުރު ދައުރެއް ދިނުމަށެވެ.\nއާންމު ހިއްސާދާރުންގެ ފަރާތުން ޑިރެކްޓަރުންގެ ބޯޑަށް ހަތަރު ނަމެއް ހުށަހެޅިއެވެ. ނަމަވެސް އަހަރީ އާންމު ޖަލްސާއަށް ހުށަހަޅަން ޑިރެކްޓަރުންގެ ބޯޑުން ފާސްކުރީ ތިން ނަމެކެވެ. އެއީ ނަސްރަތު މުހައްމަދާއި މުހައްމަދު އިމްރާން އަދުނާނުގެ އިތުރުން އަބްދުﷲ ސައީދެވެ.\nއަހަރީ އާންމު ޖަލްސާގައި ހިއްސާދާރުން ފާސްކުރީ، އާންމު ހިއްސާދާރުންގެ ތެރެއިން ނަސްރަތު މުހައްމަދާއި އިމްރާން އަދުނާނު ޑިރެކްޓަރުންގެ ބޯޑަށް އައްޔަންކުރުމަށެވެ.\nއާންމު ހިއްސާދާރުންގެ ފަރާތުން ހުށަހެޅި ނަންތަކަށް ވޯޓު ލިބުނު ގޮތް:\nނަސްރަތު މުހައްމަދު: 462 ވޯޓު\nމުހައްމަދު އިމްރާން އަދުނާން: 496 ވޯޓު\nއަބްދުﷲ ސައީދު: 188 ވޯޓު\nއެމްޓީސީސީގެ ބޯޑުގައި ސަރުކާރު ތަމްސީލުކުރާ ޑިރެކްޓަރުން\nމުހައްމަދު ފަހީމް - ޗެއާމަން\nއާދަމް އާޒިމް - ސީއީއޯ\nޝާހިދު ހުސެއިން މޫސާ - ސީއޯއޯ\nސިނާން އަލީ - ނޮން އެގްޒެކްޓިވް ޑިރެކްޓަރު\nމުހައްމަދު ފަރީދު - ނޮން އެގްޒެކްޓިވް ޑިރެކްޓަރު\nއެމްޓީސީސީގެ ޑިރެކްޓަރުންގެ ދައުރަކީ ދެ އަހަރު ދުވަހެވެ.\nދިވެހި ސަރުކާރާއި ރައްޔިތުން އަދި އެމްއެންއެސްއެލް ހިއްސާވާ އެމްޓީސީސީއަކީ ރާއްޖޭގެ ހިއްސާގެ ބާޒާރުގައި ލިސްޓުކޮށް މުއާމަލާތް ކުރާ އެންމެ ދުވަސްވީ އެއް ކުންފުންޏެވެ.\nއެމްޓީސީސީގެ ޝެއާ ސްޓްރަކްޗަރަށް ބަލާ އިރު، ކުންފުނީގެ 64.20 ޕަސަންޓު ހިއްސާ އޮންނަނީ ދިވެހި ސަރުކާރުގައެވެ. އަދި ކުންފުނީގެ 4.65 ޕަސަންޓު ހިއްސާ އޮންނަނީ ސަރުކާރުގެ ކުންފުނި، މޯލްޑިވްސް ނޭޝަނަލް ޝިޕިން ލިމިޓެޑަށެވެ. އާންމު ހިއްސާދާރުން ކޮންޓްރޯލުކުރަނީ ކުންފުނީގެ 31.15 ޕަސަންޓު ހިއްސާއެވެ.


Joorimanaain aamdhanee ah 162 million Rufiya\nޖޫރިމަނާ އިން އާމްދަނީއަށް 162 މިލިއަން\nފުލުހުން ވެހިކަލްތަކެއްގައި ސްޓިކާ ޖަހަނީ: ޖޫރިމަނާގެ ގޮތުގައި ލިބޭ އަދަދު ދަނީ މަތިވަމުން -- ފޮޓޯ: އަވަސް\nދައުލަތަށް އާމްދަނީގެ ގޮތުގައި އެކިއެކި ޖޫރިމަނާ ތަކުން ލިބުނު އަދަދު 160 މިލިއަނަށް ރުފިޔާއަށް ވުރެ ބޮޑު ވެއްޖެ އެވެ.\nފިނޭންސް މިނިސްޓްރީގެ ހިސާބުތައް ދައްކާ ގޮތުން ސެޕްޓެމްބަރު މަހުގެ ނިޔަލަށް ދައުލަތަށް ޖޫރިމަނާގެ ގޮތުގައި 162.2\nމިލިއަން ރުފިޔާ ލިބިފައިވެ އެވެ.\nމި އަދަދު މިދިޔަ އަހަރުގެ ނިޔަލަށް ބަލާނަމަ އުޅެނީ 102.9 މިލިއަން ރުފިޔާގަ އެވެ. ޖޫރިމަނާގެ ގޮތުގައި ލިބޭނެ ކަމަށް މި އަހަރު އަންދާޒާކުރީ 43.9 މިލިއަން ރުފިޔާ އެވެ. ޖޫރިމަނާގެ ގޮތުގައި ލިބުނު އަދަދު މީރާގެ ޖޫން މަހުގެ ތަފާސްހިސާބުގައި ހިމަނާފައިވީ ނަމަވެސް އެކަމާ ގުޅޭ ތަފްސީލް މައުލޫމާތު ހިމަނާފައެއް ނުވެ އެވެ.\nދައުލަތުން ދޭ އެކި ހިދުމަތްތަކުން ޖޫރިމަނާގެ ގޮތުގައި ބޮޑު އަދަދެއް ދައުލަތަށް އާމްދަނީ ވަންނަ ކަމަށް ދައްކަ އެވެ. ނަމަވެސް ބައެއް ކަންކަމުން ޖޫރިމަނާ ކުރަމުން ގެންދާތީ އާއްމުންގެ ޝަކުވާ ބޮޑެވެ. މީގެ އެއް ކަމަކީ ޕާކިން މައްސަލަ އެވެ. މާލޭގައި ޕާކު ކުރާނެ އެކަށީގެންވާ ޖާގަނެތި ޕާކިން ޖޫރިމަނާ ކުރުމަކީ އާއްމުންގެ މެދުގައި އުދާސްކަން ބޮޑު މައްސަލަ އެކެވެ.\nފިނޭންސް މިނިސްޓްރީގެ ތަފާސް ހިސާބުތައް ދައްކާ ގޮތުން ސެޕްޓެމްބަރު މަހުގެ ނިޔަލަށް ހިލޭ އެހީ އާއި އާމްދަނީއެއްކޮށް ބަލާނަމަ ލިބިފައިވަނީ 14.6 ބިލިއަން ރުފިޔާ އެވެ. އަދި މި އަހަރު ލިބޭނެ ކަމަށް އަންދާޒާ ކުރީ 21 ބިލިއަން ރުފިޔާ އެވެ.\nޓްރެފިކް މައްސަލަތައް މެކޭނިކަލް ޕާކިން ސިސްޓަމް އިބްރާހިމް އަމީރު + ފިނޭންސް މިނިސްޓްރީ\nޑޮލަރުގެ ރޭޓް ހިފަހައްޓަން އައިއެމްއެފްގެ ލަފާ\nއާސަންދަ ހޭދަ 900 މިލިއަން ރުފިޔާއަށްވުރެ މަތީގައި


Thinadhoo gai Anhen Kudhinnah Coding Dhaskohdhey Program Eh Fashanee - AO News\nތިނަދޫގައި އަންހެން ކުދިންނަށް ކޯޑިން ދަސްކޮށްދޭ ޕްރޮގްރާމެއް ފަށަނީ\nދިރާގާއި ވިމެން އިން ޓެކް މޯލްޑިވްސް ގުޅިގެން، އަންހެން ކުދިންނަށް ކޯޑިން ދަސްކޮށްދޭ ޕްރޮގްރާމެއް ގދ. ތިނަދޫގައި ހިންގަން ނިންމައިފިއެވެ.\n“ގާލްސް ޓު ކޯޑު” ގެ ނަމުގައި ކުރިއަށްގެންދާ ސިލްސިލާ ޕްރޮގްރާމުގެ ދެވަނަ ބުރު ތިނަދޫގައި ފަށާނީ 2021 ވަނަ އަހަރުގެ ޖަނަވަރީ 10 ވަނަ ދުވަހު އެވެ. ދެ މަސް ދުވަހުގެ މުއްދަތަކަށް ކުރިއަށް ގެންދާ މި ޕްރޮގްރާމުގައި ބައިވެރި ވެވޭނީ އުމުރުން 14 އަހަރާއި 20 އަހަރާ ދެމެދުގެ އަންހެން ކުދިންނަށެވެ.\nއަންހެން ކުދިންނަށް ކޯޑް ކުރަން ދަސްކޮށް ދިނުމާއި އެކުދިންގެ މެދުގައި ޓެކްނޮލޮޖީއަށް ޝައުގުވެރިކަން އިތުރުކުރުމުގެ މަގްސަދުގައި ހިންގާ މި ޕްރޮގްރާމްގައި ބައިވެރިން އަތުން އެއްވެސް ފީއެއް ނުނަގާނެ ކަމަށް ދިރާގުން ބުންޏެވެ.\nއެޗް.ޓީ.އެމް.އެލް. އާއި ސީ.އެސް.އެސް. އަދި ޖާވާ ސްކްރިޕްޓް ބޭނުންކޮށްގެން ވެބްސައިޓް ފަރުމާކޮށް ޑިވެލޮޕްކުރަން މި ޕްރޮގްރާމްގައި ދަސްކޮށްދޭނެއެވެ. މީގެ ކުރިން އެއްވެސް ވަރަކަށް ކޯޑް ކުރުމުގެ ހުނަރު ނުވަތަ ތަޖުރިބާ ނެތް ކުދިންވެސް މި ޕްރޮގްރާމުގައި ބައިވެރިވުމަށް އެދި، އެފަދަ ދަރިވަރުންނަށް އިސްކަން ދޭނެކަމަށް ދިރާގުން ވަނީ މައުލޫމާތު ދީފައެވެ.\nވިމެން އިން ޓެކް މޯލްޑިވްސް އިން ބުނީ އަންހެން ކުދިން ޓެކްނޮލޮޖީ ދާއިރާގައި ކިޔަވައި، ހުނަރު ތަރައްގީކޮށް ދާއިރާގައި ދެމިތިބުމުގެ ނިސްބަތް މަދުކަމަށާއި މިފަދަ ޕްރޮގްރާމްތައް މެދުވެރިކޮށް މި ދާއިރާ އަށް އަންހެން ކުދިން ތައާރަފުކުރަން މުހިންމު ކަމަށެވެ.\nފުވައްމުލަކުގައި ކުރިއަށް ގެންދިޔަ މި ޕްރޮގްރާމުގެ ފުރަތަމަ ބުރުގެ ނަތީޖާއަށް ބަލައި ރާއްޖޭގެ އެހެން ރަށްރަށުގައި ވެސް މިފަދަ އިތުރު ޕްރޮގްރާމްތައް ހިންގަން ވިމެން އިން ޓެކް މޯލްޑިވްސް އިން ވަނީ ނިންމާފައެވެ.\nތިނަދޫގައި މި ޕްރޮގްރާމުގައި ރަޖިސްޓްރީ ވާން ބޭނުންވާ ފަރާތްތަކުން “ގާލްސް ޓު ކޯޑް” މި ލިންކަށް ޒިޔާރަތްކޮށް ފޯމް ފުރިހަމަ ކުރެއްވުމަށްފަހު ސަބްމިޓް ކޮށްލައްވާށެވެ.\nވިމެން އިން ޓެކް މޯލްޑިވްސްދިރާގުގދ. ތިނދޫގާލްސް ޓު ކޯޑު\nލާމަރުކަޒީ ރާއްްޖެ ރަށްވެހިފަތިސް ކެމްޕޭން ހަރަކާތްތައް ތިނަދޫގައި މެކުހަށް!\nދިރާގުން އެދެނީ ރައްކާތެރިކަމާއެކު އިންޓަނެޓް ބޭނުން ކުރުމަށް\nފުލުހުންނާއި ވިމެން އިން ޓެކް މޯލްޑިވްސްއާ ދެމެދު އެމްއޯޔޫއެއްގައި ސޮއިކޮށްފި\nގދ. ތިނަދޫގައި އެޗް.ޕީ.އޭ އިން އަޅާފައިވާ ފިޔަވަޅުތަކުގެ އިތުރުން، އިތުރު ފިޔަވަޅުތަކެއް އަޅައިފި\nއިންޑިއާ ފިރިހެނަކު އޭނަގެ އަނބިމީހާގެ ޖިންސީ ގުނަވަން އެލުމިނިއަމް ނަރުން ފަހާލައިފި!\nވަކިވެ ދިޔައީ ހަމައެކަނި މަންމައެއްނޫން. އަސްމާއަކީ މުޅި އާއިލާގެ މައިބަދަ!\nރައީސް ނަޝީދު ކެޔޮޅު ޓެގުކޮށް ކުރި ޓުވީޓުން އިދިކޮޅު ކެނޑިޓޭޓަށް ބޮޑު ލޮޅުމެއް!\nމާބަނޑު ދުވަސްވަރު އެއްގޮތަކަށް ވެސް ކޮށްގެން ނުވާނެ ބައެއް މަސައްކަތްތައް!


Parking zone in beyrugai park kuraa vehicle thah tow kuran fashaifi | Mihaaru\nސޯސަންމަގުގައި ހުންނަ ޕާކިން ޒޯން: ޒޯނުން ބޭރުން ޕާކު ކުރާ ވެހިކަލްތައް ޓޯކުރާނެ ކަމަށް ފުލުހުން ބުނި .- ފޮޓޯ: މިހާރު\nގަވައިދާހިލާފަށް ޕާކުކުރާ އުޅަނދުތައް ޓޯކުރަނީ\n19 ނޮވެމްބަރ 2019 - 15:48 16 comments\nފުލުހުން ބުނީ ޕާކިން ޒޯންތަކުގެ ބޭރުގައި ޕާކުކުރާ ވެހިކަލްތަކުގައި އެތަނުން ދިޔައީ މީގެ ކުރިން ސްޓިކާ ޖަހަމުން ކަމަށެވެ. ނަމަވެސް އެ މައްސަލަ އަށް ހައްލެއް ނައުމުން އެގޮތަށް ޕާކުކުރާ ވެހިކަލްތައް ޓޯކުރަން ނިންމީ ކަމަށެވެ.\nގަވާއިދާ ހިލާފަށް ވެހިކަލް ޕާކުކުރާ މައްސަލަ އަށް ހައްލެއް ހޯދަން ފުލުހުން އަންނަނީ ގިނަ މަސައްކަތްތަކެއް ކުރަމުންނެވެ. ނަމަވެސް ޖާގައިގެ ދަތިކަން ހުރުމުން ގަވާއިދާ ހިލާފަށް ޕާކުކުރާ ވެހިކަލްގެ އަދަދު ވެސް މަދެއް ނުވެ އެވެ.\nޓްރެފިކް ފުލުހުން މިއަދު ކުރި ފޭސްބުކް ޕޯސްޓެއް\nޓްރެފިކް ފުލުހުން އަންނަނީ ކޮންމެ ހަފްތާއަކު އެތަނުން ބަލާ މައްސަލަތަކުގެ ތަފާސްހިސާބުތައް އާންމުކުރަމުންނެވެ. މިދިޔަ އާދިއްތަ ދުވަހު ފުލުހުން އާންމުކުރި ހިސާބުތައް ދައްކާ ގޮތުގައި ގަވާއިދާ ހިލާފަށް ޕާކުކޮށްފައި ހުރި 52 ވެހިކަލެއް މިދިޔަ ހަފްތާގައި ޓޯކޮށްފަ އެވެ. އަދި ގަވާއިދާ ހިލާފަށް ޕާކުކޮށްފައި ހުރި 1382 ވެހިކަލެއްގައި ފުލުހުން ސްޓިކާ ޖަހާފައިވާކަން ވެސް އެ ހިސާބުތަކުން ދައްކަ އެވެ.\nމީގެ އިތުރުން މާލޭގެ ތިން ސަރަހައްދެއްގައި ގަވާއިދާ ހިލާފަށް ޕާކުކުރުން އާންމުވެފައިވާތީ، އެ ސަރަހައްދުތަކުގައި ޕާކުކުރާ ވެހިކަލްތައް ޓޯކުރަން ވެސް ފުލުހުން ވަނީ މިދިޔަ މަހު ފަށައިފަ އެވެ. އެއީ ބޮޑުތަކުރުފާނު މަގުގެ ހުޅުމާލެ ފެރީ ޓާމިނަލް ހިސާބުން ފެށިގެން ބޭންކް އޮފް މޯލްޑިވްސް (ބީއެމްއެލް)ގެ ޑޮލަރު އޭޓީއެމް އާ ހިސާބަށް، އަދި އަމީނީ މަގުގެ ބީއެމްއެލް ކަސްޓަމާ ސާވިސް ސެންޓަރު ސަރަހައްދުގެ އިތުރުން އައިޖީއެމްއެޗް ކައިރި އެވެ.\nއިތުރު ލިޔުންތައް ޕޮލިސް ޓްރެފިކް ޕާކިން ޒޯން ވެހިކަލްތަކުގައި ސްޓިކާ ޖެހުން ޕާކިން މާލެ


KudaBandohaai ehen3resort eh quarantine rashakah\nކުޑަބަނޑޮހާއި އެހެން ތިން ރިސޯޓެއް ކަރަންޓީނު ރަށަކަށް\nކުޑަބަނޑޮހާއި، ވިލާގެ ހޮލިޑޭ އައިލެންޑް ރިސޯޓްގެ އިތުރުން އެހެން ދެ ރިސޯޓެއް މީހުން ކަރަންޓީނު ކުރާ ރަށްތަކެއްގެ ގޮތުގައި ހަމަޖައްސައިފި އެވެ.\nކުޑަބަނޑޮހާއި ހޮލިޑޭގެ އިތުރުން ދެން ހަމަޖައްސާފައިވާ ދެ ރިސޯޓަކީ ދިއްގިރި ރިސޯޓާއި ބިޔާދޫ އައިލެންޑް ރިސޯޓެވެ. މީގެކުރިން ވެލިދޫ، ވެލިވަރު އަދި ފަން އައިލެންޑް ރިސޯޓް އޮތީ ކަރަންޓީނު ރަށްތަކެއްގެ ގޮތުގައި ހަމަޖައްސާފަ އެވެ.\nކޮވިޑް-19އާ ގުޅޭ ސަރުކާރުގެ ތަރުޖަމާނު މަބުރޫކު އަޒީޒު ވިދާޅުވީ ކަރަންޓީނު ރަށްތަކެއްގެ ގޮތުގައި މި ރިސޯޓްތައް ދޫކޮށްފައިވަނީ ސަރުކާރުން އެއްވެސް ކުއްޔަށް ދައްކަން ޖެހޭ ގޮތަށް ނޫން ކަމަށެވެ. އެއީ އެ ރިސޯޓްތައް ހިންގާ ފަރާތްތަކުން ގައުމުގެ ހާލަތަށް ބެލުމަށްފަހު ސަރުކާރަށް ދޫކޮށްފައިވާ ރަށްތަކެއް ކަމަށެވެ.\nސަރުކާރުން މިހާރު ވަނީ ރާއްޖެއިން ބޭރުން އަންނަ ކޮންމެ މީހަކު ވެސް 14 ދުވަހު ކަރަންޓީނުގައި ބަހައްޓަން ނިންމާފަ އެވެ. އެހެންވެ، ގިނަ ކޮޓަރިތަކެއް އެކަމަށް ބޭނުންވެ އެވެ. އެ އަދަދަށް ކޮޓަރި ހަމަކުރުމަށް ޓޫރިޒަމް މިނިސްޓްރީއިން ވަރަށް ބުރަކޮށް މަސައްކަތް ކުރަމުންދާ ކަމަށް މަބުރޫކު ވިދާޅުވި އެވެ.\nކޮވިޑް-19 އަށް ރާއްޖޭގައި މިހާތަނަށް ޕޮޒިޓިވްވީ 13 މީހެކެވެ. އެއީ މުޅިން ވެސް ބިދޭސީންނެވެ. އޭގެ ތެރެއިން ތިން މީހަކު ވަނީ ބަލިން ރަނގަޅުވެފަ އެވެ.\nޓޫރިޒަމް އެޗްޕީއޭ މިނިސްޓްރީ އޮފް ޓޫރިޒަމް + ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު


Congo gaumee team ah kulhen Wan-Bissaka visnanee | Mihaaru\nކޮންގޯ ގައުމީ ޓީމަށް ކުޅެން ވަން-ބިސާކާ ވިސްނަނީ\n10 އޮކްޓޯބަރ 2020 - 09:463comments\nމެންޗެސްޓާ (އޮކްޓޫބަރު 10) - އިންގްލެންޑް ގައުމީ ޓީމުގައި އޭނާ ކުޅޭ މަގާމަށް ވާދަކުރަން ގިނަ ކުޅުންތެރިންތަކެއް ތިބުމާ އެކު މެންޗެސްޓާ ޔުނައިޓެޑްގެ ކަނާތު ބެކް އާރޮން ވަން-ބިސާކާ ކޮންގޯ ގައުމީ ޓީމަށް ކުޅެން ވިސްނަމުން އަންނަ ކަމަށް މީޑިއާ ރިޕޯޓްތައް ބުނެފި އެވެ.\nއުމުރުން 22 އަހަރުގެ ވަން-ބިސާކާ އުފަންވީ ލަންޑަނަށް ކަމުގައި ވިޔަސް އޭނާގެ އާއިލާ ނިސްބަތްވަނީ ކޮންގޯ އަށެވެ. ވަން-ބިސާކާ އެންމެ ފުރަތަމަ ކުޅުނީ ކޮންގޯ އަށެވެ. އެ ގޮތުން އޭނާ ވަނީ 2015 ވަނަ އަހަރު ކޮންގޯގެ 20 އަހަރުން ދަށުގެ ޓީމުގައި ހިމެނިގެން އިންގްލެންޑްގެ 17 އަހަރުން ދަށުގެ ޓީމާ ދެކޮޅަށް ކުޅެފަ އެވެ. އެކަމަކު ފަހުން އޭނާ ވަނީ އިންގްލެންޑްގެ 20 އަހަރާއި 21 އަހަރުން ދަށުގެ ޓީމަށް ކުޅެފަ އެވެ.\nކްރިސްޓަލް ޕެލަސް އިން ވިދާލި ވަން-ބިސާކާ ވަނީ މިިދިޔަ އަހަރު 45 މިލިއަން ޕައުންޑަށް ޔުނައިޓެޑަށް ބަދަލުވެފަ އެވެ. އެ ޓީމުގައި މިދިޔަ ސީޒަނުގައި ރަނގަޅު ކުޅުމެއް ދެއްކި ނަމަވެސް މިހާތަނަށް އިންގްލެންޑްގެ ސީނިއާ ޓީމުން ފުރުސަތު ހޯދުން ވަނީ އުނދަގޫ ކަމަކަށްވެފަ އެވެ. އެއީ އެ މަގާމަށް ވާދަކުރަން ގިނަ ކުޅުންތެރިންތަކެއް ތިބުމުންނެވެ. އިންގްލެންޑްގައި މި ވަގުތު ތިބި ކަނާތު ބެކުންގެ ތެރޭގައި މެންޗެސްޓާ ސިޓީގެ ކައިލް ވޯކާ، ލިވަޕޫލްގެ ޓްރެންޓް އަލެކްސަންޑަ އާނޯލްޑް، އެތުލެޓިކޯ މެޑްރިޑްގެ ކިއެރަން ޓްރިޕިއޭ، ޗެލްސީގެ ރީސް ޖޭމްސް އަދި އާސެނަލްގެ އެއިންސްލީ މައިޓްލަންޑް-ނައިލްސް ހިމެނެ އެވެ.\nމިހާތަނަށް ތިން ފަހަރެއްގެ މަތިން ގައުމީ ސްކޮޑުގައި ހިމެނުނު ނަމަވެސް ވަން-ބިސާކާ އަށް ކުޅުމުގެ ފުރުސަތު ނުލިބެ އެވެ. އެހެންވެ އޭނާ މިހާރު ވިސްނަމުން އަންނަނީ ކޮންގޯ ގައުމީ ޓީމަށް ކުޅުމަށް ކަމަށް ރިޕޯޓްތައް ބުނެ އެވެ. އެ ވާހަކަތަކަށް ބާރުލިބުނު ވަން-ބިސާކާ އޭނާގެ އިންސްޓަގްރާމްގައި އިންގްލެންޑް ދިދައިގެ ބަދަލުގައި ކޮންގޯ ދިދަ ހިމެނުމުންނެވެ.\nއިންގްލެންޑް ގައުމީ ޓީމަށް ކުޅެން ފުރުސަތު ނުދޭތީ 2016 ވަނަ އަހަރު ކްރިސްޓަލް ޕެލަސްގެ ވިންގް ވިލްފްރިއެޑް ޒަހާ ވެސް ވަނީ އައިވަރީ ކޯސްޓަށް ބަދަލުވެފަ އެވެ. ޒަހާ ވަނީ އިންގްލެންޑުގެ 19 އަދި 21 އަހަރުން ދަށުގެ ޓީމަށް ގިނަ މެޗުތަކެއް ކުޅެފަ އެވެ. އަދި ސީނިއާ ޓީމަށް 2012 ވަނަ އަހަރު އެކުވެރިކަމުގެ ދެ މެޗު ކުޅުނެވެ. އެކަމަކު ރަސްމީ މެޗެއްގައި ނުކުޅޭތީ އައިވަރީ ކޯސްޓަށް ކުޅެން ލިބިފައި އޮތް ފުރުސަތުގެ ބޭނުން ޒަހާ ހިފީ އެވެ. އޭނާ ވަނީ މިހާތަނަށް އައިވަރީ ކޯސްޓަށް 20 އަށް ވުރެން ގިނަ މެޗު ކުޅެދީފަ އެވެ.\nއިތުރު ލިޔުންތައް ކޮންގޯ އިގިރޭސިވިލާތުގެ ގައުމީ ޓީމް


World Cup gai Russia in manaa beys benun kuri mahsala balanee\nވޯލްޑްކަޕުގައި ރަޝިއާގެ ޓީމުން ވިދާލި ޑެނިޝް ޗެރިޝޭވް، މަނާ ބޭސް ބޭނުން ކުރި މައްސަލަ ސްޕެއިންގެ އެންޓި ޑޮޕިން ފެޑްރޭޝަނުން ތަހްގީގު ކުރަން ފަށައިފި އެވެ.\nވޯލްޑްކަޕުގެ ކްއާޓާ ފައިނަލަށް، ރަޝީއާ ގެންގޮސް ދިނުމުގައި ޗެރިޝޭވް ވަނީ މޮޅު ކުޅުމެއް ދައްކާފަ އެވެ. މުބާރާތުގައި އޭނާ ވަނީ ހަތަރު ލަނޑު ޖާހަފަ އެވެ. މަނާ ބޭސް ބޭނުން ކުރިކަމުގެ ތުހުމަތުކޮށް ޝެރިޝޭވްގެ މައްސަލަ ބެލީ ރަޝިއާގެ ކުޅިވަރު މަޖައްލާއަކަށް އޭނާގެ ބައްޕަ ޑިމިޓްރީ ޗެރިޝޭވް ދިން އިންޓަވިއުއެއްގައި ދެއްކި ވާހަކައަކާ ގުޅިގެންނެވެ.\nޑިމިޓްރީ ޗެރިޝޭވް، ބުނެފައި ވަނީ ވޯލްޑްކަޕުގެ ކުރިން ހޯމޯން އިތުރު ކުރުމަށްޓަކައި އޭނާގެ ދަރިފުޅު އިންޖެކްޝަނެއް ޖެހި ކަމަށެވެ. ޑިމްޓްރީގެ އެ ވާހަކަ ތަކާ ގުޅިގެން ސްޕެއިން އިން އެންޓި ޑޮޕިން މައްސަލަ ތަހްގީގު ކުރަން ފެށީ އިއްޔެ އެވެ.\nކުރިން ރެއާލް މެޑްރިޑަށް ކުޅުނު މިޑްފީލްޑަރު މިހާރު ކުޅެމުންދަނީ ވެލެންސިއާ އަށެވެ. އޭނާގެ މައްސަލަ ބަލަމުން ދަނީ ރަޝިއާގެ އެންޓި ޑޮޕިން ފެޑްރޭޝަންގެވެސް އެއްބާރުލުމާއެކު އެވެ.\nސްޕެއިންގެ އެންޓި ޑޮޕިން އިދާރާއިން އެ މައްސަލަ ބަލަން ފެށުމުން ވެލެންސިއާގެ ޑިރެކްޓަ ޖެނަރަލް މެޓިއު އެލްމެނީ ބުނެފައި ވަނީ، މައްސަލަ ތަހްގީގު ކުރަން ފެށިކަން އެނގިފައި ވަނީ މީޑިއާއިން ކަމަށެވެ. އެންޓި ޑޮޕިން ފެޑެރޭޝަނުން އެކަން އެ ކުލަބަށް އަންގާފައި ނުވުމަކީ މައްސަލައެއް ކަމަށެވެ\nރަޝިޔާ ވޯލްޑް ކަޕް 2018


buruniyaz: މަރުގެ ނަޞީޙަތް\nދިރޭ ކޮންމެ މަޚްލޫގެއް މަރާއި ކުރިމަތިލާންޖެހެއެވެ. އެކަމަކީ ނައިސް ނުދާނެ ކަމެކެވެ. އެކަމުން އެއްވެސް މީހަކު ސަލާމަތްވާނޭނަމަ ޚަލްޤުތަކުންކުރެ ﷲ ތަޢާލާ ހޮއްވަވައި ޚިޔާރުކުރެއްވާފައިވާ މުޙައްމަދު ޞައްލަﷲ ޢަލައިހި ވަސައްލަމް ސަލާމަތްވެ ވަޑައިގެންނެވީހެވެ. ﷲ ތަޢާލާ ވަޙީކުރެއްވިއެވެ. "އެތަނުގައިވާ ކޮންމެ އެއްޗަކީވެސް ފަނާވެދަނިވި އެއްޗެކެވެ. އަދި ދެމިހުންނަވާނީ ކަލޭގެފާނުގެ ރައްބުގެ ވަޖްހުފުޅެވެ. އެއީ މަތިވެރިވަންތަކަމާއި މާތްކަމުގެ ވެރި އިލާހެވެ." (އައްރަޙްމާން : 27)\nމަރަކީ އިންސީންނާއި ފިންނީންނަށްވެސް އޮތް ކަމެކެވެ. ވީއިރު އުޅެވޭ ގޮތާމެދު ނިކަން ވިސްނަވާށެވެ! މަރު އައުމަށްޓަކައި ކަނޑައެޅިފައިވާ ވަގުތެއްވެއެވެ. އެވަގުތު އައިސް ޖެހުމުން ހިނދުކޮޅެއްވެސް ލަހެއް ނުކުރެވޭނެއެވެ. އަދި ހިނދުކޮޅެއްވެސް އަވަސްވެސް ނުވެސް ކުރެވޭނޭމެއެވެ. ﷲ ތަޢާލާ ވަނީ އަޅުތަކުންގެ އަޖަލުތައް ކަނޑައަޅުއްވާފައެވެ. އެކަންވަނީ ޤަލަމްކޮޅުން ލަވްޙުލް މަޙްފޫޡްގައި ލިޔެވިފައެވެ. އަދި މާތް މަލާއިކަތުން އިންސާނާ އޭނާގެ މަންމަގެ ބަނޑުގައި ވަނިކޮށްވެސް ވަނީ ލިޔުއްވާފައެވެ. ވުމާއެކު މަރުވެގެން ނުވަތަ ޤަތުލުވެގެން ނުވަތަ ޣަރަޤުވެގެން ނުވަތަ މަތިންދާބޯޓެއް ކާރެއްފަދަ އެއްޗަކުން ވެއްޓިގެން ނުވަތަ އަދައިގެން ނުވަތަ އެނޫންވެސް ސަބަބެއް މެދުވެރިވެގެންވެސް މަރުވެއްޖެ ކޮންމެ މީހަކީ ﷲ ތަޢާލާ އެމީހަކަށް ކަނޑައަޅުއްވައި މިންވަރުކުރެއްވި އަޖަލާއެކު މަރުވެއްޖެ މީހެކެވެ. އެއިލާހު ވަޙީކުރެއްވިއެވެ. "ތިޔަބައިމީހުން ތިބި ކޮންމެތަނަކަށް މަރުއަންނާނެއެވެ. ތިޔަބައިމީހުން އުސް ކިއްލާތަކެއްގެ މަތީގައި ތިބިކަމަށްވިޔަސް މެއެވެ." (އައްނިސާއު : 77)\nޢަލީ ރަޟިޔަﷲ ޢަންހުގެ އަރިހުން ރިވާވެގެންވެއެވެ. ރަސޫލުﷲ ޞައްލަﷲ ޢަލައިހި ވަސައްލަމް ޙަދީޘްކުރެއްވިއެވެ. "ތިމަންކަލޭގެފާނުގެ އަރިހަށް ޖިބްރީލް ޢަލައިހިއްސަލާމް ވަޑައިގެން ވިދާޅުވިއެވެ. އޭ މުޙައްމަދުގެފާނެވެ! ކަލޭގެފާނު ބޭނުންފުޅުވާ މިންވަރަކަށް ދިރިއުޅުއްވަވާށެވެ! ފަހެ ހަމަކަށަވަރުން ކަލޭގެފާނީ އަވަހާރަވާނޭ ބޭކަލަކީމުއެވެ. އަދި ކަލޭގެފާނު ބޭނުންފުޅުވާ މީހަކަށް ކަލޭގެފާނު ލޯބިވެވަޑައިގަންނަވާށެވެ! ފަހެ ހަމަކަށަވަރުން ކަލޭގެފާނީ އެމީހަކާ ވަކިވެވަޑައިގަންނަވާނޭ ބޭކަލަކީމުއެވެ. އަދި ކަލޭގެފާނު ބޭނުންފުޅުވާ މިންވަރަކަށް ޢަމަލުކުރައްވާށެވެ! ފަހެ ހަމަކަށަވަރުން ކަލޭގެފާނީ އެކަމަށް ޖަޒާ ލިބިވަޑައިގަންނަވާނޭ ބޭކަލަކީމުއެވެ. އަދި ހަމަކަށަވަރުން މުއުމިނާގެ ޝަރަފަކީ އޭނާގެ ރޭއަޅުކަންކަމުގައި ދެނެވަޑައިގަންނަވާށެވެ! އަދި އޭނާގެ ޢިއްޒަތަކީ އޭނާ މީސްތަކުންގެ ކިބައިން ފުދިގެން ހުރުން ކަމުގައިވެސް މެއެވެ." (ރަވާހުއްޠަބަރާނީ)\nއިންސާނާއަށް މަރު އައިސް ޖެހިއްޖެނަމަ ދުނިޔެއަށް އެނބުރިދިއުމަށް އެދިއެދި ހުރެއެވެ. ކާފަރެއްކަމުގައިވާނަމަ އިސްލާމްވުމަށެވެ. އަދި މުސްލިމެއްކަމުގައިވާނަމަ ތަވްބާވުމަށެވެ. ﷲ ތަޢާލާ ވަޙީކުރެއްވިއެވެ. "އެބައިމީހުންކުރެ މީހެއްގެ ކައިރިއަށް މަރުއަތުވެއްޖެ ހިނދު އޭނާ ބުނާނެއެވެ. އަޅުގެ ރައްބެވެ! (ދުނިޔަވީ ޙަޔާތަށް) މިއަޅާ އަނބުރައި ގެންދަވާށެވެ! މިއަޅާ ދޫކުޅަ ދުނިޔޭގައި ހެޔޮ ޢަމަލެއްކުރުމުގެ އެދުމުގައެވެ. (އެހިނދު ބުނެވޭނެއެވެ.) ބުނެލާ ބަހަކީއެވެ. (އެބަހީ : ދެނެއް ދުވަހަކުވެސް ރުޖޫޢަކުރެއްވުމެއް ނެތެވެ.) ހަމަކަށަވަރުން އެއީ، އޭނާ ހަމައެކަނި (ދުލުން) ބުނެލާ ބަހަކީއެވެ. (އެބަހަކުން އެއްވެސް ފައިދާއެއް ނުކުރާނެތެވެ.) އަދި އެބައިމީހުންގެ ފަހަތުން، އެބައިމީހުން އަލުން ފޮނުއްވޭ ދުވަހަށް ދާންދެން (ދުނިޔެއާއި އާޚިރަތާ ދެމެދުގައިވާ) ބަރުޒަޚެއް (ހުރަހެއް) ވެއެވެ." (އަލްމުއުމިނޫން : 99-100)\nމަރަށް ޚާޟިރުވެއްޖެހިނދު އީމާންކަން ޤަބޫލެއް ނުކުރެވޭހުއްޓެވެ. އަދި (ޣަރްޣަރާ) މަރުގެ ނޭވާގެ އަޑު ކަރުތެރެއިން ނުކުންނަހިނދު ތަވްބާވެސް ޤަބޫލެއް ނުކުރެއްވޭހުއްޓެވެ. މިއާޔަތާމެދު ނިކަން ވިސްނަވާށެވެ! "ﷲ ތަޢާލާގެ މައްޗަށް ތަވްބާ ޤަބޫލުކުރެއްވުން ވާކަން ކަށަވަރީ ނުއެނގިތިބެ ފާފަކޮށް ދެން އެއާއި ކައިވެގެންވާ ވަގުތެއްގައި ތައުބާވާ މީހުންނަށެވެ. ފަހެ އެމީހުންނަކީ ﷲ ތަޢާލާ އެބައިމީހުންނަށް ތައުބާލައްވާނޭ މީހުންނެވެ. އަދި ﷲއީ މޮޅަށް ދެނެވޮޑިގެންވާ ޙިކްމަތްވަންތަ އިލާހު ކަމުގައި ވިއެވެ. އަދި ނުބައި ޢަމަލުތައް ކޮށްފައިވަނިކޮށް އެބައިމީހުންކުރެ މީހެއްގެ ކައިރިއަށް މަރު އަތުވެއްޖެހިނދު ހަމަކަށަވަރުން ތިމަން މިހާރު ތައުބާވެއްޖައީމޭ ބުނާމީހުންނާއި އެބައިމީހުންނީ ކާފިރުންކަމުގައިވާޙާލު މަރުވާ މީހުންނަށް ތަވްބާ ލެއްވުމެއް ނެތެވެ. އެބައިމީހުންނީ ތިމަން ﷲ އެބައިމީހުންނަށްޓަކައި ވޭންދެނިވި ޢަޛާބު ތައްޔާރުކުރެއްވި މީހުންނެވެ." (އައްނިސާއު : 17-18)\nމަރުވުމުގެ ކުރީން ތަވްބާވެއްޖެ ކޮންމެ މީހަކީ ކައިރިވެގެންވާ ތަވްބާއަކުން ތަވްބާވެއްޖެ މީހެކެވެ. ނަމަވެސް ތަވްބާގެ ޝަރްޠަކީ އިހްލާޞްތެރިވުމާއި ތެދުވެރިވުމެވެ. އަދި ހިތާމައަކީ ބައެއް މީހުންނަށް މަރުގެ ޙާލަތުގައި ތަވްބާވުމުގެ ފުރުޞަތު ނުއޮންނަކަމެވެ. ވުމާއެކު އަޖަލު ހަމަވުމުގެ ކުރީން އަވަހަށް ތަވްބާވަމާ ހިންގަވާށެވެ! ޢަރަބި ޅެންވެރިއަކު ވިދާޅުވިއެވެ. "ތިބާގެ ނަފްސަށްޓަކައި އެދެވިގެންވާ ތަވްބާއެއް ތިބާ ވާހުށިކަމެވެ. މަރުވުމުގެ ކުރީންނެވެ. އަދި ދޫތައް ބަންދުވުމުގެ ކުރީންވެސް މެއެވެ."\nހެޔޮލަފާ ބޭކަލުން އެބޭކަލުންގެ އަމިއްލަ ނަފްސުތަކަށް މަރުގެ ނަސޭޙަތް ލިބިގަނެއެވެ. އަދި މީސްތަކުންނަށް އެކަމަށް ނަސޭޙަތް ދެއްވާމެއެވެ. ޢަލީ ބިން އަބީ ޠާލިބް ވިދާޅުވެފައިވަނީ މިފަދައިންނެވެ. "ދުނިޔެ ފުރަގަހަށް ދަތުރުކޮށްފިއެވެ. އަދި އާޚިރަތް ކުރިޔަށް ދަތުރުކޮށްފިއެވެ. އަދި އެއިން ކޮންމެތަނަކަށްވެސް ދަރީންތަކެއްވެއެވެ. ފަހެ، ތިޔަބައިމީހުން އާޚިރަތުގެ ދަރީންކަމުގައިވާށެވެ! އަދި ދުނިޔޭގެ ދަރީން ކަމުގައި ނުވާށެވެ! އެހެނީ މިއަދުއޮތީ ޢަމަލުކުރުމެވެ. އަދި ޙިސާބު ބެއްލެވުމެއްނެތެވެ. ނަމަވެސް މާދަމާ އޮތީ ޙިސާބުބެއްލެވުމެވެ. އަދި ޢަމަލުކުރުމެއްނެތެވެ."\nއަދި އިބްނުޢުމަރު ވިދާޅުވާކަމުގައިވިއެވެ. "ހަވީރުވަންދެން ތިބާ ދުނިޔޭގައި ހުރެއްޖެނަމަ، ފަހެ ހެނދުނު ވަންދެން ދުނިޔޭގައި ހުރެވިދާނެކަމަށް (ބަލައި) އިންތިޒާރު ނުކުރާށެވެ! އަދި ތިބާ ބަލިވެދާނެކަމަށްޓަކައި ތިބާގެ ޞިއްޙަތުގެ ވަގުތު ހެޔޮގޮތުގައި ހިފާށެވެ! އަދި ތިބާ މަރުވެދާނެކަމަށްޓަކައި ތިބާގެ ޙަޔާތުގެ ވަގުތު ހެޔޮގޮތުގައި ހިފާށެވެ!"\nލޮބުވެތި އަޚުންނާއި އުޚްތުންނޭވެ! އަހުރެންގެ ނަޞީޙަތަކީވެސް އެއީއެވެ. އޭގައި ހިފަހައްޓާށެވެ! އަދި ސަލާމަތްކަން ހޯއްދަވާށެވެ! އަޅަމެންގެ ރައްބެވެ! އަޅަމެންނަށް ހެޔޮ ވިސްނުން ދެއްވައި، އަޅަމެންގެ ނިމުން ހެޔޮކޮށްދެއްވާށިއެވެ. އަދި ޚުދުމުޚްތާރު އަނިޔާވެރީންގެ ކިބައިން އަޅަމެން ސަލާމަތް ކުރައްވައި، މަރުވުމުގެ ފިތުނަވެރިކަމާއި އަޅަމެން ދުރުހެލިކުރައްވައިފާނދޭވެ! އަދި ދެދުނިޔޭގެ ބާއްޖަވެރިކަން ލިބޭ ބަޔަކުކަމުގައިވެސް އަޅަމެން ލައްވާށިއެވެ.


"ސްޓިމިއުލަސް ޕެކޭޖް" އަދި "ރިލީފް ފަންޑް" ގެ މާނައަކީ ކޮބާ؟ | Mendhuru Online\n”ސްޓިމިއުލަސް ޕެކޭޖް“ އަދި ”ރިލީފް ފަންޑް“ ގެ މާނައަކީ ކޮބާ؟\n13 އޭޕްރިލް 2020\nމިދިޔަ މާރޗްމަހު ކޮރޯނާ ވައިރަސްއާއި ގުޅިގެންއައި އިގްތިސާދީ ދަތިތަކުން އަރައިގަންނަން ”ސްޓިމިއުލަސް ޕެކޭޖްއެއް“ ތައާރަފް ކުރައްވާނެ ވާހަކަ އިއުލާން ކޮށްދެއްވީ ލައިވް ޕްރެސް ކޮންފަރެންސްއެއްގައި ރައީސުލްޖުމްހުރިއްޔާ އިބްރާހިމް މުހައްމަދު ސޯލިހްއެވެ. އޭރު ދުނިޔޭގެ ގިނަ ގައުމުތަކުންވަނީ ސްޓިމިއުލަސް ޕެކޭޖްތައް ތައާރަފްކޮށް އަމަލީގޮތުން ތަންފީޒުކުރަން ފަށާފައެވެ.\n”ސްޓިމިއުލަސް ޕެކެޖް“ އަކީ އިގްތިސާދު ވަޅުޖެހެމުން ދާވަގުތުގައި އިގްތިސާދަށް އާ ދިރުމެއް ގެނައުމަށްޓަކާ ސަރުކާރުން އެކުލަވާލާ އަދި ތަންފީޒު ކުރާ ސިޔާސަތުތަކައް ޖުމްލަ ގޮތެއްގައި ކިޔާނަމެކެވެ. އެގޮތުން އާއްމު ރައްޔިތުންނާއި ވިޔަފާރިތަކަށް މިވަގުތު ޓެކްސް ގެ ގޮތުގައި ދައުލަތަށް ދައްކަން ޖެހޭ ފައިސާ އާއި ދައުލަތަށް ދައްކަން ޖެހޭ ކުލި އަދި ފީތައް ފަސް ކޮށްދިނުމާއި މާފް ކޮށްދިނުމާ އަދި ފައިސާގެ ހިލޭއެހީ ތަކާއި ލުއި ލޯނުގެ ގޮތުގައި (0އަދި3ޕަސަންޓް އާއި ދޭތެރޭގައި އިންޓަރަސްޓް ރޭޓް ގައި ދެވޭ ލޯނު) އިތުރު އެހީތަކެކެވެ. މިލުއިތައް ދެނީ އިގްތިސާދުގައި ވަޒީފާތައް ގެއްލުނަ ނުދީ ހިފެހެއްޓުމަށާއި ފައިސާ އިގްތިސާދުގައި ދައުރުން ހުއްޓުނަނުދިނުމަށެވެ.\nމިސާލަކަށް މިފަހުން އެމެރިކާގަ2ޓްރިލިއަން (000 ، 000 ، 000 ، 000 ،2) ޑޮލަރުގެ ”ސްޓިމިއުލަސް ޕެކެޖް“ އެށް ވަނީ ތައާރަފް ކޮށްފައެވެ. މިއީ ދުނިޔޭގެ ތާރީޙްގައިވެސް ތައާރަފް ކުރެވުނު އެންމެ ބޮޑު ”ސްޓިމިއުލަސް ޕެކެޖް“ އެވެ.\nރާއްޖޭގައި ތައާރަފް ކުރަން އިއުލާން ކުރެވުނު 2.5 ބިލިއަން ރުފިޔާގެ ސްޓިމިއުލަސް ޕެކޭޖް؟\nމިޕެކޭޖްގެ އެންމެ ބޮޑު ކެޓެގަރީގައި ހިމެނޭ 7.71 މިލިއަން ރުފިޔާ (5 ލައްކަ ޑޮލަރު) ގެ ލޯން ދެނީ ރިސޯރޓް ތަކަށް އެކަންޔެވެ.\nދެން ހިމެނެނީ 10 މިލިއަން ރުފިޔާ އަށް ވުރެ ގިނައިން އަހަރަކު ލިބޭ ރިސޯރޓްތައް ނޫން ވިޔަފާރިތަކަށްދޭ 1 މިލިއަން ރުފިޔާ ގެ ލޯނެވެ.\nދެން ހިމެނެނީ 10 މިލިއަން ރުފިޔާ އަށް ވުރެ ގިނައިން އަހަރަކު ނުލިބޭ ކުދި ވިޔަފާރިތަކަށް ދޭ 1 މިލިއަން ރުފިޔާ އަށް ވުރެ ދަށް ލޯނެވެ.\nދެން ހިމެނެނީ އަމިއްލަ މަސައްކަތް ކުރާ ފަރާތްތަކަށް ދޭ 18 ހާސް ރުފިޔާގެ ލޯނެވެ.\nމިލޯން ތަކުގެ އިންޓްރެސްޓް އަކީ6ޕަސަންޓްއެވެ.3އަހަރު ތެރޭ އަނބުރާ ދައްކަންޖެހެއެވެ. އަދި މިލޯންތައް ދެނީ ވޯރކިންގް ކެޕިޓަލް (ކުންފުނިގެ މުސާރަ ދިނުމާ އެހެނިހެން ހަރަދުތައް) އެއްގެ ގޮތުގައެވެ.\nއަދި މިލޯންދިނުމުގައި ދިވެހި ކުންފުނިތަކާއި ދިވެހި މުވައްޒަފުން ގެންގުޅުމާއި ކޮވިޑް- 19 އާއި ގުޅިގެން އެއްވެސް މުވައްޒަފެއް ވަޒީފާއިން ވަކިކޮށްފައި ވޭތޯ އަދި ގަދަކަމުން ނޯޕޭ ނަގުވާފައި ވޭތޯ ބެލޭނެއެވެ.\nދެން ހިމެނެނީ މިހާރު ނަގާފައިވާ ލޯންތައް ބޭންކްތަކުން ފަސްކޮށްދިނުމާއި އޭޕްރިލް އަދި މޭ މަހުގެ ކަރަންޓް ބިލުން 40 ޕަސަންޓް އަދި ފެންބިލުން 30 ޕަސަންޓް ސަބްސިޑައިސް (ސަރުކާރުގެ ޙަރަދުގައި) ކޮށްދޭބައެވެ.\nސްޓިމިއުލަސް ޕެކެޖް“ ގެނަން ”ރިލީފް ފަންޑް“ އަށް ބަދަލު ކުރުން؟\nރައީސް ސޯލިހުވެސް އަދި ފިނޭންސް މިނިސްޓަރާއި އެތައް ދައުލަތުގެ އިދާރާތަކުން މިޕެކޭޖް ”ސްޓިމިއުލަސް ޕެކެޖް“ އެއްގޮތުގައި ތައާރަފް ކޮށްދެއްވާ އެނަމުގައި މުޅި ޕެކޭޖް އަށް ނަންދެއްވި ނަމަވެސް ތަންފީޒު ކުރުމާ ހިސާބަށް އައިރު ކޮވިޑް-19 އާއި ގުޅިގެންތައާރަފް ކުރާ ”ރިލީފް ފަނޑް“ އަކަށް ކުރިންކީ ”ސްޓިމިއުލަސް ޕެކެޖް“ ބަދަލުވެއްޖެއެވެ. ބަދަލުވީ ކިޔާ ނަން އެކަންޔެވެ.\n”ރިލީފް ފަނޑް“ އަކީ ބޮޑު ކާރިސާއެއް ދިމާވެގެން އޭގެ އަސަރު އެންމެ ބޮޑަށް ކޮށްފައިވާ މީހުނަށް އެހީވުމުގެ ގޮތުން ހަދާ ފަންޑައްކިޔާ ނަމެކެވެ. މިގޮތައް ނަންބަދަލު ކުރުމުގެ ފަހަތުގައިވަނީ ދެކަމެއްކަމަށް ވެދާނެއެވެ. އެއީ ސަރުކާރުން ބުނި ”ސްޓިމިއުލަސް ޕެކެޖް“ އަކީ ހަގީގަތުގައި ”ސްޓިމިއުލަސް ޕެކެޖް“ އަކަށް ނުފެތޭ އަދި ރާއްޖޭގެ ކްރެޑިޓް ރޭޓިންގް ހަދާފައިވާ ބައިނަލްއަގުވާމީ ރޭޓިންގް އެޖެންސީ “ މޫޑީސް “ ފަރާތުންވެސް ވަނީ އެންމެފަހުން ނެރުނު ރާއްޖޭގެ މާލީ ހާލަތު އަންގައިދޭ ރިޕޯރޓްގައިވެސް ރާއްޖެ ސަރުކާރުން ”ސްޓިމިއުލަސް ޕެކެޖް“ ގެ ނަމުގައި ނެރޭ ޕެކެޖުން ދިވެހި އިގްތިސާދަކައް ހެޔޮބަދަލެއް ނާންނާނެ ކަމަށް ބުނެފައެވެ. ދެވަނަ ސަބަބަކީ ދިވެހިރާއްޖޭގައި ނޫނީ ކޮރޯނާ ވައިރަސްގެ ސަބަބުން މާލީގޮތުން އަސަރުކޮށްފައިވާ މީހުނަށް އެހީވުމަށް ”ރިލީފް ފަންޑެއް“ ނުހުޅުވާ ގައުމެއް މިސަރަހައްދަކުވެސް ނެތެވެ. ލަންކާ އަދި އިންޑިއާ އިން ވެސް ”ރިލީފް ފަންޑް“ ހުޅުވައިގެން އެތާންގެ ވެރިން ދަނީ އެފަންޑަށް ފައިސާ ދިނުމަށްއެދި އާދޭސް ދަންނަވާ އެތައް މިލިއަން ޑޮލަރެއްވަނީ ހަދިޔާ ކޮށް އެހީ ދޭންފަށާ ހިންގާތާ މިހާރު އެތައްދުވަހެއްވެއްޖެއެވެ. އެހެންވެ އެންމެ ފަހުން ރާއްޖެ ސަރުކާރުން ވެސް ”ސްޓިމިއުލަސް ޕެކެޖް“ގެ ނަމުގައި މިހޭވުނު ހަޑި ރަންގަޅު ކޮށްލުމަށް އަދި ހިލޭއެހީ ހޯދުމަށް އަދި ކިރިޔާ ރިލީފް ފަންޑްއެއް ހުޅުވާލީއެވެ. އިކޮނޮމިކް މިނިސްޓަރު ފައްޔާޒް ވިދާޅުވަނީ އަދި ސްޓިމިއުލަސް ޕެކޭޖެއް ހަދަނީ ކަމަށާ މިހާރު މިހެދީ ”ރިލީފް“ ފަންޑެއް ކަމަށާއި އެފަންޑުން މިދިއްކޮށްލެވެނީ ކިރިޔާ ނޭވާ ލެވޭ ވަރުގެ ކުޑަ އެހީއެއް ކަމަށެވެ.\nރާއްޖޭގައި މިހަދައިގެން އުޅޭ ސްޓިމިއުލަސް ޕެކެޖް ނުވަތަ ރިލީފް ފަންޑްއިން އިގްތިސާދައް ކުރާނެ އަސަރު؟\nއާދެ ކޮންމެ ނަމެއްކިޔަސް މީގެ ބޮޑުބައި އަމާޒްވެފައި އޮތީ ބޮޑެތި ވިޔަފާރިތަކެއް ކަމައްވާ ރިސޯރޓް ތަކެވެ. ނަމަވެސް5ލައްކަ ޑޮލަރަކީ ރިސޯރޓެއްގެ ވޯރކިންގް ކެޕިޓަލަށް ބަލާއިރު ކުޑައެއްޗެކެވެ. އަދި ހާއްސަކޮށް އޮންއެރައިވަލް ޓުއަރިސްޓް ވިސާ ނުދޭން ސަރުކާރުން ނިންމާފަވާ ދަނޑިވަޅެއްގައި6ޕަސަންޓް އިންޓްރަސްޓް ރޭޓްގައި ލޯންދީފައި މުވައްޒަފުންނައް މުސާރަދޭށޭ ބުންޔަސް އެކަން ކުރާނީ ވަރަށް މަދު ބަޔެކެވެ. ލޯން ނެގިޔަސް އޭގެން މުސާރަ ދޭނެބާއެވެ؟ މީހުން ލޯނު ނަގަނީ އެލޯނު އަނބުރާ ދައްކަން ޖެހޭ އިންޓަރެސްޓް ރޭޓް އަށް ވުރެ ބޮޑުފައިދާއެއް ނުވަތަ ވިކުރާއެއް ހޯދޭނެ ކަންކަމަށެވެ.\nމިސާލަކަށް5ލައްކަ ޑޮލަރުގެ ލޯނުގެ އިންޓަރެސްޓް އަކީ6ޕަސަންޓްކަމަށް ވާނަމަ3އަހަރު ތެރޭ އަނބުރާ ދައްކާއިރު ޖުމްލަ 423 ،895 ޑޮލަރު ދައްކަންޖެހޭނެއެވެ. އެހެންކަމުން އިންޓަރަސް އައްއެކަނި 423 ،395 ޑޮލަރު އެވަނީ އިތުރުވެފައެވެ. އެހެންވެ ލޯނު ނަގަނީ އެލޯނުގެ އިންޓަރަސްޓް ޕަސަންޓޭޖައް ވުރެ ބޮޑު އިންސައްތައެއްގެ ރިޓާނެއް ލިބޭ ކަމަކަށެވެ. އެހެން ނޫނީ އެ ލޯނު އަނބުރާ ދައްކަން ޖެހޭނީ އަތުގައި ރައްކާކޮށްފައި ހުރި ފައިސާ އަކުންނެވެ. ނުވަތަ ނުދެއްކިއިޖިއްޔާ ނުދައްކާ ކޮންމެ ދުވަހަކަށްވެސް އިންޓަރެސްޓް އަރާ ރަހުނުގެ ގޮތުގައި ބޭއްވިއެއްޗެއްވިއްޔާ އެލޯން ދިންފަރާތަކައް ނަގާ ލޯނުނެގިމީހާ ބަނގުރޫޓުވާނެއެވެ.\nއަދި މިއީ ރިލީފް ޕެކެޖެއްގޮތުގައި ލޭބަލްކޮށް6ޕަސަންޓްގައި ލޯން ދިނުމަކީ ހަމަޖެހޭ ގޮތެއްނޫނެވެ. ރާއްޖޭގައި ލުއިލޯނު ނުވަތަ އިނގެރޭސިން ކިޔާނަމަ ”ސޮފްޓް“ ލޯނުގެ ނަމުގައި ރައްޔިތުންނައް 18 ޕަސަންޓުގެ ބޮޑުސިންގާ އިންޓްރަސްޓް ރޭޓްގައި ލޯން ދޭ އެހެން ގައުމީ ބޭންކެއް ބިއެމްއެލް ނޫނީ ދުނިޔޭގަވެސް ނުހުންނާނެއެވެ.6ޕަސަންޓްގެ އިންޓަރެސްޓް ރޭޓް އަކީ ބޮޑު އަދަދެކެވެ. އެއީ ރިލީފްއެއް ނޫނެވެ ބޮޑު ބުރައެކެވެ.\nމީގެން އިގްތިސާދަށް ކުރާނެ މާބޮޑުއަސަރެއް ނޯންނާނެއެވެ. މިއީ މާބޮޑައް އިގްތިސާދުގައި ހިމެނޭ ފަރާތްތަކާ މަޝްވަރާ ކޮށްގެން ކުރިކަމަކަށް ނުބެލެވެއެވެ. އިންކަމްޓެކްސް ނަގަންފެށީއެވެ. ރިސޯޓްތަކުގެ ކުލިވެސް އަދި ފަސްކޮށެއްނުދެއެވެ. ހުރިހާ ޓެކްސްތަކާ ފީތައް ދަނީ ނެގެމުންނެވެ. ރައްޔިތުނަށް އެންމެ ބޮޑުވެފައިވާ މާލެ ސަރަހައްދުގެ ކުލީގެ ކަންތަކަށްވެސް އެއްވެސް ފިޔަވަޅެއް ނާޅައެވެ. ވަޒީފާތަކުން މީހުން ދަނީ ކަނޑަމުންނެވެ.\nއެކިވެރިން އެކި ގޮތައް ވާހަކަ ދައްކާއިރު އަދިވެސް އިގްތިސާދު މެނޭޖް ކުރަން ރަނގަޅު ޕްލޭންއެއް ހެދިފައި ނުވާއިރު މުޅިންވެސް ދައްކަނީ ނުކުރެވޭނެ ކަންތަކުގެ ވާހަކައެވެ. މިސާލަކަށް ޕީއެސްއައިޕީ ހުރިހާ ޕްރޮޖެކްޓްތަކެއް ބަޖެޓްގައި ހިމެނިފައިވާ ގޮތަށް ހިންގާނެ ކަމަށާއި ދައުލަތުގެ މުވައްޒިފުންގެ މުސާރަ ކުޑަ ނުކުރާނެ ވާހަކައެވެ. ބަޖެޓްކޮށްފައިވާ އާމްދަނީ މިއަހަރު ދެން ނުލިބޭނެކަން އެނގޭ އިރުވެސް ރައްޔިތުންނައް ހަގީގަތް ކިޔާދޭކަށް ނޫޅެއެވެ. މިއަންނަ ދަތިދުވަސްތަކަށް ހޭލުންތެރިކުރާކަށް ނޫޅެއެވެ.\nޓެގް: މެންދުރު އޮންލައިން


Huawei 2018 gai 200 million phone vikkaifi | Mihaaru\nވާވޭ ވަނީ 2017 ގައި ވިއްކި ފޯނަށް ވުރެ 2018 ގައި ވިއްކި ފޯނުގެ އަދަދު އިތުރުކޮށްފައި\n25 ޑިސެމްބަރ 2018 - 08:074comments\nދުނިޔޭގެ ގަދަބާރުތަކުން ވާވޭއާ ދެކޮޅަށް ކުޅެކުޅެ ތިއްބައި، 200 މިލިއަން ސްމާޓްފޯން ވިއްކައި، ފާއިތުވި އަހަރު ހެދި އަމިއްލަ ރެކޯޑް މުގުރާލައިފި އެވެ. ވާވޭ ވަނީ 153 މިލިއަން ފޯނު 2017 ގައި ވިއްކާފަ އެވެ. ސްމާޓްފޯން މާކެޓްގައި އެޕަލް ދެވަނާގައި އޮއްވައި، ވާވޭ ކުރި އަރައި ވަނީ އެޕަލް ވައްޓާލާފަ އެވެ. އެހެންކަމުން، މުޅި ދުނިޔެ އަށް އެންމެ ގިނައިން ސްމާޓްފޯނު ނެރެ، ވިއްކުމުގައި ދެވަނަ ކުންފުންޏަކީ މިހާރު ވާވޭ އެވެ.\nވާވޭ މިހާރު މިސްރާބުޖަހާފައި ވަނީ ސައުތު ކޮރެޔާއާ ދިމާއަށެވެ. އެއީ ސެމްސަންގްއާ ވާދަކޮށް، ވައްޓާލުމަށެވެ. ވާވޭ މަސައްކަތްކުރަނީ 2019 ނިމުމުގެ ކުރިން އަމާޒަށް ވާސިލުވުމަށެވެ.\nވާވޭ ފޯނުތަކުގެ ތެރެއިން އެންމެ ގިނައިން ވިކުނު ފޯނުތަކަށް ބަލާއިރު، "ޕީ20" އަދި "މޭޓް 20" ހިމެނެ އެވެ. ތަފާސްހިސާބުތަކުން ދައްކާ ގޮތުގައި "ޕީ20"ގެ 16 މިލިއަން ފޯނު، މި އަހަރުގެ މި ހިސާބަށް، ވަނީ ވިކިފަ އެވެ. މޭޓް20ގެ ފަސް މިލިއަން ފޯނު ވިކުނު ކަމަށް ވެސް ރެކޯޑުތަކުން އެނގެ އެވެ.\nހިނގަމުން މި ދަނީ ވާވޭ އަށް ވިޔަފާރި ރަނގަޅު އަހަރެކެވެ. ޚާއްސަކޮށް ވާވޭ ސްމާޓްފޯނުތަކަށެވެ. ތަފާތު ފޯނުތައް، އެކި މަރުކާތަކަށް ޚާއްސަކޮށް ވާވޭ އުފައްދާއިރު، ކުންފުންޏަށް އެންމެ ބޮޑު އާމްދަނީއެއް ހޯދައިދީފައި ވަނީ "ނޯވާ" ސީރީޒްގެ ފޯނުތަކެވެ. ނޯވާ ސީރީޒްގެ 65 މިލިއަން ފޯނު ވިކިފައިވާ ކަމަށް ހިސާބުތަކުން އެނގެ އެވެ.\nވާވޭ އަކީ ޗައިނާ ކުންފުންޏަކަށް ވާތީ، ބާރުގަދަ ގައުމުތަކުން ދުރުހެލިވި ނަމަވެސް، ސްމާޓްފޯން މާކެޓްގައި މޮޅަށް ކުޅެ ވަނީ ދެވަނަ މަގާމު ދަމަހައްޓާފަ އެވެ. ބެލެވޭ ގޮތުގައި، އަދި މި އަހަރަށް ވުރެ ވެސް، 2018 ގައި ވާދަވެރިކަން ބޮޑުވާނެ އެވެ.\nއިތުރު ލިޔުންތައް އެޕަލް ޗައިނާ ވާވޭ މޮބައިލް ފޯން ސްމާޓް ފޯން


SunOnline: Italy ge ethan mithaa Raajje ishthihaaru kuranee\nއިޓަލީގެ އެތަން މިތާ ރާއްޖެ އިޝްތިހާރު ކުރަނީ\nއައިޝަތު ފަރީޙާ 10 Oct 2019, 15:59\nރާއްޖެ އިޝްތިހާރު ކުރުމަށް އެމްއެމްޕީއާރުސީ އިން އިޓަލީ ގައި ކުރިއަށްގެންދާ ހަރަކާތުގެ ތެރެއިން -- ފޮޓޯ: އެމްއެމްޕީއާރުސީ\nރާއްޖޭގެ ފަތުރުވެރިކަން އިޝްތިހާރު ކުރުމަށް އެމްއެމްޕީއާރުސީ އިން އިޓަލީވިލާތުގައި ހަރަކާތްތަކެއް ފަށައިފި އެވެ.\nރާއްޖޭގެ ފަތުރުވެރިކަން އިޝްތިހާރު ކުރުމަށް އިޓަލީގެ ތިމިނީގައި އޮންނަ "ޓީޓީޖީ ޓްރެވަލް އެކްސްޕީރިއަންސް" ފެއާގައި ބައިވެރިވުމުގެ އިތުރުން ރޯޑް ޝޯ އެއްވެސް ކުރިއަށްގެންދަން ނިންމާފައިވާކަމަށް އެމްއެމްޕީއާރުސީ އިން ބުންޏެވެ.\nޓީޓީޖީ ޓްރެވަލް އެކްސްޕީރިއަންސް ފެއާ އަކީ އިޓަލީގެ ޓޫރިޒަމް ދާއިރާގައި ބާއްވާ އެންމެ ބޮޑު ފެއާއެވެ. މިމަހުގެ 9-11 އަށް ކުރިއަށްގެންދާ އެ ފެއާގައި ރާއްޖޭގެ ފަތުރުވެރިކަމުގެ ދާއިރާގައި ހަރަކާތްތެރިވާ 25 ކުންފުނިން ބައިވެރިވެ އެވެ.\nމި ފެއާގައި ބައިވެރިވުމުގެ މަގުސަދަކީ އިޓަލީގައި ރާއްޖެ އިޝްތިހާރުކޮށް، މަގުބޫލުކަން އިތުރުކުރުމެވެ. ޓީޓީޖީ ފެއާގައި 90 ގައުމަކުން 2131 އެގްޒިބިޓަރުން ބައިވެރިވެ އެވެ.\nމި ފެއާގައި ރާއްޖެ އިޝްތިހާރުކުރުމަށް ހަ އަކަމީޓަރުގެ ސަރަހައްދެއް ބޭނުންކުރާއިރު ރާއްޖޭގެ ހިތްގައިމު މަންޒަރުތައް ދައްކާލަން ބަހައްޓާފައި ހުންނާނެ އެވެ.\nރާއްޖޭގެ ސްޓޭންޑުގައި ބަހައްޓާފައިވާ އިންސްޓަގްރާމް ފްރޭމާއެކު ފޮޓޯއެއް ނަގާލައި، #ވިޒިޓްމޯލްޑިވްސް ހޭޝްޓެގާއެކު ސޯޝަލް މީޑިއާ އަށް ޕޯސްޓްކޮށްލާ ފަރާތްތަކުގެ ތެރެއިން އެންމެ ގިނަ ކޮމެންޓު ލިބޭ ފޮޓޯއަކަށް ފުރަވެރި ރިސޯޓުންދޭ ޗުއްޓީ ދަތުރެއް ލިބޭނެ އެވެ.\nމި ސްޓޭންޑުން ރާއްޖޭގައި ހަދާ ލުއިކާނާގެ ބާވަތްތައް ރަހަ ބަލާލަން ލިބޭނެ އެވެ.\nފެއާގައި ބައިވެރިވުމުގެ އިތުރުން "ޖާނީ ޓު ދަ ސަނީ ސައިޑް" ގެ ނަމުގައި އެމްއެމްޕީއާރުސީ އިން ކުރިއަށްގެންދާ ރޯޑް ޝޯތަކުގެ ސިލްސިލާ ރޯޑްޝޯ އެއް އިޓަލީގެ މިލާން އަދި ރޯމް ގައި ބާއްވާނެ އެވެ. އޮކްޓޯބަރު 14 އަދި 15 ގައި ބާއްވާ މި ރޯޑް ޝޯތަކުގައި ރާއްޖޭގެ ފަތުރުވެރިކަމުގެ ދާއިރާގައި ހަރަކާތްތެރިވާ ނުވަ ކުންފުންޏަކުން ބައިވެރިވެ އެވެ.\nއިޓަލީ އަކީ ރާއްޖޭގެ ފަތުރުވެރިކަމުގެ މުހިއްމު މާކެޓެކެވެ. ރާއްޖެއަށް އެންމެ ފުރަތަމަ ފަތުރުވެރިން ޒިޔާރަތްކުރީ ވެސް އިޓަލީ އިންނެވެ. މިއަހަރުގެ އޮގަސްޓުމަހުގެ ނިޔަލަށް އެގައުމުން ރާއްޖެ އައި ފަތުރުވެރިންގެ އަދަދު 92،162 އަށް އަރަ އެވެ. މިއީ މިދިޔަ އަހަރާ އަޅާބަލާއިރު 32.1 ޕަސެބްޓުގެ އިތުރުވުމެކެވެ.\nއޮޕެކް ފަންޑުގެ އެހީގައި ޓޫރިޒަމް ސިނާއަތަށް ލޯނު\nކުޑަވިލިނގިލީގައި ތަރައްގީކުރި ރިސޯޓު ހުޅުވައިފި\nޓޫރިޒަމް ރަންޔޫބީލް ހަރަކާތްތައް ރާވަން ކޮމިޓީއެއް


Mivaguthu naajaaizu faidhaa nagan ehves bayakah furusathea nudheynan: MP shinaan\nމިވަގުތު ނާޖާއިޒު ފައިދާ ނަގަން އެއްވެސް ބަޔަކަށް ފުރުސަތެއް ނުދޭނަން: އެމްޕީ ޝިނާން\nއެމްޕީ ޝިނާން މަޖިލީހުގެ ޖަލްސާއެއްގައި: މި ސަރުކާރު އޮތީ ބަދަހިކަން މަތީގައި ކަމަށް ވިދާޅުވި. -- ފޮޓޯ: މަޖިލިސް\nރައީސްއަށް ދިން ހަމަލާގެ ތަހުގީގެއް ކުރިއަށްދަނިކޮށް އެކަމަށް ފުރުސަތު ނުދީ ވަގުތުގެ ނާޖާއިޒު ފައިދާ ނެގުމަށް އެއްވެސް ފަރާތަކަށް މި ސަރުކާރުން ފުރުސަތު ނުދޭނެ ކަމަށް މައްޗަންގޯޅީ އުތުރު ދާއިރާގެ މެންބަރު އަބްދުﷲ ޝިނާން މިރޭ ވިދާޅުވެއްޖެ އެވެ.\nރައީސްއަށް ދިން ހަމަލާއަކީ މުޅި އުންމަތަށް ދިން ހަމަލާއެއްކަން ސިފަކުރައްވަމުން މިރޭ ދިޓީވީގެ ހަބަރުތެރެއިން ޕްރޮގްރާމްގައި ވާހަކަދައްކަވަމުން ޝިނާން ވިދާޅުވީ ކޮންމެ ގައުމެއްގައި ވެސް އެ ގައުމެއްގެ ވެރިއަކު އަވަހާރަކޮށްލަން އުޅުމަކީ ކުޑަ ކަމެއް ނޫން ކަމަށެވެ. އަދި ރާއްޖޭގައި ވެސް އެ ހާލަތު ބަދަލު ނުވާ އިރު، އެ ހަމަލާގެ ހަގީގަތް ހޯދަން ޖެހޭ ކަމަށް ޝިނާން ވިދާޅުވި އެވެ. އޭނާ ވިދާޅުވި ގޮތުގައި އެ ހާދިސާގެ ހަގީގަތް ނުހޯދައި އަޑީގައި ތިބި ފަރާތްތަކަށް އަދަބު ނުދެވިއްޖެ ނަމަ ރައްޔިތުންނަށް ރައްކާތެރިކަމެއް ނެތެވެ.\nޝިނާން ވިދާޅުވި ގޮތުގައި އެ ހާދިސާގެ ތަހުގީގަށް ދޭން ޖެހޭ ފުރިހަމަ އެއްބާރުލުން މަޖިލީހުގެ ތެރެއިން ލިބޭނެ އެވެ. އަދި ޕީޕީއެމް އާއި އެމްޑީއޭ އަދި ޖުމްހޫރީ ޕާޓީގެ މެންބަރުން ވެސް ތިބީ ރައީސް ޔާމީންގެ ފަހަތުގައި ކަމަށާއި މި ހާލަތުގެ ނާޖާއިޒު ފައިދާ ނެގުމަށް އެއްވެސް ފުރުސަތެއް ނުދޭނެ ކަމަށް ޝިނާން ވިދާޅުވި އެވެ. އޭނާ ވިދާޅުވި ގޮތުގައި ވަކި މީހަކު ދޫކޮށްލުމަށް ޓަކައި ހަމަ މިދަނޑިވަޅާ ދިމާކޮށް މަގުތަކަށް މީހުން އެއް ކުރިޔަސް އަދި ކިތަންމެ ވަރަށް ރޭވުންތައް ރޭވިއަސް އެ ކަންކަން ނާކާމިޔާބު ކުރުމަށް މަޖިލީހުން އަޅަން ޖެހޭ ފިޔަވަޅުތައް އަޅާނެ ކަމުގެ ޔަގީންކަން ޝިނާން ދެއްވި އެެވެ.\n"އިދިކޮޅު ފަރާތްތަކުން ވެސް އަޅުގަނޑު ދަންނަވާނީ މަގުތަކަށް މީހުން އެއްކޮށްގެން މިވަގުތުގެ ފައިދާ ނަންގަވަން ނޫޅުއްވާށޭ. އަޅުގަނޑުމެން މިކަމަކަަށް ފުރުސަތެއް ނުދޭނަމޭ. މަޖިލީހުން އަޅަން ޖެހޭ ފިޔަވަޅުތައް އަޅާނަމޭ. އެއީ ޔުނީފޯމް ބޮޑީތަކަށް އިތުރު ބާރު ދީގެންވެސް މިކަންކަން ހުއްޓުވާ ނަމޭ. އެބޭފުޅުން ގަބޫލު ކުރައްވަން ޖެހޭ ކިތަންމެ ވަރަށް ރޭވިޔަސް، މާ މޮޅަށް ކަންކަން ރާއްވަވާ ފަރާތެއް ވާކަން،" ޝިނާން ވިދާޅުވި އެވެ.\nއޭނާ ވިދާޅުވީ ހަމަލާދީގެން ޕީޕީއެމްގެ އިމާރާތުގައި ރެދުއަޅުވާލެވޭނެ ކަމަށް ގަބޫލު ކުރިޔަސް އެއީ ކުށްހީއެކެވެ. އޭގެ ބަދަލުގައި ޕީޕީއެމްގެ ފައުންޑޭޝަން އޮތީ ގުޑުމެއް އަރުވާނުލެވި ވަރުގަދަކަމާއި ބަދަހިކަން މަތީގައި ކަމަށް ޝިނާން ވިދާޅުވި އެވެ. މަޖިލީހުގެ މެންބަރުންނާއި މުޅި ކެބިނެޓް އަދި ޕާޓީގެ ދެން ތިއްބެވި ލީޑަރުން ވެސް ތިބީ ރައީސް ޔާމީންގެ ފަހަތުގައި ކަމަށް ޝިނާން ވިދާޅުވި އެވެ. އަދި ސަރުކާރުން ފަށާފައިވާ އިގްތިސާދީ މަސައްކަތްތަކަށް ހަމަލާގެ ސަބަބުން ހުއްޓުމެއް ނާންނަ ކަމަށް ޝިނާން ވިދާޅުވި އެވެ. އަދި މި ސަރުކާރަށް އެކަމުން ބުރުލެއް އަރުވާ ނުލެވޭނެ ކަމުގެ ޔަގީންކަން ވެސް ޝިނާން ދެއްވި އެވެ.\n"މުޅި ޕީޕީއެމް މަޖިލިސް އަދި ކެބިނެޓް މި އޮތީ ރައީސް ޔާމީންގެ ފަހަތުގައި. ނޫސްތަކަށް ބައްލަވައި ތަރައްގީގެ މަޝްރޫއުތައް އެ ދަނީ ކުރިއަށް. އެކަމަށް ހުއްޓުމެއް ނެތް. އަނެއްކާ ރައީސް ކަމަކަށް ގޮވާލައްވައިފި ނަމަ މަޖިލީހުން ދޭން ޖެހޭ އެހީތެރިކަން އަޅުގަނޑުމެން ދޭން މިތިބީ ތައްޔާރަށް. މީގެ ސަބަބުން މި ސަރުކާރަށް ލޮޅެއް ނާންނާނެ،" އޭޖީ އަނިލްއާ އެކު ވާހަކަ ދައްކަވަމުން ޝިނާން ވިދާޅުވި އެވެ.\nމަޖިލީހުން މި މައްސަލައިގައި ރިއެކްޓް ކުރީ ތަންކޮޅެއް ލަހުންކަމަށް ޕްރެޒެންޓަރު ސުވާލު ކުރެއްވުމުން ޝިނާން ވިދާޅުވީ މައްސަލައިގެ ހައްސާސީ ކަމުން މަޖިލިސް ވެސް މަޑުކުރީ ސަރުކާރުން މިކަމުގައި ތަހުގީގު ގެންދާ ހިސާބަކަށް ބަލަން ކަމަށެވެ. އަދި މަޖިލީހުން ކުރާ ކަމެއްގެ ސަބަބުން ސަރުކާރުން މިހާރު ގެންދާ ތަހުގީގާ ފުށުއެރުން ކަހަލަ ކަމެއް ކުރިމަތި ވެދާނެތީ މަޖިލީހުން އެކަމުގައި މަޑުން އޮތީ ކަމަށް ވެސް ޝިނާން ވިދާޅުވި އެވެ. އެހެން ނަމަވެސް ސަރުކާރުގެ ފެހި ސިގްނަލް ލިބުމުން މަޖިލީހުން އެކަމުގައި މިހާރު މަސައްކަތްތަކެއް ފަށާފައިވާ ކަމަށް ޝިނާން ވިދާޅުވި އެވެ. އަދި މަޖިލީހުގެ 241 ކޮމިޓީގެ މަސައްކަތްތަކުން ސަލާމަތް ތެރިކަން ކަށަވަރު ކުރުމަށް ގެންނަން ޖެހޭ ބަދަލުތައް ފަދަ ކަންކަން ދެނެގަނެވޭނެ ކަމަށް ޝިނާން ވިދާޅުވި އެވެ.\n"މި ހުރިހާ ގޮތަކުން އަޅުގަނޑުމެން ސަރުކާރަށް އެއްބާރުލުން ދިނުމުގައި ދެމި ތިބޭނަން. މިކަން އަޅުގަނޑުމެން ކުޑަކަމެއްގެ ގޮތުގައި ދުލެއް ނުކުރާނަން. ތަހުގީގާ ގުޅިގެން ރައީސް އެދިވަޑައިގަންނަވާ ކޮންމެ ކަމަކަށް އަޅުގަނޑުމެންގެ ޕީޖީ ގްރޫޕް އިޖާބަދޭނެ. މި ތަހުގީގުން އަޅުގަނޑު ދަންނަވާނީ ގިނަ ކަންކަމެއްގެ ހަގީގަތް ހާމަވާނެ،" ޝިނާން ވިދާޅުވި އެވެ.\nއޭނާ ވިދާޅުވި ގޮތުގައި އިންކްއަރީ ކޮމިޝަންގައި ތިއްބެވީ ވެސް މިފަދަ ތަހުގީގަކަށް އެންމެ ގާބިލް ބޭފުޅުންނެވެ. އަދި ރައީސްގެ އިރުޝާދާ އެކު ކާމިޔާބު ތަހުގީގެއް ކޮށް މިކަމުގެ ހަގީގަތް ހޯދޭނެ ކަމަށް ޝިނާން ގަބޫލު ކުރައްވަ އެވެ. އޭނާ ވިދާޅުވީ ހަމަލާތައް ދީގެން މީހަކު އަވަހާރަކޮށްލައިގެން ވެރިކަން ހޯދަން އުޅުމަކީ މާ ކުރީގެ ވަރަށް ނާތަހުޒީބު ގޮތެއް ކަމަށެވެ. އަދި ކަނޑިބަޑި އާއި ބަޑިބޭސް ބޭނުންކޮށްގެން ވެރިކަން ހޯދަން އުޅުމަކީ ޒަމާނީ ވެށްޓަކުން ފެނިގެން ނުވާނެ ކަމެއްކަން ފާހަގަ ކުރައްވަމުން ޝިނާން ވިދާޅުވީ ވެރިކަން ހޯދަން ޖެހޭނީ ރައްޔިތުންގެ ވޯޓު އެ މީހުންގެ އިތުބާރާއި ލޯބި ހޯދައިގެން ކަމަށެވެ. އެ ނޫން ގޮތަކަށް ވެރިކަން ގެންނަން ބަޔަކު މަސައްކަތް ކުރާ ނަމަ، ޑިމޮކްރަސީގެ މަފްހޫމް މުޅިން އޮޅޭނެ ކަމަށް ވެސް ޝިނާން ވިދާޅުވި އެވެ.\nނަޝީދުގެ ފައި ނޫން ހުރިހާ ތަނެއް ރަނގަޅުވެއްޖެ\nހޯދަން އިއުލާނު ކުރި ޝިނާން ރާއްޖެ އައިކަމުގެ އަޑުތައް ފެތުރިއްޖެ


vnews - Enme baru anhen meehaage barudhanun 242 kilo luivejje\nއެންމެ ބަރު އަންހެން މީހާގެ ބަރުދަނުން 242 ކިލޯ ލުއިވެއްޖެ\nއީމާން އަހުމަދުގެ ބަރުދަނުގައި މިހާރު ހުރީ 262 ކިލޯ -- ފޮޓޯ: ހިންދުސްތާން ޓައިމްސް\nދުނިޔޭގެ އެންމެ ބަރު އަންހެނާގެ ގޮތުގައި މަޝްހޫރުވި މިސްރުގެ އީމާން އަހުމަދުގެ ބަރުދަން ދެމަސް ދުވަހުގެ ފަރުވާއިން ވަރަށް ބޮޑުތަން ލުއިވެއްޖެ ކަމަށް އޭނާއަށް ފަރުވާ ދެމުންދާ އިންޑިއާގެ ހޮސްޕިޓަލުން ބުނެފި އެވެ.\nމިއަހަރުގެ ފެބުރުއަރީ މަހު އިންޑިއާގެ މުމްބާއީގެ ސައިފީ ހޮސްޕިޓަލުގައި ފަރުވާ ދޭން ފެށިއިރު އީމާންގެ ބަރުދަނުގައި 504 ކިލޯ ހުރި ނަމަވެސް ދެ މަސް ދުވަހުގެ ފަރުވާއިން ބަރުދަން މިހާރު ވަނީ 242 ކިލޯއަށް ލުއި ވެފަ އެވެ.\nމުމްބާއީއަށް ގެންދިއުމަށް ފަހު އެންމެ ފުރަތަމަ އީމާންއަށް ފަރުވާ ދެމުން ދިޔައީ ބަރުދަން ލުއިކުރުމަށް ހާއްސަ ޑައެޓެއް ދީގެންނެވެ. އެއަށްފަހު މާޗު މަހުގެ ހަތްވަނަ ދުވަހު ބަރުދަން ލުއިކުރުމަށް ކުރަން ޖެހޭ ފުރަތަމަ އޮޮޕަރޭޝަން ކުރި އެވެ. އެގޮތުން އޮޕަރޭޝަނަށް ފަހު އޭނާގެ މިހާރުގެ ބަރުދަނަކީ 262 ކިލޯ ކަމަށް އީމާނަށް ފަރުވާ ދިނުމުގައި އިސްކޮށް ހަރަކާތްތެރިވާ ސައިފީ ހޮސްޕިޓަލުގެ ޑޮކްޓަރު މުފައްޒަލު ލަކްޑަވާލާ ވިދާޅުވި އެވެ.\nއޭނާ ވިދާޅުވީ އޮޕަރޭޝަނާއި އަދި ޑައެޓުގެ ސަބަބުން ބަރުދަން ގާތްގަނޑަކަށް 50 އިންސައްތަ ލުއިކުރެވިފައިވާއިރު، މިކަމުގެ ސަބަބުން އީމާނުގެ ހަށިގަނޑުގެ ގުނަވަންތައް މަސައްކަތްކުރުމުގައި ކުރިއެރުންތަކެއް ވެސް ލިބިފައިވާ ކަމަށެވެ.\nއީމާންގެ ބަރުދަން މިހާ ބޮޑުތަން ކުއްލި ގޮތަކަށް ލުއިވުމުން ޑޮކްޓަރުން ތިބީ ހައިރާންވެފަ އެވެ. އެއީ އާންމު ގޮތެއްގައި މިހާ ބަރު މީހުންގެ ބަރުދަން ލުއިކުރުމަށް ކުރާ މަސައްކަތުން އެދެވޭ ނަތީޖާއެއް ނިކުންނަނީ ވަރަށް ލަހުން ކަމަށްވާތީ ކަމަށް ޑޮކްޓަރުންގެ ޓީމާއި ހަވާލާދީ ހިންދުސްތާން ޓައިމްސްގައި ބުނެފައިވެ އެވެ.


Vaithereygai ishthihaarukurun badhalukohlaane vaseelathea - TrendingRED\n5 މޭ 2017 - 14:04\nމަތިންދާ ބޯޓެއްގައި ހަރުކޮށްގެން ބެނަރ ދެމުން ހަނދާން ނައްތާލާށެވެ. އުޑުމަތީގައި (ވައިގެ ތެރޭގައި) އިސްތިހާރު ކުރުމަށް އައު ގޮތެއް މިހާރު އެބައޮތެވެ.\nޖަޕާނުގެ ކުންފުނިއެއް ކަމަށްވާ އެން.ޓީ.ޓީ ޑޮކޮމޯއިން ވަރަށް ފަހުން ނެރުނު އުފެއްދުމަކީ ދުނިޔޭގެ އެންމެ ފުރަތަމަ ވަށް ޑްރޯނު ޑިސްޕްލޭއެވެ. އޭތި މަތީގައި ވާއިރު ވަށް ސްކްރީނެއްހެން ފެނުނު ކަމުގައި ވީނަމަވެސް އެޔަކީ އަސްލު ޑޮރޯންއެކެވެ. މީހެއް އޭގައި ނީނދެ މަތީގައި ދުއްވާ އުޅަނދެކެވެ. އަދި އެތެރެ ވަނީ ބައިވަރު އެލް.އީ.ޑީ ކޮޅުތަކުން ފުރާލާފައެވެ. މި އެލް.އީ.ޑީ ތައް، ޑޮރޯނު މަތީގައި އުދުހެމުން ދާއިރު ހުއްޓުމެއް ނެތި އެނބުރެމުން ދެއެވެ. މިއެނބުރޭ އެނބުރުމުގެ ސަބަބުން ބަލާ މީހުންނަށް ފެންނަނީ އެއް ސްކްރީނެއްގެ ސިފައިގައެވެ.\nމި އުފެއްދުން ފުރަތަމަ ތައާރަފު ކުރެވިފައިވަނީ ޖަޕާނުގެ އިންޓަރނެޓު ސަގާފަތް ދައްކުވައިދޭ ފެސްޓިވަލް އެއްގައެވެ. ނަމަވެސް މި އުފެއްދުމެއް އަދި ބާޒާރަކަށް ނުނިކުމެއެވެ. ބާޒާރަށް ނުކުންނާނެ ކަމަށް ލަފާ ކުރެވެނީ މާރޗު 2019 ހިސާބުގައެވެ.\nމި މޮޅު އީޖާދުގެ ފަހަތުގައިވާ ކުންފުނިން ބުނާގޮތުގައި މި ވަސީލަތަކީ ކުޅިވަރު ހަރަކާތްތަކުގަ އާއި ކޮންސަރޓުތަކުގައި އިޝްތިހާރު ކުރަން ބޭނުން ކުރެވޭނެ ވަސީލަތެކެވެ. އަދި އެމީހުން ބަޔާން ކުރި ގޮތުގައި މި ވަސީލަތަކީ ވަރަށް ބުރަ މަސައްކަތުގެ ނަތީޖާއެވެ. މިފަދަ އެއްޗެއް ފަރުމާ ކުރަންވީ ވަރަށް އުނދަގޫ ކަމަކަށެވެ. ނަމަވެސް ނަތީޖާ ވަރަށް ފޮނިއެވެ. މި ވަސީލަތުގެ ބަރުދަން ލުއިވެފައި ސައިޒުން ކުޑަވުމުން މީތި ކޮންމެ ތަނެއްގައިވެސް ފަސޭހައިން ބޭނުން ކުރެވޭނެކަމަށް ޑޮކޮމޯ އިން ޔަގީންކަންދެއެވެ.


Hiyaa flat thah thalhaalumuge visnumeh gengulhunin: Minister Aslam - vNews.mv\nފޮޓޯ: ރައްޔިތުންގެ މަޖްލިސްގެ އިދާރާ\nހިޔާ ފްލެޓްތައް ތަޅާލުމުގެ ވިސްނުމެއް އެއް އިރެއްގައި ގެންގުޅުނިން: މިނިސްޓަރ އަސްލަމް\nއައިޝަތު އިބްރާހީމް Male' | 23 November 2021, 11:36\nހިޔާ ފްލެޓުތައް ތަޅާލުމުގެ ވިސްނުން އެއްއިރެއްގައި ގެންގުޅުއްވި ކަމަށް ޕްލޭނިން, ހައުސިން އެންޑް އިންފްރާސްޓްރަކްޗާ މިނިސްޓަރު މުހައްމަދު އަސްލަމް ވިދާޅުވެއްޖެއެވެ.\nމިނިސްޓަރ އަސްލަމް މިފަދައިން ވިދާޅުވީ މިއަދުގެ ޖަލްސާގައި ނައިފަރު ދާއިރާގެ މެމްބަރު އަހުމަދު ޝިޔާމް ކުރެއްވި ސުވާލަކަށް ޖަވާބުދެއްވަމުން ނެވެ.\nއަސްލަމް ވިދާޅުވީ މި ސަރުކާރު އައި އިރު، ހިޔާ ފްލެޓުތަކުގެ މަސައްކަތް ހުރީ ހުއްޓާ ނުލެވޭ ވަރަށް ކުރިއަށް ގޮސްފައި ކަމަށާއި އެތަން ތަޅާލުމަށް ވެސް އެއް އިރެއްގައި ވިސްނުން ގެންގުޅުއްވި ކަމަށެވެ.\n"ވިސްނިން ތަޅާލަން ވެސް، އަޅުގަނޑު އަމިއްލައަށް އެކަނި ނިންމާ ނިންމުމެއް ނަމަ ތަޅާލީމުސް، އޭރުވެސް، އޭރުވެސް ދެންނެވިން މި ހަދަނީ ކޮތަރު ކޮށްޓެކޭ، އެ ވާހަކަ ދައްކަން ފެށީމާ އަޅުގަނޑާ ދިމާލަށް ހެއްދެވީ ނުހެއްދެވިއަށް ގޮވި، ތިޔަ ހެވޭ ކޮތަރު ކޮށްޓަކަށް ވިޔަސް ތިމަންނަ މެންނަށް ދޭށެ ތިތަން، އެހެރީ ދީފަ،"\nރައްޔިތުންގެ މަޖިލީހުގެ މިއަދުގެ ޖަލްސާގައި ނައިފަރު ދާއިރާގެ މެންބަރު އަޙްމަދު ޝިޔާމް ވަނީ ރައިސް ޔާމީން ސަރުކާރުގެ ހިޔާ މަޝްރޫއުގެ އެއްކޮޓަރީގެ އެޕާޓްމަންޓްތައް ފެނިއްޖެތޯ މިސްޓަރ އަސްލަމާ ސުވާލު ކުރައްވާފައެވެ.\nއަދި އެ ސުވާލުގެ ޖަވާބު ދެއްވަމުން ހިތްޕުޅު ހަމަނުޖެހުމާއެކު މިނިސްޓަރ އަސްލަމް ވިދާޅުވީ، ހިޔާ ފްލެޓްތަކަކީ މުޅި އައްޑޫ ސިޓީގެ އާބާދީއާއި އެއްވަރުގެ އާބާދީއެއް އެއްތަނަކަށް ޖަމާކުރުވަން ހިންގާފައިވާ މަޝްރޫއު އެއްކަމަށް ވިދާޅުވެފައެވެ. އަދި އެއީ ކުރަން ހެޔޮވާވަރުގެ ކަމެއް ނޫންކަމަށާއި، އެތަނަކީ ކޮތަރު ކޮއްޓެއްހާ ކުޑަ ތަންކޮޅެއް ކަމަށް ވިދާޅުވުމުން އެމަނިކުފާނަށް ހެއްދެވި ނުހެއްދެވިއަށް ބައެއް ފަރާތްތަކުން ގޮވާފައިވާކަމަށް މިނިސްޓަރ ވިދާޅުވިއެވެ.\n"ފަންސަވީސް ބުރީގެ އިމާރާތްތަކެއް ޖެހިޖެހިގެން ފުރަތަމަ އެޅި އެޅުން އެއީ ހަމަ ގޯސް ޕްލޭނެއް، އައްޑޫ ސިޓީގެ އާބާދީއަށް ވުރެ ބޮޑު އާބާދީއެއް ކުޑަކުޑަ ތަންކޮޅަކަށް ޖަމާކޮށްފައި، ބާއްވަން އެ ޕްލޭން ކުރުން އެއީ ފުރަތަމަ ގޯސް ނިންމުމެއް،"\nޕްލޭނިން, ހައުސިން އެންޑް އިންފްރާސްޓްރަކްޗާ މިނިސްޓަރު މުހައްމަދު އަސްލަމް\nމިނިސްޓަރ ވިދާޅުވީ 7000 ފްލެޓުގެ 25 ބުރީގެ އިމާރާތްތަކެއް ޖެހިޖެހިގެން އަޅަން ކުރީ ސަރުކާރުގެ ޕްލޭން ގޯސް ކަމަށާއި އައްޑޫ ސިޓީގެ އާބާދީއަށް ވުރެ ބޮޑު އާބާދީއެއް، އެވަރުގެ ކުޑަ ތަންކޮޅަކަށް ޖަމާކޮށްފައި ބާއްވަން ނިންމި ނިންމުން ގޯސް ކަމަށެވެ.\nމި މޭރުމުން ވާހަކަ ދައްކަވަމުން ހައުސިންގ މިނިސްޓަރ ވިދާޅުވީ ހިޔާ ފްލެޓުތައް މަސްތުވާތަކެއްޗާއި ކުށުގެ ހާއްޔަކަށްވީ، އެހާ ބޮޑު އާބާދީއެއް ކުޑަ ތަންކޮޅަކަށް ޖަމާކޮށްފައި އޮތުމުން ކަމަށެވެ. އަދި މިހާލަތަށް އެތަން ވެއްޓުނީ ގޯސް ނިންމުންތަކުގެ ސަބަބުން ކަމަށްވެސް މެމްބަރު އަސްލަމް ވިދާޅުވިއެވެ.\n"އެހާ ކުޑަކުޑަ ތަންކޮޅަކަށް އެހާ ގިނަ މީހުން އެއްކޮށްލީމާ ވާނެ ގޮތުގެ ވާހަކަ ދައްކަނީ އަޅުގަނޑުމެން، ސަރުކާރުން ބަލަހައްޓާނެ ދެން، ކުރިއަށް އޮތް އަންނަން އޮތް ހުރިހާ ސަރުކާރަކުން ވެސް އެކަން ބަލަހައްޓާނެ، ގޯސް ނިންމުމަކަށް ބިނާވެގެން ގޮސް ނިމިފައި އޮތް ނިންމުމަކަށް ވީމާ މި ހިސާބަށް މިކަން ގޮސްފައި މިއޮތީ،"\nދެން އެ ނޫން ގޮތެއް އެތާނގައި ނުހެދޭނެ ކަމަށްވެސް މިނިސްޓަރ އަސްލަމް ވިދާޅުވިއެވެ.\nހިޔާ މަޝްރޫޢު ހުޅުމާލެ ހުޅުމާލޭ ދެވަނަ ފިޔަވަހި ރާއްޖެ މިނިސްޓްރީ އޮފް ނެޝަނަލް ޕްލޭނިން، ހައުސިން އެންޑް އިންފްރާސްޓްރަކްޗަރ މުހައްމަދު އަސްލަމް ސިޔާސީ\nހިޔާ ޢިމާރާތްތައް ތަޅާލަން މިސަރުކާރުން ވިސްނިކަމަށް ތަޅާ އަސްލަމްވަނީ ރައްޔިތުންގެ މަޖިލީހުގަ އިއުތިރާފުވެފަ. މި ސަރުކާރުން ފުރަތަމަ ޖެއްސި ސްޓަންޓަކީ ހިޔާ ފުލެޓްތަކަކީ ކޮތަރުކޮއްޓޭ ކިޔައިގެން ރައްޔިތުން އެތަނަށް ނުވަންނާނެގޮތް ހަދަން. އެކަންވީ ފެއިލް. އެމީހަކަށް ވެވުނުވަރަކަށް މަސައްކަތް ނިންމައިގެން މީހުން ވަންނަންފަށައިފި. މިހާރުގެ ޕްލޭނަކީ އެއީ ބިރުވެރި މާޙައުލެއްކަމަށް ރައްޔިތުންނަށް ދެއްކުން. އެއީ ކުށުގެ ސަރަހައްދަކަށް ހެދުން. ކުނީގެ މާހައުލަކަށް ހެދުން. ޕާޓޭންނާއި، ވަގުންނާ، ފޭރޭ މީހުން މިނިވަންކަމާއެކީ އުޅެވޭނެ ސަރަހައްދަކަށް ހެދުން. މިކަމަށް ހުރިހާ އެންމެންވެސް ސަމާލުވާތި.\nކަލޯގެޔާ. މީނަ މީ ކޮންކަހަ ގޮތަކުން މަގާމަށް ނަގާފަ ހުރި މީހެއް. މިއަށްވުރެ މަގުމަތިން ބަނގުލަދޭޗް މީހަކު މި މަގާމަށް ލިޔަސް ހަމަގައިމުވެސް ހަމަޖެހޭ ވާހަކައެއް ދައްކަފާނެތޯއްޗެއް. މި މީހުންނަށް މަކުރި އިތުބާރު ގެއްލިއްޖެ\nހަގީގަތަކީ ކަންކުރަންވީ ގޮތްވެސް ނޭނގުން. ތިންއަހަރު ވެއަތުވެ ދިޔައީ އެއްމެ ކުޑަމިނުން މިތާނަގ އުޅޭބަޔަކަށް އަޅުކަމެއްވާނެ ގޮތެއްވެސް ވަގުތީ ފިހާރަގަނޑެއްވެސް އަޅަން ނޭނގުނު. ދެން އިމާރާތެއްގެ ވާހަކަ ދައްކާކަށް\nމަ ވަރަށްބޮޑަށް އުންމީދު ކޮށްގެން އަދި މިހުރީ މިވެރިން ކެނޑި ފޮނީގެ ސަބަބުން މިދައުރުގަ މާ ތަނަވަސް ރަނގަޅު ބޯހިޔާވެހިކމެއް ލިބޭނެ ކަމުގަ. އެކަމު މިއަދު ވަރަށް މާޔޫސްވެއްޖެ މި އަސްލަމަކު މި ދެއްކި ވާހަކަޔަކުން. މިހާރު ޔަގީންވެ ކަށަވަރުވެއްޖެ ދެން މިވެރިންގެ އެއްވެސް ވިސްނުމެއް ބޯހިޔާ ވެހިކަމަކަށް ނެއްކަން. ކިހިނެއް އެބުނާގޮތުން ވިއްޔަ ދެން ހުޅުމާލޭގަވެސް އިތުރު ތަނެއް ނުހެދޭނެއްނު. އެތަނުގަ އެޓަވަރުތައް ހެދީމަ އެބިމުމުގެ ކަންތައް އެއޮތީ ނިމިފަތާ. ދެން އިތުރު ތަނެއް ހިއްކިޔަސް އެތަނެއްގަ މިމީހުން އަލާނީ އެއްމެ ގެއެއްނު. ދެގެ ޖެހިޖެހިގެން ފެންނަ ހިސާބުގަ އެޅިޔަސް ނުބެލހެއްޓޭނެ ކަމަށް އެބުނަނީ.\nމީނަމީ އަޅެ ކޮންކަހަލަ ވިސްނުމެއް ވިސްނާ މީހެއްތަ. މަށެއް ނުދެކެން އެއްވެސް ތަނެއްގަ އަދި ގައުމެއްގަ މީހަކު މިޒާތު ވާހަކައެއް ދެއް އަޑެއް. މީނަ ބުނާ ގޮތުން ޖެހިޖެހިގެން ދެ ގެވެސް ބަހައްޓައިފިއްޔާ ދެން މިމީހުނެއް އެއްވެސް ކަމަކާ ހަވާލެއްނުވާނެތާ.\nއެހެންވީމަ ހުޅުމާލެ ފޭސް2 ގަ ޓަވަރެއް އަޅާފަ ދެން އަނެއް ޓަވަރު މި ސަރުކާރުން މީނަގެ ޕްލޭނިންގގެ ދަށުން އަޅާނީ މާސްގަ އެއްޓަވރު ދެން މޫން ގަ އެއްޓަވަރު ކަމަށްވާނީ. އޭރަށް ކިރިޔާވެސް އެތަން ތަނުގަ އުޅޭ މީހަކަށް ކަމެއް ކޮށްދެވޭނީ. މޮޅުވާހަކަ ނުދައްކާ ތިމާމެނަށް ނޭނގެނިއްޔާ ނޫނީ ނުކުރެވެނިއްޔޭ ބުނިއްޔާ މާރީތިވާނެ.\nމަށަކަށް ނުވިސްނޭ އެތަނުގަ އެއްމެ ޓަވަރެއް އަޅައިގެން މި މާލޭގަ ވެސް ބޯހިޔާ ވަހިކަން ނުލިބި ތިބި ބަޔަކަށް ބޯހިޔާ ވެހިކަން ފޯރު ކޮށްދެވޭނެ ގޮތެއް. ދެން ތިވާހަކަ ދައްކާ ސިންގަ ޕޫރު ކަހަލަ ތަންތަނުގަވެސް ފެންނަނީ ބޮޑަތި ޓަޗަރުތައް މިގޮތަށް ކަިއރީގަ މީހުން އުޅެން ހަދާފަ ހުންނަ ތަން. ތިމާޔަށް ޓަވރު އަޅާނެ ވިސްނުމެއް ނައުމަކީ އެހެން މީހުން ކުރާ ކަންކަން ގޯސްކުރަންވީ ސަބަބެއް ނޫންކަންނޭގެ.\nމީ އަޅެ ކޮންކަހަލަ މިނިސްޓަރެއްތަ!! ކިޔޭ ނުކިޔޭވެސް ނޭނގޭ މީހެއްނުމީ. މިވަރު މީހަކަށް ޕްލޭނިން މިނިސްޓަރުކަމާ އެއްޗެތި ދިނީމަ ވާނެ ހައެއްތި މިވަނީ.\nމީނަގެ ތިރީ އަކީ މިވަރުގެ ބިމެއްގައި އެއްމެ ޓަވަރެއް އެޅުންބާ.. ތިމާމެނަށް ކަމެއް ނުކުރެވުނީމާ ބަތްނުބައިވީހެން ކަންކުރިމީހުން ގޯސްނުކޮށް ސަލާމަތްވެބަލަ. ތަނެއް ހަދާފަ ދިނީމަ އެތަން އެއްމެ ކުޑަމިނުން ނުބެލެހެއްޓޭ ބަޔަަކަށް އިތުރަށް ތަނެއް އެޅޭނެ ގޮތަކީ ނެތްގޮތެއް.\nމި މިނިސްޓަރަކީ މިކަމަށް ކުފޫ ހަމަވާ މީހެއް ނޫންކަން މިޖަވާބުތަކުން ސާބިތުވެއްޖެ. ބަލަގަ ރާއްޖޭގެ އެހެން ސަރަހައްދުތަކުގައި މަސްތުވާ ތަކެއްޗާ މާރާ މާރިއާ ފުރައްސާރައާ ވައްކަމާއިތުރުވެގެން އުޅޭ އުޅުން ހައްލުވޭބާ؟ އެއީ ވެސް މި 25 ބުރީގެ އިމާރާއް އެއްތަނެއްގައި އަޅައިގެން ވާކަމެއްބާ؟


Green balikoh TC3vana ah araifi\nޓީސީގެ ކުޅުންތެރިން މެޗުގައި --- ފޮޓޯ: ޑީޑީޕީއެލް\nކުލަބު ގުރީން ސްޓްރީޓްގެ މައްޗަށް 2-0 ގެ ނަތީޖާ އަކުން ކާމިޔާބު ހޯދައި، ޓީސީ ސްޕޯޓްސް ކުލަބުން ތާވަލުގެ ތިން ވަނަ އަށް ޖެހިލައިފި އެވެ.\nމެޗަށް ޓީސީ ނުކުތީ ބަދަލު ތަކާއެކު އެވެ. ކުރިން ފޯކައިދުއަށް ކުޅުނު ޕާކިސްތާންގެ ގައުމީ ޓީމުގެ ގޯލްކީޕަރު ސާގިބް ހަނީފް އާއި ހަމަ އެ ޓީމަށް ކުޅުނު މިސްރުގެ ޑިފެންޑަރު މަހްމޫދު ސައްޔިދު އާއި އަލީ ޝާމިސް (ތޮއްޕެ) ވެސް ވަނީ ޓީސީއަށް ބަދަލު ވެފަ އެވެ. އެ ތިން ކުޅުންތެރިންވެސް މެޗުގައި ކުޅުނުއިރު ޓީސީ މޮޅު ކޮށްދިނުމުގައި އެ ކުޅުންތެރިން އަދާ ކުރި ދައުރު ޓީސީގެ ކޯޗް ޝާޒްލީ މުހައްމަދު (ޝާޒް) ފާހަގަ ކުރި އެވެ.\nމެޗުގައި، ގޯލްކީޕަރު ސާގިބް ވަނީ މޮޅު ކުޅުމެއް ދައްކާފަ އެވެ. ގުރީން އިން ފޮނުވާލި ނުރައްކާތެރި ބޯޅަތަކެއް އޭނާ ދިފާއު ކުރި އެވެ. މެޗަށް ގުރީން ސްޓްރީޓްވެސް ނުކުތީ ބަދަލަކާއެކު އެވެ. އެއީ 19 އަހަރުން ދަށުގެ ގައުމީ ޓީމުން ފާހަގަ ކުރެވުނު ކީޕަރު ހަސަން އަލީފް އިބްރާހިމް އެ ޓީމަށް ސޮއި ކުރުވުމަށް ފަހު އޭނާ ގޯލަށް ލައިގެންނެވެ. އޭނާ މީގެ ކުރިން ހުރީ އީގަލްސްގެ ކުޅުންތެރިޔެއްގެ ގޮތުގަ އެވެ. ގުރީން އަށް ބަދަލުވީ މި ސީޒަންގެ ނިޔަލަށް ލޯނެއްގެ ދަށުންނެވެ.\nމެޗުގައި އޭނާ ވަނީ ރަނގަޅު ސޭވްތަކެއްވެސް ކޮށްފަ އެވެ. ޓީސީން ޖެހި ފުރަތަމަ ލަނޑަކީ އެ ޓީމަށް ލިބުނު ޕެނަލްޓީ އަކުން އިސްމާއީލް އީސާ ކާމިޔާބު ކުރި ލަނޑެކެވެ. މެޗުގެ 53 ވަނަ މިނެޓްގައި ލިބުނު އެ ޕެނަލްޓީ އަކީ ގުރީންގެ ޕެނަލްޓީ އޭރިއާގެ ތެރެއިން ޓީސީގެ އިޝާން އިބްރާހިމް (ސައްޓު) ގުރީންގެ ކުޅުންތެރިން ކުރި ފައުލަކާ ގުޅިގެން ދިން ޕެނަލްޓީ އެކެވެ.\nޓީސީން އުފެއްދި ހަމަލާއެއް ކީޕަރު އަލީފް ދިފާއު ކުރަނީ --- ފޮޓޯ: ޑީޑީޕީއެލް\nމެޗުގެ ފުރަތަމަ ހާފުގައި ގުރީން އަށްވެސް ވަނީ ލަނޑު ޖަހާނެ ރަނގަޅު ފުރުސަތުތަކެއް ލިބިފަ އެވެ. އެގޮތުން އަހްމަދު ރަޝީދު (އަންމަޑޭ) އާއި އަބްދުﷲ ޔާމީން (ޔާން) އަށް ލިބުނު ފުރުސަތު ފާހަގަ ކޮށްލަން ޖެހެ އެވެ. މެޗުގެ ފަހު ވަގުތު ގުރީންއިން ކުޅުނީ އެއް ކުޅުންތެރިޔަކު މަދުކޮށެވެ. އެއީ ބަދަލު ކުޅުންތެރިޔެއްގެ ގޮތުގައި ކުޅެން އެރި އިބްރާހިމް ރިޒްހާން (ރިޒްކޯ) އަށް ރަތް ކާޑު ދެއްކުމުންނެވެ.\nރިޒްކޯ ކުޅެން އެރީ، މެޗުގެ 84 ވަނަ މިނެޓްގައި، އަންމަޑޭގެ ބަދަލަށެވެ. ކުޅެން އެރިތާ 10 މިނެޓް ނުވަނީސް އޭނާ އަށް ރީނދޫ ކާޑު ދެއްކީ ކުރި ފައުލާ ގުޅިގެންނެވެ. ރީނދޫ ކާޑު ދެއްކުމުން ރެފްރީއަށް ނިސްބަތްކޮށް ބުނި އެއްޗެއްގެ ސަބަބުން އޭނާ ރަތް ކާޑު ދެއްކި އެވެ.\nޓީސީގެ ދެ ވަނަ ލަނޑު މެޗުގެ އެންމެ ފަހު މިނެޓްގައި ކާމިޔާބު ކުރީ ސައްޓު އެވެ. އޭރިއާގެ ތެރޭގައި ހުރެފައި އޭނާ ބޯޅަ ފޮނުވާލީ ކީޕަރު އަލީފް ހުރި ފަޅި އަށެވެ. އެހެންނަމަވެސް އޭނާ އަށް ބޯޅަ ސަލާމަތެއް ނުކުރެވުނެވެ. ގުރީންގެ ކޯޗް އަލީ ސުޒޭން ބުނީ، މެޗުން ބަލިވީ ލިބުނު ފުރުސަތުތައް ބޭނުން ނުކުރެވުމުން ކަމަށެވެ.\nލީގްގެ ދެ ވަނަ ބުރުގައި ބާކީ އޮތީ އެންމެ މެޗެކެވެ. އެ މެޗުގައި އާދިއްތަ ދުވަހު ޓީސީ ނުކުންނާނީ އީގަލްސް އާ ދެކޮޅަށެވެ. ލީގްގެ ތިން ވަނަ ބުރު ކުރިއަށް ގެންދާނެ ގޮތެއް ނިންމުމަށް މާދަމާ ކުލަބުތަކާއެކު މަޝްވަރާ ކުރުމަށް އެފްއޭއެމުން ވަނީ ހަމަޖައްސާފަ އެވެ.


Thakubeeru Kiyumaai Dhun Elhumun Dhuru Helivumah Iyaz Govaalaifi - Vaguthu\n10 މަސް ކުރިން ( މާޗް 16, 2020 )\nދުނިޔޭގައި ހަލުވި ކަމާއެކު ފެތުރެމުންދާ ކޮވިޑް-19 ރާއްޖެއިން ފެނުމުން ރޭ ކ. ހުރާ ގައި ތަކުބީރު ކިޔާ ވީޑިއޯއެއް މީސްމީޑިއާގައި ވަނީ އާންމުވެފައެވެ.\nމި ވީޑިއޯއާއި ގުޅިގެން ޑރ. އިއާޒު ވިދާޅުވީ ބައެއް ރަށް ރަށުގައި ބަލިމަޑުކަމުން ރައްކާތެރިވުމަށް ކަމަށް ބުނެ ތަކުބީރު ކިޔަމުން ހިނގުމާއި ދުން އަޅާ ހެދުމަކީ ސާބިތުވާ ކަންތައްތަކުގައި ނުވާ ކަމަށާއި މިކަންކަމުން ދުރުހެލިވާން ޖެހޭ ކަމަށެވެ. އަދި އޭގެ ބަދަލުގައި ގިނަ ގިނައިން ގުރުއާން ކިޔަވާ ޒިކުރުކުރުމަށް ޑރ. އިއާޒުވަނީ ވިދާޅުވެފައެވެ.\nBalimadu kamun salamaiy vumah kamah bune baeh rah thakugai thakbyru kiyamun hingaa hadha eve. Aneh bai faraaiy thakun dhun alhaa hadha eve. Namaves mi in evves kamaky saabith kanthah kamah nuvaathy dhuruheli vaan jehe eve. Kuranvee kamaky gina ginain Quran kiyavaa zikru kurumeve.\n— Dr Mohamed Iyaz (@dr_iyaz) March 15, 2020\nކޮވިޑް-19 ގެ ސަބަބުން މުޅި ރާއްޖޭގައި ބިރުވެރިކަން އުފެދިފައި ވަނިކޮށް، ކ. ހުރާގައި ބަލިތަކުން ރައްކާތެރިވުމަށް އެދި ރޭ އެ ރަށު ހަރު އުމުރުފުރާގެ ފިރިހެނުން ނިކުމެ މުޅި އަޑުހަރުކޮށް ވަނީ ތަކުބީރު ކިޔަމުން ހިނގާފައެވެ. ރާއްޖޭގެ އެހެން ގިނަ ރަށްރަށުގައި ވެސް މީގެ އަހަރުތަކެއް ކުރިން "ރަށް ނާމާން ވުމުން" ރަށުތެރޭގައި ތަކުބީރު ކިޔަމުން ހިނގުމާއި ސަލަވާތް ފާތިހާ ކިޔުން ކުރިއަށް ގެންދެއެވެ.\nކޮވިޑް-19 ހަލުވިކަމާ އެކު ފެތުރެމުން ދާތީ އިސްލާމިކް މިނިސްޓްރީން މިހާރު ވަނީ ރާއްޖޭގެ ހުރިހާ މިސްކިތެއްގައި ވެސް ފަރުޟު ނަމާދުތަކަށް ފަހު ގުނޫތު ކިޔަން އަންގައިފައެވެ.\nރާއްޖެ އިން މިހާތަނަށް 13 މީހަކު ވަނީ ކޮވިޑް-19 އަށް ފައްސި (ޕޮޒިޓިވް) ވެފައެވެ. ނަމަވެސް އަދި މިހާތަނަށް ދިވެއްސަކަށް ކޮވިޑް-19 ޖެހިފައެއް ނުވެއެވެ.\nމި ބަލިން ރައްކާތެރިވުމަށް ގިނަ ގިނައިން އަތްދޮވުމަށާއި ސެނިޓައިޒާ ބޭނުން ކުރުމާއި ކެއްސާ ކިނބިހި އަޅާއިރު ނޭފަތާއި އަނގަ ރަނގަޅަށް ބަންދުކުރުމާއި ޓިޝޫ ނުވަތަ އަތުގެ އުޅަނބޮށި ބޭނުން ކުރުމަށް ސިއްހީ ހިދުމަތްތެރިން ވަނީ އިރުޝާދު ދެއްވާފައެވެ. އަދި މި ބަލީގެ އަލާމާތެއް ފެނިއްޖެނަމަ ހޮސްޕިޓަލްތަކަށް ޒިޔާރަތް ކުރުމުގެ ބަދަލުގައި ގާއިމު ކުރެވިފައިވާ ފުލޫ ކުލިނިކުތަކުން ފަރުވާ ހޯއްދަވާ އެފަރާތްތަކުގެ އިރުޝާދާ އެއްގޮތަށް އަމަލު ކުރުމަށް އެޗްޕީއޭއިން ވަނީ އިލްތިމާސްކޮށްފައެވެ.\nމާޗް 16, 2020 15:08\nކަލޯ ތަކުބީރު ކިޔާތީ ބިރުގަތީތަ ދައްޖާލުވެސް ވަރަށް ބިރު ގަންނާނެ ތަކުބީރު ކިޔައްޏާ!\nކޮންތާކު ފިލާ އޮވެފައިތަ މިހާރު ނިކުމެ މިއަނގައެއް މިއެރުވީ. އަދި ބަލަން ހުންނާތި ހުޅަނގު މީހުން މިކަމަށް ވައިރަސް އުފައްދައި ނެރޭއިރަށް މިމީހުންނަށް މާ އެނގިގެން އޭއް ދެކޭ މީއްޗެކޭ ފަޅޮލޭ ކިޔައިގަންނާނެ.\nމާޗް 16, 2020 16:25\nދުން އެޅުމެއް ނެތް ދީނުގަ ދޯ. ތަކުބީރު ކިޔުމާއި ޒިކުރު ކޮށް ޤުރުއާން ކިޔަވާ ދުޢާ ކުރުން ރަނގަޅު ފަރުލު ފަސް ނަމާދު ކޮންމެހެންކޮށް ހިތް ސާފު ކޮށް ބެހެއްޓޭތޯ މަސައްކަތް ކުރަންޖެހޭނީ\nކަލޭ ދައްކާވާހަކަ އަޑުއަހާނެ ބަޔަކުނެއް އެބައުޅެންދޯ...\nރައްޔިތުންނޭ ތަކުބީ ރު ކިޔުމާއި ދުން އެޅުމުން ގިނަކު ރޭ ލާދީނީ ލާގައުމީ ފަހަތުގާތިބި ދީނީ އިލްމުވެ ރިން އަދި ލިޔަން ކިޔަންނޭގޭ ކިބޫމެންނަކަށް ކު ރެވޭނެ ކަމެއްނެތް!!!\nއިޔާޒް ކިޔެވިއި ރު ލިބުނު މާކުސް ބަލާލަން ބޭނުންވޭ އޭ ރުންތާ އިގޭނީ ކިހާވަ ރެއްގެ އިލްމު ވެ ރިޔެއްކަން މީނަޔަކީ!!!!!\nގުނޫތު ކިޔުން ބިދުއަކަށްވީ ކިހިނެއް؟ ފަސާދަ އުފައްދާ ޝައިޙުން ބުނަނީ ދުން އެރުވުމަކީ ހަރާމް ކަމެކޭ..\nމާޗް 16, 2020 15:20\nމިކަލޭގެ ނޫނީ ދީނީ ޢިލްމު އުނގެނިފަހުރި މީހަކު ނެތީބާ؟ ތަކުބީރު ތަސްބީޙަ ކިއުމަކީ ހަރާމްކަމެއްކަމަށް މިކަލޭގެ މިބުނަނީ ކޮންފޮތަކުން ކިޔަވައިގެންބާއޭ ހިތައްއަރާ މަށަށް ހީވަނީ މިކަލޭގެ ނޫނީ ދުނިޔޭގަވެސް ދީން ދަންނަ އެހެން މީހަކު ނެތީހެން މީނަޔަށް ނޭނގޭކަމެއް ފަތުވާ ނުނެރޭ ކަމެއްނެތް މިހާރުދެން ތަންކޮޅެއް ބޮޑުވަރުމީ ﷲ ގެ ކަލިމަފުޅުތައް އަޑުހަރުކޮށާއި ސިއްރުން ކިޔުމަކީ ގޯސްކަމެއްކަމަށް މިޢިލްމުވެރިޔާ ނުނާ ސަބަބެއްނުވިސްނުން\nމާޗް 16, 2020 15:23\nތުބުޅިލީ މީލާދީނީ މީހެއްދޯ\nމާޗް 16, 2020 15:25\nތަކުބީރު ކިޔުމަކީ ދީނުގަ މަނާކަމަކީތަ؟އެއެއް ބުނެދީބަލަ\nAnonymous ގެ އަންމަ\nމާޗް 16, 2020 16:29\nތަކުބީރު ކިޔުމަކީ މަނާކަމެއް ނޫން. ކޮންމެ ކަމެއްވެސް ކުރަން ހުންނާނެ ވަކި ގޮތެއް. ކަލޭ ތި ބުނާ ގޮތުން ހީވަނީ ފާހާނާގަވެސް ތަކުބީރު ކިޔުން ހުއްދަހެން. އެއްބައި ދަސްކޮށްގެން ވާހަކަ ނުދައްކާ މަޑުން ހުރޭ\nމާޗް 17, 2020 09:55\nކަލޭމެން ތިބުނާގޮތުން އެއްވެސް ތާކު ތަކުބީރެއް ނުކިޔޭ\nމި އިޔާޒުއާ އިމްރާނު އިލިޔާސް މިވެރިންނަކީ ކެނެރީގޭ ނަޝީދުގެ އެޖެންޓުން؟؟ ފައިސާފޮއްޖަކަން ގައުމުމިވަނީ ލާދީނީ ވަކިތަކުން ތަޅުއެޅިފައި މަގައުމު ގޮވަނީ މިވަކިތަކުން މިގައުމުސަލާމިތްވުމަން؟؟\nމަގޭ ހިތަށް އަރާ މިވަރުގެ ބޮޑުކަމެއް ދުނިޔެއަށް ލައިގަތުމުން ދުނިޔޭގައިވާހާ އިލްމު ހުރިފޮތާއި ހިކްމަތްތައް އެނގިތިބި މީހުން މިކަމަށް އަޅާވެސް ނުލާ ޔޫރަޕް މީހުން ބުނާހާ ގޮތެއް ހަދައި ދޭހައިއެއްޗެއް ކައި ބޮއި މިހަދަނީ މިމީހުންނަށް ކުރެވޭނެ ހަމަ އެއްވެސް ކަމެއް ނެތީމަ ބާއޭ.\nކާލޭތީކާކު ތަކުބީރުވެސް ކިޔާނަން ކަލޭ ލާދީނީވެގެން ހުރޭ އަހަރުމެން ﷲއަށް ދަންނަވާނީ\nމާޗް 16, 2020 16:19\nއެއީ ބިދުއައެއް.ސުންނަތުން ސާބިތުވާ ކަމެއްނޫން.ސުންނަތުން ސާބިތުވާ ގޮތަށް އެބަ ގުނޫތު ކިޔައެއްނު. އެންމެންވެސް ދުއާކުރޭ! އިންޝާ ﷲ ރަނގަޅުވާނެ\nމާޗް 16, 2020 17:35\nބަރާބަރު ވާހަކަ އެއް، ކީއްކުރާނީ ދޯ!ޖާހިލުން ގިނަވީމަ ޢިލްމުވެރިޔާގެ ބަހެއްނުވިކޭނެ.އަދި ރަނގަޅު ގޮތް ގަބޫލެއްނުކުރާނެ.\nހުރިހާ ރަށެއްގަވެސް ތަކުބީރު ކިޔަންވީ!\nމާޗް 16, 2020 16:45\nތަކުބީރު ކިއިމަކިީ ޖަމާއަތެއް ހަދައި މާތް ﷲއަށް ކުރެވޭ ދުޢާއެއް ކޮބާ ގޯހަކީ\nމާޗް 16, 2020 16:48\nތަކުބީރު ކިޔުމަކީ ރަށް ކާތެރިކަން ލިބޭނެ ކަމެއް އަމާންކަން ލިބޭނެކަމެއް!\nސުންނަތުން ސާބިތު ނުވާ ކަމެއް އެއީ ކިތަންމެ ރަނގަޅު ކަމެއް ކަމަށް ހީވިޔަސް އެ ވާނީ ބިދުއަ އަކަށް.\nމާޗް 16, 2020 16:54\nމިކަހަލަ ސޭހުން ގިނަ ވެގެން ގޮސް މުޅި ގައުމު މިވަނީ ހަލާކު.\nއިޔާޒް ތަކުބީރުގަ އޮތް ކިޔަންނުވާ އެއްޗަކީ ކޮބައިތޯ ؟\nއަސްތަޢުފާރާއި ދުޢާ ކުރުމަށް ވަކިވަގުތެއް ވަކިތަނެއް ސާފްތާހިރުކޮށް އިދެއްޖިއްޔާ އޮވޭތޯ\nޢިޔާޒު އެހެންވިއްޔާ ހައްޖައްދާމީހުން މަތިންދާބޯޓުގައި ތަ ކުބީރު ކިޔުމަ ކީ ބިދުއައެއްތާދޯ މަތިންދާބޯޓު ދަނީ ދުއްވާފަ އަހަރުމެންދަނީ ހިނގާފަ އިޔާޒު މި ތަފާތު ބުނެދިީ ބަލަ\nމާޗް 16, 2020 23:49\nކުރީގަ ކިއި ގުނޫތަކީ ބިދުއާ އެކޭ ސުންނަތުން ނެތޭ މިހާރު އެކިޔަނީ ކީއްވެގެއްތޯ ކުރީގަ ސޮލަވައި ފުޅު ނުކިޔަވާގެއެއް ނުހުރޭ ބުންޏަސް ދޮގަކައްނުވާނެ ކުއްލިޔަކައް މިމީހުން އައިސްގެން މިބުނަަނީ ބިދުއަ އެކޭ ކިޔައިގެން ހުއްޓުވާލީ އެކަމަކު ހައިރާން ވާކަމަމަކީ ކޮންމެ ހުކުރު ދުވަހަކު ޙުތިބާގަ އެކިޔަނީ ކީރިތި ގުރްއާނުގެ އާޔަތެއް މާތް ﷲ އާއި މަލާ އިކައް ބޭކަލުން ސޮލަވާއް ލައްވަވާ ވާހަކަ ގައިމު މަލާއިކައް ބޭކަލުން ތިއްބަވާނީ ޖަމާ އަތް ޖަމާ އަތަށޭ ހަދީސް ކިޔާ މީހުން ކިޔާ އަޑު އަހަން އެހެންވީމަ އަހަރުމެން އިންސާނުންނައް ޖަމާއަތް ހަދައިގެން ނުކިޔޭނެ ކަމަކައް ބުއްދި އެއް ނުކުރެވޭ ކީކޭތޯ ވިދާޅްވަނީ ގިޔާޒް\nމާޗް 19, 2020 20:19\nމި ކޮމެންޓް ސެކްޝަނުގެ މީހުން އިހަށް ހުރިހާ ކަމެއް ސިޔާސީ ނުކޮށް މައިތިރިވެގެން ތިބެބަލަ. ދުނިޔެއަށް މިހާ ބޮޑު މުސީބާތެއް ފެތުރިގެން ދާއިރު އެމީހަކު ހިތަށް އެރިހާ ގޮތަކަށް ކަންތައް ކުރަންވީ ދަނޑިވަޅެއް ނޫނޭ މީކީ. ޝެއިޚު އެހެން އެ ވިދާޅުވީ އެއީ ޤުރުއާނާއި ސުންނަތުން ސާބިތުނުވާ ކަަމަކަށް ވާތީ. މީހަކު ރަނގަޅަށް ވާހަކަ ދެއްކުމުން އެކަންތައް ޤަބޫލުކޮށްގެން މައިތިރިވެގެން އޮވެބަލަ.